કોલેજગર્લ - ભાગ-5 Jay Dharaiya દ્વારા પુષ્તક અને વાર્તા PDF\nભાગ5શરૂ....\nજયદીપ જેવી બૂમ પાસે છે તરત જ મેનેજર અને વેઈટર દોડતા દોડતા આવે છે.\n"સર શું થયું કેમ આટલી જોરથી સવાર સવાર માં ચીસ પાડો છો" મેનેજર બોલ્યો.\n"મારી માનસી...... ને શું થઈ ગયું છે...પ્લીઝ મારી મદદ કરો" જયદીપે મેનેજરને હાથ જોડીને વિનંતી કરી.\n"અરે સર! તમે ગભરાઈ જાવ માં સામાન્ય ચક્કર આવ્યા હશે હું હમણાં જ ડોકટર ને બોલાવી લવ છું." મેનેજરે જયદીપ ને આશ્વાસન આપતા કહ્યું.\nડોકટર તરત જ ત્યાં આવે છે અને માનસી ને ચેક કરે છે.\n"સોરી! આમનું તો મોત થઈ ગયું છે." ડોકટર હતાશ થઈને બોલ્યા.\n"અરે......સાલા....... ભાન વગરના તને ખબર તો છે ને તું શું બોલી રહ્યો છે જીવતે જીવતો મારી નાખીશ હું તને" જયદીપે ખૂબ જ ગુસ્સામાં આવીને ડોકટર નું ગળું પકડીને કહ્યું.\n"સોરી હું આમાં કઈ ના કરી શકું" ડોકટર જયદીપ ને સમજાવતા કહ્યું.\n"આ....મારી......માનસી........મા....ન....સી" આવું કહીને રડવાનું ચાલુ કરી દીધું..\nએટલામાં ત્યાં આવેલા ડોકટર પોલીસ ને બોલાવે છે અને ત્યાં જેવા પોલીસ આવે છે મેનેજર એકદમ હેરાન પરેશાન થઈ જાય છે.\n"હાઈ ઓલ! તો ક્યાં છે ડેડ બોડી" ઇન્સ્પેકટર અક્ષય બોલ્યા.\n"સર!મેં જ તમને કોલ કરેલો અને આ રહી ડેડ બોડી" ડોક્ટરે ઇન્સ્પેકટર અક્ષય ને કહ્યું.\n"ઓકે! અહીંયા ઉભેલા લોકોમાંથી કોઈને ખબર છે કે આ મોત કરવી રીતે થયું" ઇન્સ્પેકટર અક્ષય બોલ્યા.\nપણ કોઈએ જવાબ આપ્યો નહિ.પણ એક વેઈટર આ જોઈને ખૂબ જ ધ્રૂજતો હતો એટલે ઇન્સ્પેકટર અક્ષયને તે વેઇટર ઉપર શંકા ગઈ અને તે વેઈટર ને પકડી લીધો.\n"બોલ સાલા તે જ આ મર્ડર કર્યું છે ને?" ઇન્સ્પેકટર અક્ષય બોલ્યા.\n"અરે ના સાહેબ!મને છોડી દો આ મર્ડર માં મારો કોઈ હાથ નથી." વેઈટર ગભરાતા ગભરાતા બોલ્યો.\n"તો મર્ડર તે નથી કર્યું તો તું આટલો બધો શું કામ ધ્રૂજતો હતો?"\n"ઇન્સ્પેકટર સાહેબ સાચી વાત કહું ને તો અઠવાડિયામાં 1 મર્ડર તો હવે અમારા રિઝોર્ટ માં કોમન વાત થઈ ગઈ છે." વેઈટરે ઇન્સ્પેકટર અક્ષય ને કહ્યું.\n"તારો કહેવાનો મતલબ શું છે? તમારા રિઝોર્ટ માં આટલા બધા મર્ડર થઈ જાય છે તો CCTV કેમેરા ચેક કરાવો,સિકયુરિટી રખાવો લાપરવાહ શું કામ બનો છો?"\n"સાહેબ! તમને શું લાગે છે અમે કોશિશ નહિ કરી હોય!અમારે ત્યાં આખા રિઝોર્ટ માં 200 થી વધારે કેમેરા લગાડેલ છે.અને 25 તો આજુબાજુ માં માત્ર સિકયુરિટી ગાર્ડ રાખેલા છે જેઓ એ Best Defense અને Attack ટ્રેનિંગ લીધી છે.સાથે આમાંથી 10 જેવા ગાર્ડ બહાર રહે છે અને બાકીના ગાર્ડ અંદર પહેરેદારી કરે છે. છતાં પણ મહિનામાં4મર્ડર તો થઈ જ જાય છે." વેઇટર રહસ્યમયી રીતે બોલ્યો.\n"વોટ નોન સેન્સ! આટલી બધી ટાઇડ સિકયુરિટી હોવા છતાં આટલું બધું થઈ જાય છે અને ચલો આવું થઈ જાય છે તો કલી મર્ડર ની રિપોર્ટ પણ નથી લખાવતું?" ઇન્સ્પેકટર અક્ષય બોલ્યા.\n"ક્યાંથી લખાવે સાહેબ! જેમનું મર્ડર થઈ જાય છે તેમની સાથે રહેલા વ્યક્તિઓને આમારા મેનેજર દ્વારા ખૂબ જ બીવડાવવામાં આવે છે અને ધમકાવવામાં આવે છે અને જો ના માને તો તેને મારી નાખવા સુધીની ધમકીઓ આપવામાં આવે છે." વેઈટર ગભરાતા ગભરાતા બોલ્યો.\n"તો પછી આ મર્ડર કેસ અમારી પાસે કેવી રીતે પહોંચ્યો?"\n"આ મર્ડર કેસ તમારી પાસે અમારા પૂરા સ્ટાફ ના કારણે પહોંચ્યો છે.જેવી જયદીપ ભાઈએ બૂમ પાડી એ બૂમ આખા રિઝોર્ટ માં સવાર માં સંભળાઇ અને ત્યારે તરત જ મેં તમને કોલ કરી દીધો અને એ પણ કહી દવ કે મેનેજર પણ પોલીસ ને કોલ કરવાની માત્ર એક્શન કરે છે હકીકતમાં તેઓ કોઈ કોલ નથી કરતા!" વેઈટર બોલ્યો.\n"તારું નામ શું છે?" ઇન્સ્પેકટર અક્ષયે વેઈટર ને પૂછ્યું.\n"સાહેબ મારું નામ રાજુ છે" વેઈટરે ઇન્સ્પેકટર અક્ષય ને જવાબ આપ્યો.\n"વેલ ડન રાજુ! 45% કેસ તો તે જ સોલ્વ કરી દીધો." ઇન્સ્પેકટર અક્ષય બોલ્યા.\n"સર મેં તમને બધી વાત અને સિક્રેટ તો કહી દિધા પણ મને એ વાતનો ડર છે કે મારો મેનેજર ને આ વાતની ખબર પડી તો એ મને મારી જ નાખશે." રાજુ ગભરાઈને બોલ્યો.\n"અરે રાજુ તે પોલિસ ની ખૂબ જ મદદ કરી છે અને વિશ્વાસ કર હવે તારી રક્ષા કરવી એ મારા હાથમાં છે.અને હવે ચાલ મારી સાથે" ઇન્સ્પેકટર અક્ષય બોલ્યા.\n"ક્યાં જવુ છે સાહેબ?" રાજુ બોલ્યો.\n"મેનેજર ને પકડવા બીજે ક્યાં?" ઇન્સ્પેકટર અક્ષય બોલ્યા.\nભાગ5પૂર્ણ....\nહવે પેલો વેઈટર તો નિર્દોષ સાબિત થાય છે પણ શું આ વેઇટરે કહ્યું એમ મનેજર નો તો માનસીના મોત પાછળ કોઈ હાથ નથી ને અને કદાચ મેનેજર પણ નિર્દોષ છે તો પછી માનસીને મારનાર છે કોણ? આ જાણવા વાંચતા રહો "કોલેજગર્લ- રહસ્ય મોતનું"\nShail Shah2વર્ષ પહેલા\nJoshana.p Jariwala2વર્ષ પહેલા


Ranbir Kapoor came to mom Neetu Singh's house with girlfriend Alia on father rishi kapoor first death anniversary | રણબીર કપૂર ગર્લફ્રેન્ડ આલિયા સાથે મમ્મી નીતુ સિંહના ઘરે આવ્યો, ફોટોગ્રાફર્સને જોઈ ગુસ્સામાં બોલ્યો- તમે લોકો આ ખોટું કરી રહ્યાં છો - Divya Bhaskar\nRanbir Kapoor Came To Mom Neetu Singh's House With Girlfriend Alia On Father Rishi Kapoor First Death Anniversary\nરિશીની ફર્સ્ટ ડેથ એનિવર્સરી:રણબીર કપૂર ગર્લફ્રેન્ડ આલિયા સાથે મમ્મી નીતુ સિંહના ઘરે આવ્યો, ફોટોગ્રાફર્સને જોઈ ગુસ્સામાં બોલ્યો- તમે લોકો આ ખોટું કરી રહ્યાં છો\nનીતુ સિંહે ઓનલાઈન હવનનું આયોજન કર્યું\nનીતુ સિંહ તથા રિદ્ધિમાએ સો.મીડિયામાં ઈમોશનલ પોસ્ટ શૅર કરી\n30 એપ્રિલના રોજ રિશી કપૂરની ફર્સ્ટ ડેથ એનિવર્સરી છે. રણબીર કપૂર ગર્લફ્રેન્ડ આલિયા ભટ્ટ સાથે મમ્મી નીતુ સિંહના ઘરે આવ્યો હતો. આલિયા તથા રણબીર એક જ કારમાં આવ્યા હતા. જોકે, ઘરની બહાર રણબીર કપૂર ફોટોગ્રાફર્સ પર ગુસ્સે થયો હતો.\nકેમ ગુસ્સે થયો રણબીર?\nરણબીર તથા આલિયા કારમાંથી બહાર આવ્યા ત્યારે ફોટોગ્રાફર્સનું ટોળું જમા થઈ ગયું હતું અને તેઓ રણબીર-આલિયાની એકદમ નજીક આવી ગયા હતા. તેમણે સોશિયલ ડિસ્ટન્સિંગનું પાલન કર્યુ નહોતુ. આ વાત પર રણબીર ગુસ્સે થઈ ગયો હતો. તેણે ફોટોગ્રાફર્સને કહ્યું હતું, ‘તમે લોકો ખોટું કરી રહ્યાં છો.’ રણબીરની વાત સાંભળીને કેટલાંક ફોટોગ્રાફર્સે એક્ટરની માફી પણ માગી હતી.\nનીતુ સિંહે ઓનલાઈન પૂજાનું આયોજન કર્યું\nરિશી કપૂરની બહેન રીમા જૈને કહ્યું હતું કે નીતુએ ઓનલાઈન હવન પૂજાનું આયોજન કર્યું છે. આ પૂજામાં નીતુ તથા રણબીર બેસશે. જ્યારે બાકીના પરિવારના સભ્યો ઝૂમ દ્વારા તેમાં જોડાશે.\nઉલ્લેખનીય છે કે ગયા વર્ષે રિશી કપૂરનું કેન્સરને કારણે નિધન થયું હતું. નીતુ સિંહ તથા રિદ્ધિમાએ સો.મીડિયામા રિશી કપૂરને યાદ કરીને પોસ્ટ શૅર કરી હતી.\nશું કહ્યું નીતુ સિંહ?\nનીતુ સિંહે સો.મીડિયામાં રિશી કપૂરની બ્લેક એન્ડ વ્હાઈટ તસવીર શૅર કરી હતી. આ સાથે જ કહ્યું હતું, ગયું વર્ષ આખી દુનિયા માટે દુઃખ તથા શોકગ્રસ્ત રહ્યું, પરંતુ અમારા માટે આ આનાથી પણ વધારે ખરાબ હતું, કારણ કે અમે તેમને ગુમાવી દીધા. એક પણ દિવસ એવો નથી કે અમે તેમના વિશે વાત ના કરી હોય. ક્યારેક તેમની જ્ઞાનપૂર્ણ સલાહ તો ક્યારેય તેમના વ્યાખ્યાન. અમે આખું વર્ષ હાસ્ય સાથે પસાર કર્યું, કારણ કે તે હંમેશાં અમારા દિલમાં છે. અમે એ વાતને સ્વીકારી લીધી છે કે તેમના વગર જીવન પહેલાં જેવું નથી રહ્યું. જોકે, જીવન તો ચાલતું રહે છે.\nદીકરીએ ઈમોશનલ નોટ શૅર કરી\nરિશી કપૂરની દીકરી રિદ્ધિમાએ કહ્યું હતું, કાશ તમે મને વધુ એકવાર મુશ્ક કહીને બોલાવતા, જ્યાં સુધી આપણે બીજી વાર નહીં મળીએ ત્યાં સુધી અમે તમારા વિશે વિચારતા રહીશું. અમે તમારા વિશે વાતો કરીએ છીએ, તમને ક્યારેય ભૂલી શકીશું નહીં અને તમે પણ અમને ક્યારેય ભૂલશો નહીં. અમે હંમેશાં તમને અમારા દિલની નજીક રાખીશું અને તમે ત્યાં જ રહેશો. અમારી સાથે ચાલશો અને અમને રસ્તો બતાવશો. જ્યાં સુધી આપણે બીજીવાર નથી મળતા ત્યાં સુધી આપણે એકબીજાને પ્રેમ કરીશું.\nઉલ્લેખનીય છે કે રણબીર તથા આલિયા છેલ્લાં ઘણાં સમયથી એકબીજાને ડેટ કરે છે. આ વર્ષે બંને કોરોના પોઝિટિવ આવ્યા હતા. રિપોર્ટ નેગેટિવ આવ્યા બાદ આલિયા તથા રણબીર શોર્ટ બ્રેક લઈને માલદિવ્સ ગયા હતા.


Poster release of Aarohi Patel and Maulik Nayak starer film Montu ni Bittu|આરોહી પટેલ અને મૌલિક નાયક સ્ટારર ‘મોન્ટુની બિટ્ટુ’ ફિલ્મનું પોસ્ટર રિલીઝ, લીડ એક્ટર તરીકે મૌલિકની પહેલી ફિલ્મ\nPoster release of Aarohi Patel and Maulik Nayak starer film Montu ni Bittu\nગુજરાતી સિનેમા / આરોહી પટેલ અને મૌલિક નાયક સ્ટારર ‘મોન્ટુની બિટ્ટુ’ ફિલ્મનું પોસ્ટર રિલીઝ, લીડ એક્ટર તરીકે મૌલિકની પહેલી ફિલ્મ\nબોલિવૂડ ડેસ્ક: ‘વિજયગીરી ફિલ્મોસ’ દ્વારા પ્રોડ્યુસ થયેલી અને આરોહી પટેલ તથા મૌલિક નાયક સ્ટારર અપકમિંગ ગુજરાતી ફિલ્મ ‘મોન્ટુની બિટ્ટુ’નું પોસ્ટર રિલીઝ થયું છે. આ ફિલ્મમાં મૌલિક નાયક પહેલીવાર લીડ એક્ટર તરીકે જોવા મળશે. આ રોમેન્ટિક કોમેડી ડ્રામા ફિલ્મને ‘મહોતું’ ફેમ લેખક રામ મોરીએ લખી છે. વિજયગીરી બાવા ફિલ્મના ડિરેક્ટર છે. તેમણે અગાઉ ‘પ્રેમજી: રાઈઝ ઓફ અ વૉરિયર’ અને ‘મહોતું’ શોર્ટ ફિલ્મને ડિરેક્ટ કરી હતી.\n‘મોન્ટુની બિટ્ટુ’નું ટીઝર\nઆરોહી પટેલ અને મૌલિક નાયક સ્ટારર ‘મોન્ટુની બિટ્ટુ’ ફિલ્મનું ટીઝર અગાઉ રિલીઝ થઇ ચૂક્યું છે. અમદાવાદની પોળમાં આકાર લેતી આ સ્ટોરીમાં હેમાંગ શાહ ટિપિકલ અમદાવાદી બોલીમાં ‘મોન્ટુ’ (મૌલિક નાયક) વિશે જણાવે છે કે, આ પોળનો મોન્ટુ. સંકટ સમયની સાંકળ. જ્યારે પોળની બિટ્ટુ (આરોહી પટેલ) માટે કહેવાય છે કે તે ખાલી પોળની જ નહીં પણ મોન્ટુની પણ છે, પણ બિટ્ટુનો મોન્ટુ નથી. વળી, આમાં ત્રીજા કોઈકની વાત કરીને લવ ટ્રાયેંગલની પણ હિન્ટ અપાય છે. હવે આ લવ સ્ટોરી હકીકતમાં લવ સ્ટોરી સાબિત થાય છે કે પછી હીરો ફ્રેન્ડ ઝોન થઇ જાય છે એ તો ફિલ્મમાં જ ખબર પડશે.\nફિલ્મની સ્ટારકાસ્ટમાં આરોહી અને મૌલિકની સાથે ‘પ્રેમજી’ ફેમ મેહુલ સોલંકી, પિંકી પરીખ, હેપ્પી ભાવસાર, હેમાંગ શાહ, વિશાલ વૈશ્ય, કિરણ જોષી અને બંસી રાજપૂત પણ સામેલ છે. આ ફિલ્મ લેખક રામ મોરીની પહેલી ફિલ્મ છે, જ્યારે ફિલ્મનો સ્ક્રીનપ્લે તેણે પ્રાર્થી ધોળકિયા અને વિજયગીરી બાવા સાથે મળીને લખ્યો છે.\nવર્કિંગ ટુગેધર અગેઇન\n‘વિજયગીરી ફિલ્મોસ’ની આ 2015ની ફિલ્મ ‘પ્રેમજી: રાઈઝ ઓફ અ વૉરિયર’ પછીની બીજી ફિલ્મ છે. ઉપરાંત તેમણે ‘મહોતું’ નામની રામ મોરીની બુકની એક વાર્તા પરથી એ જ નામની શોર્ટ ફિલ્મનું પણ પ્રોડક્શન કર્યું છે. ફિલ્મમેકર વિજયગીરીની ફિલ્મ ‘પ્રેમજી’થી જ આરોહી પટેલે ગુજરાતી ફિલ્મ ઇન્ડસ્ટ્રીમાં ડેબ્યુ કર્યું હતું. યાને કે ‘મોન્ટુની બિટ્ટુ’ ફિલ્મથી આરોહી પટેલ ડિરેક્ટર વિજયગીરી સાથે ફરી પાછી કામ કરી રહી છે. ઉપરાંત લેખક-ડિરેક્ટર ડ્યુઓ રામ મોરી અને વિજયગીરી પણ આ ફિલ્મમાં ‘મહોતું’ બાદ ફરી સાથે કામ કરી રહ્યા છે. આ સિવાય એક્ટર મેહુલ સોલંકી પણ એક્ટ્રેસ આરોહી અને ડિરેક્ટર વિજયગીરી સાથે ‘પ્રેમજી’ ફિલ્મ બાદ ફરી ઓન બોર્ડ થયો છે. ‘મોન્ટુની બિટ્ટુ’ ફિલ્મમાં મેહુલ પેઈન્ટર ‘અભિનવ મુન્શી’ના ગ્રે શેડ કેરેક્ટરમાં જોવા મળશે. ‘મોન્ટુની બિટ્ટુ’ ફિલ્મમાં મેહુલ સુરતીએ સંગીત આપ્યું છે.\nફિલ્મનું ટ્રેલર અને તેની રિલીઝ ડેટ થોડા દિવસોમાં જાહેર થશે.


Many upset with the shouts of the people in Una-Girgadha | ઊના-ગીરગઢડામાં લોકોની ચીચીયારી સાથે અનેક અપસેટ - Divya Bhaskar\nMany Upset With The Shouts Of The People In Una Girgadha\nમત ગણતરીની સાથે સાથે:ઊના-ગીરગઢડામાં લોકોની ચીચીયારી સાથે અનેક અપસેટ\nજૂનાગઢ ગ્રામ્યની ચૂંટણીમાં થયેલ મતદાનની મતગણતરી બહાઉદ્દીન કોલેજ ખાતે કરવામાં આવી હતી. મતગણતરી શરૂ થતા ઉમેદવારો તેમના ટેકેદારો સાથે બહાઉદ્દીન કોલેજ ખાતે ઉમટી પડયા હતા.\nજૂનાગઢ અને ગીર સોમનાથ જિલ્લાઓમાં આ લખાઇ રહ્યું છે ત્યારે મોડી સાંજે મત ગણતરી માંડ અડધે સુધી પહોંચી છે. બીજી તરફ પોતાના ગામ કે સરપંચનો વારો ક્યારે આવશે એના કૂતુહલ સાથે ગણતરી કેન્દ્રોની બહાર સવારથી લોકોની ભીડ જોવા મળતી હતી.\nમત ગણતરી મથકની બહાર ઉભેલા ખાણીપીણી, ચાની લારી, પાન વાળાને આજે તડકો પડી ગયો હતો. આખો દિવસ સારી એવી ઘરાકી રહી હતી. ચૂંટણી ગ્રામ પંચાયતોની હોવાની શહેરી વિસ્તારોમાં સહેજપણ ઉત્તેજના નહોતી. જ્યારે ગામડાઓમાં ક્યાંક ઉત્સવનો માહોલ હતો. તો ક્યાંક ચકલું પણ ન ફરકે એવી શાંતી હતી. મત ગણતરીના પ્રથમ દિવસે આપણા ગામનો વારો ક્યારે આવશે? આપણને ક્યારે અંદર બોલાવશે? એવા સવાલોનો મારો ચાલતો રહ્યો હતો. ઉમેદવારોના ટેકેદારો આખો દિવસ તપશ્ચર્યા કરતા જોવા મળ્યા હતા. હજુ જોકે, મત ગણતરી આખી રાત ચાલશે. કદાચ આવતીકાલે ગણતરી પૂરી થાય એવી શક્યતા હોવાનું જાણવા મળ્યું છે.\nઊના અને ગીરગઢડા તાલુકાના ગ્રામ્ય વિસ્તારમાં ગ્રામ પંચાયતોની ચુંટણીના મતગણત્રી વહેલી સવારથી ઉના શાહ એચ. ડી. હાઇસ્કુલ તેમજ ગીરગઢડા સરસ્વતી સ્કુલ ખાતે શરૂ કરાઇ હતી. અને મોટી સંખ્યામં સરપંચના ઉમેદવારો તેમજ વોર્ડના સભ્ય તથા તેમના ટેકેદારો સાથે ઉમટી પડેલા અને મોડી સાંજ સુધીમાં ગીરગઢડા તાલુકાની 42 ગ્રામ પંચાયત માંથી 25 ગ્રામ પંચાયતોના પરીણામો જાહેર થયેલા જેમાં ઊના તાલુકાની 66 ગ્રામ્ પંચાયતો માંથી 23 ગ્રામ પંચાયતના પરીણામ જાહેર થયા છે. જેમાંથી અનેક ગ્રામ પંચાયતોમાં ભારે અફસેટ સર્જાતા પરીણામો આવતા ભાજપ કોંગ્રેસના ટેકેદારોમાં ક્યાંક ખુશી તો ક્યાંક ગમ જોવા હતો. ખુદ જિલ્લા પંચાયતના સભ્યના ગામમાં પણ તેમના ટેકેદારોની પેનેલો સરપંચ તરીકે ન ચૂંટાતાં એની ચર્ચા ટોક ઓફ ધી ટાઉન બની છે.\nસામાન્ય રીતે ગ્રામ પંચાયતોમાં કોઇપણ રાજકીય પાર્ટીના સિમ્બોલ પર ચુંટણી યોજાતી નથી. પરંતુ તેના ટેકેદારો આ ચુંટણી કરતા હોય છે. જેમાં ઘણીજ પંચાયતના પરીણામો પર નજર કરવામાં આવે તો ઉનાના સીમર, કેસરીયા, માણેકપુર, ધોકડવા, જામવાડા, જીલ્લા પંચાયતના સભ્યના ગામોમાં પોતાના ટેકેદારોનો પરાજય થયેલ છે.\nજિલ્લા પંચાયતના સભ્યના ટેકેદારો હાર્યા\nસીમર, કેસરીયા, ધોકડવા, જામવાળા ગ્રામ પંચાયતમાં જિલ્લા પંચાયતના સભ્યના ટેકેદારોજ હાર્યા છે. તો તાલુકા પંચાયતના પ્રમુખના ગામની પંચાચતમાં પણ તેમના ટેકેદારોનો પરાજય થયો છે. દેલવાડા ગ્રામ પંચાયતની ચૂંટણીમાં સાસુ-વહુ વચ્ચે ચૂંટણી જંગ મંડાયેલ છે. તેમાં વર્તમાન સરપંચ વિજયભાઇ બાંભણીયાના પત્નિની પેનલ આગળ છે. તસવીર: જયેશ ગોંધીયા\nચૂસ્ત બંદોબસ્ત વચ્ચે તાલાલામાં મતગણતરી, વિજેતા સરપંચોનું ગામડાઓમાં વિજય સરઘસ\nતાલાલા તાલુકાની 31 ગ્રામ પંચાયતોની ચૂંટણી યોજાઈ હતી. જેનું મંગળવારના રોજ મતગણતરી કરવામાં આવી હતી. જેમાં વિજેતા થનાર સરપંચો અને પેનલનાં સભ્યોનું ગામડાઓમાં જોરદાર સ્વાગત કરવામાં આવ્યું હતું. જ્યારે પંચાયતી રાજનાં નવા સુકાનીઓ આજે વિજેતા જાહેર થતાં ઠેર-ઠેર ઉજવણી કરવામાં આવી હતી.\nતાલાલાની ચૂંટણીની મતગણતરી આલ્ફા વિદ્યા સંકુલ ખાતે ચૂસ્ત પોલીસ બંધોબસ્ત સાથે યોજવામાં આવી હતી. જેમાં બાર ટેબલ ઉપર ત્રણ રાઉન્ડમાં ગાણતરી શરૂ કરવામાં આવી હતી. જેમાં પ્રથમ રાઉન્ડમાં 12 ગામોમાંથી પરીણામ જાહેર થવા લાગતા ગણતરી સ્થળે મોટી સંખ્યામાં ઉમેદવારો તથાં ટેકેદારો પોત પોતાનાં ગામના પરીણામ જોતા ઢોલ-નગારા સાથે ઝુમતા જોવા મળ્યા હતા. જ્યારે હારેલા ઉમેદવારોએ પણ જનાદેશ સ્વીકારી શુભેચ્છા પાઠવી હતી. મતગણતરીની કામગીરી ચોક્સાય પુર્વક થાય તે માટે ડીવાયએસપી ઓમ પ્રકાશ જાટ, પીઆઈ ચૌધરી, પીએસઆઈ મકવાણા સહિતનાં સ્ટાફે મતગણતરી દરમ્યાન ચૂસ્ટ બંદોબસ્ત ગોઠવ્યો હતો. જ્યારે હાલ પણ મતગણતરી શરૂ હોય અને બાકી રહેલી સાત ગ્રામ પંચાયતોની મોડી સાંજ સુધીમાં મતગણતરી પુરી થશે તેમ વહીવટી તંત્રએ જણાવ્યું હતું.\nશાપુરના સરપંચ તરીકે નિતીન ફળદુ વિજયી\nવંથલી તાલુકાના શાપુરના સરપંચના ઉમેદવાર નિતીનભાઇ વાલજીભાઇ ફળદુનો પોતાની પેનલના તમામ 12 વોર્ડમાં જીત્યા છે.\nમાળિયામાં ચૂંટણીનું રિઝલ્ટ જાણવા અભૂતપૂર્વ ધસારો\nમાળિયા હાટીના તાલુકાના 54 ગામની સરપંચની ચૂંટણી યોજાઈ હતી. જેનું પરિણામ જાણવા માટે માળિયાની સરકારી હાઈસ્કુલ બહાર 5000થી વધુ લોકોનો ઘસારો જોવા મળ્યો હતો. મોટી સંખ્યામાં લોકો આવી પહોંચતા ઈન્ચાર્જ ડીવાયએસપી, માળિયા પીએશઆઈ મઘરાં દ્વારા ચૂસ્ત પોલીસ બંદોબસ્ત ગોઠવવામાં આવ્યો હતો. જ્યારે 54 માથી 35 ગ્રામ પંચાયતોની મતગણતરી પૂર્ણ થતાં પરિણામો જાહેર કરાયા હતા. અન્ય 20 ગ્રામ પંચાયતોની મતગણતરીની કામગીરી હાલ ચાલી રહી છે. તસવીર: મહેશ કાનાબાર\nભેંસાણ મતગણતરી કેન્દ્રમાં પ્રાથમિક સુવિધાનો અભાવ\nભેંસાણ : ભેંસાણ તાલુકાની મંગળવારે મતગણતરી સરકારી કોલેજ ખાતે શરૂ કરાઈ હતી. પરંતુ મતગણતરી કોલેજના ખુલ્લા મેદાનમાં શરૂ કરાતાં સરપંચ, કાર્યકરો અને એજન્ટો માટે બેસવા તથા પીવાના પાણી જેવી પ્રાથમિક સુવિધા પણ કરવામાં આવી ન હતી. આથી સરપંચ, એજન્ટો સહિતનાં ઝાડના ઓછ નીચે અને ખુલ્લા મેદાનમાં તકડે બેસી રહી સમય પસાર કરતા તસ્વિરમાં નજરે પડે છે. ચૂંટણી અધિકારી દ્વારા પ્રાથમિક સુવિધા પણ પુરી ન પાડતા રોષની લાગણી જોવા મળી હતી. તસવીર: અરૂણ મહેતા


રાજકોટ : કોરોના‘0’ પણ ત્રીજી લહેરનો સામનો કરવા સિવિલ, બેડની સંખ્યા વધારી 1440 કરાશે, ICUના 240 બેડ | CN24NEWS\nHomeરાજકોટ : કોરોના‘0’ પણ ત્રીજી લહેરનો સામનો કરવા સિવિલ, બેડની સંખ્યા વધારી...\nરાજકોટ : કોરોના‘0’ પણ ત્રીજી લહેરનો સામનો કરવા સિવિલ, બેડની સંખ્યા વધારી 1440 કરાશે, ICUના 240 બેડ\nકોરોનાની બીજી લહેરનો સત્તાવાર રીતે અંત આવ્યો છે અને હવે કેસ તેમજ મૃત્યુ લગભગ ‘0’ થઇ જવા પામ્યા છે તેની સાથે સાથે બીજી ઘાતક લહેર પૂરી થતા તંત્ર પણ સંભવિત ત્રીજી લહેર પગલે એલર્ટ બની ગયું છે. ત્રીજી લહેર આવવાની શક્યતા જોતા રાજકોટ મનપા તંત્ર, સિવિલ હોસ્પિટલ તંત્ર અને જિલ્લા વહીવટી તંત્ર એક્શન મોડમાં ત્વરિત પગલાં લઇ કામ કરી રહ્યું છે. રાજકોટની સિવિલ હોસ્પિટલમાં વધુ 600 બેડ વધારી કુલ 1440 બેડ તૈયાર કરાયા છે. 1440માંથી 240 બેડ ICU માટે તૈયાર કરાયા છે. કલેક્ટર તંત્ર અને સિવિલ હોસ્પિટલ દ્વારા અત્યારથી જ ઓક્સિજન સપ્લાય સાથે સાથે પુરતા બેડની સુવિધા માટે બેડની સંખ્યામાં વધારો કરવાનું શરૂ કરી દીધું છે.\nસિવિલમાં પહેલા 840 બેડ તૈયાર કરાયા હતા\nસિવિલ અધિક્ષક આર.એસ.ત્રિવેદીએ જણાવ્યું હતું કે, બીજી લહેર દરમિયાન જે પ્રકારે સિવિલ સહિતની સરકારી હોસ્પિટલો બહાર એમ્બ્યુલન્સની લાઈનના દ્રશ્યો સર્જાયા હતા તેવા દ્રશ્યો ત્રીજી લહેર દરમિયાન ન સર્જાય તે માટે સિવિલ હોસ્પિટલમાં 600 બેડ વધારવાનો નિર્ણય લેવામાં આવ્યો છે. આ પહેલાં સિવિલમાં 840 બેડ હતા જેમાં 600નો વધારો કરી 1440 બેડ કરવામાં આવશે. 1440 બેડ પૈકી 240 ICU બેડ રખાશે. ઉલ્લેખનીય છે કે અગાઉ સિવિલમાં 220 જ ICU બેડની ક્ષમતા હતી જેમાં નવા 20 બેડ ઉમેરવા નિર્ણય કરાયો છે.\nસમરસ હોસ્ટેલમાં 1200 બેડ તૈયાર કરાશે\nબીજી તરફ સમરસ હોસ્ટેલ ખાતે 756 બેડની વ્યવસ્થા છે. જેમાં 444 બેડનો વધારો કરીને 1200 બેડની ક્ષમતા કરવામાં આવશે. આ સાથે જ અહીં 30 બેડનું ICU યુનિટ પણ ઉભું કરાશે. જેથી દર્દીઓને રઝળપાટ ન થાય. અહીં પહેલાં એક પણ ICU બેડ નહોતું પરંતુ હવે તે ઉપલબ્ધ કરાવવા નિર્ણય કરાયો છે. જ્યારે કેન્સર હોસ્પિટલમાં પહેલાં 25 ICU બેડનું યુનિટ હતું જેમાં 35 બેડનો વધારો કરીને અહીં 60 ICU બેડ તૈયાર કરવા નિર્ણય કરાયો છે.\nબેડની સંખ્યા વધારવામાં આવી.\nપીડિયાટ્રિક વોર્ડમાં 200 બેડ તૈયાર કરવામાં આવશે\nત્રીજી લહેરમાં બાળકો વધુ સંખ્યામાં સંક્રમિત થવાની ભીતિ સેવા રહી હોવાને પગલે પીડિયાટ્રિક વોર્ડમાં 200 બેડ તૈયાર કરવામાં આવશે. બીજી લહેર વખતે અહીં માત્ર 15 બેડની જ વ્યવસ્થા હતી. જેમાં 185 બેડનો વધારો કરવામાં આવ્યો છે. બેડ વધારવાની તમામ કવાયત આગામી એકથી બે સપ્તાહ સુધીમાં પૂર્ણ કરી લેવાનો લક્ષ્યાંક તંત્ર સેવી રહ્યું છે અને તેને હાંસલ કરવા માટે તૈયારી પૂરજોશમાં શરૂ કરી દેવામાં આવી છે.\nસિવિલના સ્ટાફને ICU વોર્ડની કામગીરીની તાલીમ અપાશે\nઆ સાથે મહત્વની વાત એ છે કે સિવિલ હોસ્પિટલમાં વર્ગ-1 થી4સુધીના તમામ સ્ટાફને ICU વોર્ડમાં કામ કરવાની ઝીણવટ ભરી તાલીમ આપવામાં આવશે. આ ટ્રેનિંગમાં એક દિવસની થિયરી ટ્રેનિંગ મતલબ કે લેક્ચર અને છ દિવસ માટે પ્રેક્ટિકલ તાલીમ આપવામાં આવશે. આ તાલીમની અંદર ડોક્ટર, નર્સિંગ સ્ટાફ અને પેરામેડિકલ સ્ટાફ સહિતના તમામનો સમાવેશ થાય છે તે તમામને ICUની ટ્રેનિંગ આપવામાં આવશે. જેથી કોરોનાની સંભવિત ત્રીજી લહેર વખતે અફડાતફડીનો માહોલ સર્જા/ નહીં અને સ્ટાફ દ્વારા દર્દીઓને સારી રીતે સારવાર આપી શકાય.\nPrevious articleઅહેવાલ : મોબાઈલ પર સમય પસાર કરવામાં બ્રાઝિલના લોકો નંબર વન પર, ભારતીયો ત્રીજા ક્રમે\nNext articleસોમનાથ દાદાને ધ્વજારોહણ કરવા ભક્તોએ શિખર પર નહીં ચઢવું પડે


શાહીનબાગ, CAA, કિસાનઆંદોલન ભારતમાંહિપ-હોપએઅસંમતિનોઅવાજછે - Gujarat Today\nશાહીનબાગ, CAA, કિસાનઆંદોલન ભારતમાંહિપ-હોપએઅસંમતિનોઅવાજછે\nપાતળુંશરીરઅનેગાલપરખંજનસાથેરાહુલરાજખોવાબોલિવુડમાંચોકલેટબોયહીરોબનીશકેછે, પરંતુ૨૬વર્ષનોરાહુલપરંપરાથીકંઇકઅલગકરવામાગેછે. તેએકરેપરછેઅનેહિપહોપસ્ટાર. આયુવાનપોતાનીઆસપાસનાવિશ્વનેસ્પર્શતાપ્રશ્નોસામેલડવાસંગીતનોશસ્ત્રતરીકેઉપયોગકરેછે. ૨૮વર્ષનાદુલેશ્વરપણદુલેરોકરનુંફેન્સીનામધરાવેછે. તેપણવિદ્રોહીછે. ઓડિશામાંકાલાન્ડીનીસરકારીકોલેજમાંરસાયણશાસ્ત્રમાંસ્નાતકથયેલતેએકવખતએકહોટલમાંવેઇટરતરીકેકામકરતોહતોઅનેટેબલોનીસફાઇકરતોહતોઅનેવાસણોપણસાફકરતોહતો. પરંતુઆકપરાસમયમાંપણતેક્યારેયપોતાનારૂટ્‌સનેઅનેપોતાનાખેડૂતપરિવારનેભૂલ્યોનથી. ગઇસાલસંસદદ્વારામંજૂરકરાયેલત્રણનવાકૃષિકાયદાઓસામેવિરોધભડકીઉઠ્યોત્યારેદુલેરોકરેપોતાનાઆક્રોશનેઆયસ્ટેન્ડવિથફાર્મર્સએવાહિંદીમાંએકગીતદ્વારાપોતાનાઆક્રોશનેવાચાઆપીછે. થોડાસપ્તાહોબાદયંગઇન્ડિયનઆર્ટીસ્ટયંગદાગુએકિસાનઆંદોલનનાસમર્થનમાંએકબીજુંગીતકમ્પોઝકર્યુહતુંજેનેતેફાર્મર્સરેપતરીકેઓળખાવેછે. આગાયકકૃષિકાયદાઓવિરુદ્ધઅસંમતિનાસૂરનેવાચાઆપવાબદલલોકપ્રિયથયોહતો. આમભારતભરમાંયુવાનઅનેઓછાજાણીતાએવાકલાકારોમજબૂતમંતવ્યસાથેપોતાનાઅવાજનેખાસકરીનેઆક્રોશનેસામાજિકઅનેરાજકીયરીતેસંવેદનશીલમુદ્દાઓપરવાચાઆપવાહિપહોપનોઉપયોગકરીરહ્યાંછે. ભારતઆહિપહોપનુંસાક્ષીબનીરહ્યુંછે. બોલિવુડનાગીતોદ્વારાજેનુંવર્ચસ્વહતુંએવામુખ્યધારાનામ્યુઝિકઇન્ડસ્ટ્રીદ્વારાપ્રકાશમાંઆવેલબિલીંદનાયરઉર્ફેરફ્તારદ્વારાદેશનુંપ્રથમહિપહોપગ્રુપમાફિયામંદિરનીરચનાકરવામાંઆવીહતી. ગ્રુપનુંપ્રથમઆલ્બમઇન્ટરનેશનલવિલેજરએકબિનફિલ્મીઆલબમહતુંજેસમગ્રદાયકામાંએકમુખ્યસફળતાતરીકેરહ્યુંછે.\nNext‘બસઅવાસ્તવિક’ : એઝાઝપટેલઈનિંગમાં૧૦વિકેટ લેનારટેસ્ટઈતિહાસનોફકતત્રીજોબોલરબન્યો\nમુઝફ્ફરપુર આશ્રય ગૃહમાં બળાત્કારનો કેસ : બિહારમાં ડાબેરી પક્ષોએ આપેલ બંધના એલાનથી જનજીવન ખોરવાયું : વિરોધ પક્ષોનું બંધને સમર્થન\nપાકિસ્તાન : મુંબઇ હુમલાના તથા કથિત માસ્ટરમાઇન્ડ ઝકી-ઉર-રહેમાનને પાંચ વર્ષની જેલ\nરાષ્ટ્રગીતમાં ‘સિંધ’ને બદલે ‘ઉત્તરપૂર્વ ભારત’નો સમાવેશ કરવાનો ઠરાવ લાવવા રાજ્યસભા સાંસદની માગ


Mahendra Joshis unique contribution to the theater | પશિયો રંગારો, અશ્વત્થામા, મોમણ અને મહેન્દ્ર જોષી - news\nપશિયો રંગારો, અશ્વત્થામા, મોમણ અને મહેન્દ્ર જોષી\nPublished: Nov 15, 2019, 13:44 IST | Jamnadas Majethia | Mumbai\nજેડી કૉલિંગ: ‘તાથૈયા’, ‘તોખાર’, ‘ખેલૈયા’, ‘કેસરભીના’ વગેરે ગુજરાતી નાટકો તમને યાદ આવે અને ‘પશિયો રંગારો’, ‘અશ્વત્થામા’, ‘મોમણ’, ‘સંતાકૂકડી રમતાં રમતાં’ જેવાં નાટકો અમને યાદ આવે.\n‘તાથૈયા’, ‘તોખાર’, ‘ખેલૈયા’, ‘કેસરભીના’ વગેરે ગુજરાતી નાટકો તમને યાદ આવે અને ‘પશિયો રંગારો’, ‘અશ્વત્થામા’, ‘મોમણ’, ‘સંતાકૂકડી રમતાં રમતાં’ જેવાં નાટકો અમને યાદ આવે. રંગભૂમિ પર મહેન્દ્ર જોષીનું અનોખું યોગદાન છે, તેમનું ન કહેવાય, તેમને ખોટું લાગે, અપમાન જેવું લાગે. મહેન્દ્ર જોષીને ‘તું’ જ કહેવાય, જોષી કહેવાય. તેમને એમાં જ પોતીકાપણું લાગે. ખૂબ જ આડંબરવાળો, કોઈ પણ આડંબર વિનાનો માણસ, મિત્ર, દિગ્દર્શક. તેની સાથે સંપર્કમાં આવેલી કોઈ પણ વ્યક્તિ તેમને ક્યારેય ન ભૂલી શકે એવી તેમની વર્તણૂક અને છટા. કોઈની સાડાબારી કે શરમ નહીં, કોઈની એટલે કોઈની જ નહીં. તેમની ભાષાને કોઈ લગામ નહીં, તેમના વિઝનની જેમ, તેમની કલ્પનાની જેમ.\nજોષીનાં બધાં નાટકોની વાત કરવા બેસું તો પુસ્તક લખાઈ જાય, પણ અહીં તો મારા અને જોષીના અંગત અનુભવોની વાત કરવાની છે. બાય ધ વે, જેમને ખબર ન હોય તેમને જણાવી દઉં કે પ્રત્યક્ષ રીતે તો મહેન્દ્ર જોષી ઘણાં વર્ષો પહેલાં ગુજરી ગયા છે, પણ હજી આજે પણ અમારા બધા વચ્ચે તેઓ સતત જીવંત છે, બધા સતત તેમને યાદ કરે છે. તેમની સાથેનાં નાટકોનાં જે ગ્રુપ જ્યાં બન્યાં હોય એ લોકો જ્યાં અને જ્યારે મળે ત્યારે જોષીની વાત કર્યા વગર રહે જ નહીં.\nમહેન્દ્ર જોષીના ખાસ એટલે એમાંના એક આમિર ખાન. આમિર ખાને જોષીના ગુજરાતી નાટક ‘પશિયો રંગારો’ અને પૃથ્વી થિયેટરમાં રજૂ થયેલા ‘કેસરભીનાં’માં કામ કર્યું છે. આજે પણ તે ‘કેસરભીનાં’ના ડાયલૉગ ગુજરાતીમાં સંભળાવી શકે છે. ‘પશિયો રંગારો’ નરસિંહ મોનજી કૉલેજના INTની આંતરકૉલેજ નાટ્યસ્પર્ધાનું માટેનું નાટક હતું, એ સમયની સ્ટારકાસ્ટ લખીએ તો આજની મલ્ટિસ્ટારર ફિલ્મ જેવું લાગે. એક નાના રોલમાં આમિર ખાન, મોટા રોલમાં અમોલ ગુપ્તે, દીપક તિજોરી, જેડી મજેઠિયા, પરેશ ગણાત્રા અને બીજા અનેક કલાકારો.\nઆ નાટકનાં રિહર્સલ્સના અનુભવો અદ્ભુત હતા અને શો, શો તો સાહેબ અવિસ્મરણીય. છેલ્લી ઘડીએ શોમાં દીપક તિજોરી મોડો આવ્યો તો જોષીએ તેને નાટકમાંથી કાઢી મૂક્યો અને અમારા નાટકનું ભવિષ્ય અધ્ધરતાલ. દોઢ મહિનાથી બધા કૉલેજમાં ભણવાનું પડતું મૂકીને ૩૦-૩૫ કલાકારો માત્ર રિહર્સલ્સ કરતા અને બીજા દિવસે જ્યારે INTમાં પર્ફોર્મન્સ હતો ત્યારે એક દિવસ અગાઉ જોષીએ તેને કાઢી મૂક્યો અને ન રાખ્યો એ ન જ રાખ્યો.\nપછી આગલી રાતે બહુ ડરતાં-ડરતાં બધા સ્ટુડન્ટ સાથે જોષી તરફ ગયા અને જઈને તેમને પૂછયું, હું એટલે કે હું, આ જેડી આ ડબલ રોલ કરી લે? હું કે દીપક એકેય વખત સ્ટેજ પર સાથે નથી અને મને દીપકના બધા ડાયલૉગ યાદ છે. એ હિંમત જોઈ અને બધાનો સપોર્ટ જોઈ તે માંડ માંડ માન્યો. આખી રાત હું જાગ્યો, ખૂબ મહેનત કરી, બધું રેડી કર્યું અને બીજા દિવસે સવારે શો કર્યો. શો બહુ ખરાબ થયો, પણ થયો ખરો.\nજોષી સાથે કામ કરતાં-કરતાં ઘણું શીખ્યો, કૉલેજ-ડેમાં મારાં નાટકો લેખક-દિગ્દર્શક તરીકે થવા લાગ્યાં. બે નાટક હોય નરસી મોનજીના કૉલેજ-ડેમાં. એક જેડી મજેઠિયાનું અને બીજું મહેન્દ્ર જોષીનું. એનું સુંદર, અદ્ભુત રીતે બનેલું અને પ્રબોધ જોષીએ લખેલું અને ખરા અર્થમાં નાટક કહેવાય એવું નાટક હોય અને બીજી બાજુ પ્યૉર એન્ટરટેઇનર સ્કિટ હોય. વધારે રિસ્પૉન્સ, તાળીઓ અને લાફ્ટર આપણી સ્કિટને જ મળે, કારણ કે કૉલેજ ડેઝમાં લોકોને ટાઇમપાસ જ જોઈતો હોય એટલે મજા આવે, પણ એ મારા પર બહુ ભડકે, કહે કે તું ઑડિયન્સને કરપ્ટ કરી રહ્યો છે. હું હસું અને એમ કહું કે લોકોને મજા આવે છેને?\nત્યારે મને નહોતું સમજાતું પણ બહુ દૂરદેંશી હતો જોષી એ આજે મને સમજાય છે, મનોરંજન એટલે લોકોને હસાવવાના જ કે ખાલી કૉમેડી નહીં, પણ એક આહ‍્‌લાદક અનુભવ. મારી સ્કિટ સારી જ હતી, પણ એને નાટક ન ગણી શકાય કે નાટક ન કહી શકાય. એને એક સ્કિટ જ કહેવાય. નાટક એવાં હોવાં જોઈએ જે તમે ઘરે લઈ જાઓ, દિવસોના દિવસો અને વર્ષોનાં વર્ષો તમે માણો. વારંવાર જોવાનું મન થાય એવાં હોવાં જોઈએ.\nએ સમયે પૃથ્વી થિયેટરમાં ‘ખેલૈયા’ નામના નાટકની બોલબાલા. ચંદ્રકાન્ત શાહના લખેલાં, રજત ધોળકિયાએ સંગીત મઢેલાં, રચેલાં ગીતો લોકો કલાકારો સાથે ગાય અને ઉત્સવની જેમ આખું નાટક માણે. લોકો પચીસ-પચીસ વાર નાટક જુએ. આટલો ક્રેઝ મેં કોઈ નાટક માટે પૃથ્વી થિયેટરમાં નથી જોયો. એ પછી મહેન્દ્ર જોષીએ બનાવ્યું ‘તાથૈયા’.\n‘તાથૈયા’ની વાત આગળ કરું એ પહેલાં એક બીજી વાત તમને કહું. મહેન્દ્ર જોષીના નાટકમાં લોકોના રિપ્લેસમેન્ટ રાતોરાત થઈ જાય. એવી જ રીતે દર્શન જરીવાલા સાથે તેમને શું આડું પડ્યું અને રાતોરાત પરેશ ગણાત્રા આવી ગયા મુખ્ય ભૂમિકામાં અને એ રીતે આપણે પણ કોઈક રીતે જોડાઈ ગયા. મારા બધા મિત્રો પરેશ ગણાત્રા, વિપુલ શાહ, દેવેન ભોજાણી, આતિશ કાપડિયા એમાં કામ કરે તો સાથોસાથ બીજા દિગ્ગજ કલાકારો ઉમેશ શુક્લ, દિલીપ જોષી, મકરંદ દેશપાંડે, આનલ દેસાઈ, ચંદ્રશેખર શુક્લ, અનુરાગ પ્રપન્ન અને કોઈ એકાદ ભૂલી જતો હોય તો ક્ષમા કરજો, પણ મલ્ટિસ્ટારર આજની પણ એમાં તેમણે મને કાસ્ટ નહોતો કર્યો. હું જોષીનો એકલવ્ય હતો, પણ તેમણે મારો અંગૂઠો નહોતો લઈ લીધો.\nહું નરસી મોનજીમાં જનરલ સેક્રેટરી પણ હતો એટલે બીજી ઘણી પ્રવૃત્તિમાં ઍક્ટિવ રહેતો એટલે તેઓ મને કાસ્ટિંગથી દૂર રાખે. એવું તેમના મનમાં કે તું રિહર્સલ્સમાં બરાબર સમય નહીં આપે, પણ હું કોઈ ને કોઈ રીતે રિપ્લેસમેન્ટ આવે એટલે પછીથી ઘૂસી જતો. મિત્રો ત્યાં હોય એટલે રિહર્સલ્સમાં બેઠો હોઉં. ઘણી વાર અને લગભગ બધાની લાઇનો યાદ હોય એટલે જેવું કોઈ રિપ્લેસમેન્ટ આવે કે આપણે ખડેપગે ઊભા જ હોઈએ. આ જ વાત અને આ જ સ્વભાવને કારણે મેં મકરંદ દેશપાંડેનુ ‘તાથૈયા’માં થોડા શોમાં રિપ્લેસમેન્ટ કર્યું હતું.\nબૅકસ્ટેજનો એક અનુભવ અહીં ટાંકવા માગું છું. એક વાર ‘તાથૈયા’ અને ‘ખેલૈયા’ના શો સાથે હતા, એક ડેટ પર. એક શો હતો નરીમાન પૉઇન્ટ પર અને બીજો શો હતો પૃથ્વી થિયેટરમાં. બન્ને જગ્યાએ ફેસ્ટિવલ ચાલે. હું પ્રોડક્શન સંભાળતો હતો, બૅકસ્ટેજ સંભાળતો હતો એટલે હું એનસીપીએમાં હતો અને તેઓ બધા પૃથ્વી પર. એ રાતે પૃથ્વી થિયેટર પર પાર્ટી જેવું હતું એટલે જોષીએ મને કહ્યું કે તું આ બધો સામાન ટૅક્સીમાં લઈ જઈને ગોડાઉનમાં મૂકીને પછી ટૅક્સીમાં જ સીધો આવી જજે, એટલે તું પણ પાર્ટીમાં સમયસર પહોંચી જાય. હવે, મને શું સૂઝ્‍યું કે હું બધો સામાન ગ્રાન્ટ રોડ પર ગોડાઉનમાં મૂકીને ત્યાંથી ટૅક્સીને બદલે ટ્રેનમાં આવ્યો અને ટ્રેનમાંથી પાર્લા ઊતરીને મેં રિક્ષા પકડી અને હું સમયસર પહોંચી ગયો અને આમ મેં ૭૫ રૂપિયા બચાવ્યા. એ ૭૫ રૂપિયા મેં જોષીને આપ્યા. ત્યારે મનહર ગઢિયા ત્યાં બેઠા હતા. મનહર ગઢિયાને આમ તો સૌકોઈ ઓળખે જ છે અને છતાં તમને કહી દઉં કે તેઓ જાણીતા નિર્માતા અને નાટકોની જાહેરખબરના સર્જક અને પ્રચારક છે.\nમનહર ગઢિયાએ જોષી સામે જોયું અને જોષીએ કહ્યું કે જો આ, આ ૭૫ રૂપિયા બચાવીને લાવ્યો. ૭૫ રૂપિયા એ જમાનામાં બહુ મોટી રકમ ગણાતી, કારણ કે ઘણા વખત સુધી અમે તો મફતમાં જ કામ કરતા અને એ પછી નાઇટ શરૂ થાય ત્યારે ૩૫ રૂપિયા મળતા. ૩૫ની આવક અને ૭૫ પાછા આપ્યા એટલે મનહર ગઢિયાએ કહ્યું, ‘ભાઈ, લોહાણો છે લોહાણો, પાક્કો હોશિયાર છે. એ સમયે જોષીએ કહ્યું હતું કે લોહાણો જવા દે, આ એક દિવસ પ્રોડ્યુસર બનશે, આ પ્રોડ્યુસર છે. મને તો ત્યારે આ વાત રજિસ્ટર નહોતી થઈ, પણ આજે મને જોષીના એ શબ્દો ઘણી વાર યાદ આવે છે.\nપૈસો ખોટી રીતે ન વેડફાય અને એકેક પાઈ-પાઈ બચાવીને એને નિર્માણમાં નાખો તો એક સારી ક્વૉલિટીનું નાટક બને, એક સારી ક્વૉલિટીની પ્રોડક્ટ બને એ વાત મારા મગજમાં એ સમયે બેસી જે આજ સુધી અકબંધ રહી છે.\n(મહેન્દ્ર જોષીની વધારે વાતો કરીશું આવતા શુક્રવારે.)


લયસ્તરોગઝલ - ચિનુ મોદી 'ઈર્શાદ' - લયસ્તરો\nશી ખબર કોને ભીંજવશે ક્યાં જશે ?\nનામ ક્યારે હોય છે વાદળ ઉપર ?\nAugust 2, 2007 at 12:33 am by વિવેક · Filed under ગઝલ, ચિનુ મોદી\nગઈકાલે ચિનુ મોદીની એક રચના આપણે માણી. જોગાનુજોગ આજે હું પણ એમની જ એક રચના લઈને આવ્યો છું. એમની ખૂબ જાણીતી તસ્બી પ્રકારની આ ગઝલ-રચના આજે કોઈપણ વધારાની પૂર્વભૂમિકા વિના જ માણીએ….\nAugust 2, 2007 @ 7:08 am\nચિનુ મોદીની પ્રખ્યાત ગઝલ (તસ્બી) નો વિખ્યાત શેર.\nAugust 2, 2007 @ 7:10 am\nઆસ્વાદ કરાવવા બદલ આભાર… આ ગઝલ મારા ગુજરાતી વિષયના પાઠ્યપુસ્તકમાં હતી.. ધોરણ ૧૧ ક્યાં તો ૧૨ માં… યાદો તાજી થઈ ગઈ.. 🙂\nAugust 3, 2007 @ 2:44 am\nનખશીખ સુંદર !\nAugust 29, 2007 @ 12:52 am


ભ્રષ્ટાચાર | આશ...\n← True friend..\nIts Raining…. →\nPosted on August 8, 2011 by શબનમ\nશું કરું હું ? શું કહું હું ?\nમારા હાથમાં કંઈ જ નથી,\nછતાં હાથ પર હાથ ધરી\nબેસું એવી હું નથી ,\nહા, એને દૂર કરવા કરવો પડશે વિચાર\nભારતની આ ભૂમિને અભડાવે છે ભ્રષ્ટાચાર.\nકરવી છે સરસ્વતીની પૂજા\nપણ લક્ષ્મી માર્ગ આંતરે છે ,\nએડમિશન માટે ડોનેશનમાં\nઢગલો પૈસા માંગે છે ,\nબધે જ ચાલુ થઇ ગયો છે શિક્ષણ નો વ્યાપાર\nભારતની આ ભૂમિને અભડાવે છે ભ્રષ્ટાચાર .\nગરીબોનું કોણ છે અહીં?\nગરીબોને કોણ સાંભળે છે ?\nપૈસાદારોને ના કોઈ દુઃખ,\nતે તો રાજમહેલોમાં મ્હાલે છે,\nભ્રષ્ટાચારીઓની લીલામાં આમજનતા લાચાર\nઆવું ચાલશે ક્યાં સુધી ?\nસહન કરવું આમ ક્યાં સુધી ?\nભ્રષ્ટાચાર ભગાવવો છે ,\nઆમ જોયા કરશું ક્યાં સુધી ?\nજાગો મિત્રો ! જાગો , હવે કરો કંઈક ઉપચાર\nભારતની આ ભૂમિને અભડાવે છે ભ્રષ્ટાચાર …\n5 Responses to ભ્રષ્ટાચાર\ngood 1 ….mera vala pink….. 😉\nWow! Superb dear.. ખરેખર બધાને વિચાર અને ઉપચાર કરતા કરી દેશે.. 🙂\nWow dear..adifferent subject n superb presentation.. Liked it.. very much.. 🙂\nkhub saras ane sachu lakhyu 6e,,,,,\nભારતની આ ભૂમિને અભડાવે છે ભ્રષ્ટાચાર\n@mustakbhai… 🙂 😛\n@nirali nd hardik..: thanx….nd ya frnds we really need to throw away dis corruption…\n@ apexa : thank u so much dear.. 🙂


સરળ રીતે સંબંધિત બેકલિંક્સ કેવી રીતે મેળવવી?\nવેબસાઇટ ઓપ્ટિમાઇઝેશન માટે લિન્ક બિલ્ડીંગના મહત્વ વિશે તમે અમારા અગાઉના લેખોમાંથી સાંભળ્યું હશે. વિવિધ પરિબળોની સંખ્યાને કારણે એસઇઓ માટે બૅકલિંક્સ નિર્ણાયક છે - તેઓ શોધ પરિણામ પૃષ્ઠ પર વેબસાઇટ દૃશ્યતામાં સુધારો કરે છે; તેઓ Google ની આંખોમાં વેબસાઇટ સત્તા ઉભી કરે છે; તેઓ વેબસાઇટ પર સતત ટ્રાફિકનો પ્રવાહ રચે છે અને ડોમેન પ્રતિષ્ઠાને વધારે છે. તેથી, જો તમે તમારા સર્ચ એન્જિન ટ્રાફિકને વધારવા માટે એક મજબૂત લિન્ક પ્રોફાઇલ બનાવવાની ઇચ્છા રાખો, તો તમારે એક સારી બેકલિંક વ્યૂહરચનાની જરૂર છે જે તમારા માટે કામ કરે છે.\nચાલો ઓપ્ટિમાઇઝેશન પ્રક્રિયામાં બેકલિન્ક્સની ભૂમિકા વિશે કેટલાક શબ્દો કહીએ. બૅકલિંક્સ એક સરળ ખ્યાલ છે - જ્યારે કેટલાક ડોમેઇન તમને લિંક કરે છે, તે બાહ્ય લિંકને એક બૅકલિંક તરીકે ગણવામાં આવે છે - temecula plubming services. કડી બિલ્ડિંગમાં મહત્વપૂર્ણ ભૂમિકા સ્રોત સ્વરૂપની ગુણવત્તા ધરાવે છે જ્યાં એક લિંક આવી રહી છે. સર્ચ એન્જિનો ચોક્કસ માપદંડની સંખ્યા દ્વારા બૅકલિંકની ગુણવત્તાનું મૂલ્યાંકન કરે છે જેમાં ડોમેનની સત્તા, બાહ્ય લિંક્સની સંખ્યા અને ગુણવત્તા કે જે આ ડોમેન પર નિર્દેશ કરે છે, કડી થયેલ એક વેબ સ્રોતની સામગ્રીની સુસંગતતા વગેરે.જો આ તમામ માપદંડ હકારાત્મક પરિણામ દર્શાવે છે, તો વેબ સ્રોત ઉચ્ચ રેંક મેળવશે.\nદરેક બૅકલિંક ચોક્કસ બજારની વિશિષ્ટતામાં તેની પ્રતિષ્ઠા, ઇતિહાસ અને સત્તાના આધારે કડીના ચોક્કસ જથ્થાને આપે છે. તદનુસાર, ઉચ્ચ ગુણવત્તાની PR9અથવા 10 વેબ સ્ત્રોતોમાંથી બેકલિન્ક્સ સ્પામ્મી સંલગ્ન વેબસાઇટ્સની ગુણવત્તાવાળા ઓછી ગુણવત્તાવાળા બૅકલિંક્સ કરતાં વધુ કાર્યક્ષમ છે જે વપરાશકર્તાઓ માટે કોઈ મૂલ્ય ધરાવતા નથી.\nજેણે કહ્યું હતું કે, જો તમે Google શોધ પરિણામ પૃષ્ઠ પર રેન્કિંગ કરવા માંગો છો, તો તમારે ઉચ્ચ પીઆર વેબસાઇટ્સથી સંબંધિત અને ગુણવત્તા બૅકલિંક્સ પ્રાપ્ત કરવાની જરૂર છે.\nઆ લેખમાં, અમે કેટલીક મુશ્કેલ રીતે કેવી રીતે ગુણવત્તા બૅકલિંક સરળતાથી મેળવવી તે વિશે ચર્ચા કરીશું. આશા રાખીએ કે આ તકનીકો તમને તમારી લક્ષિત શોધ શબ્દો માટે તમારી સાઇટને ક્રમ આપવા મદદ કરશે. તેથી, ચાલો આ લિન્ક બિલ્ડિંગ યુકિતઓ પર નજીકથી નજર રાખીએ.\nતમારી સાઇટ પર બેકલિંક્સ મેળવવાના સરળ રીતો\nગુણવત્તા પ્રશંસાપત્રો લખીને, તમે અધિકૃત સાઇટ્સના સંબંધિત બેકલિંક્સ સાથે તમારા બૅકલિંક પ્રોફાઇલને સમૃદ્ધ કરવાની તક. જ્યારે પણ તમે કેટલાક ઉત્પાદનો અથવા સેવાઓ ખરીદો છો જે તમારી ક્રેડિટનું મૂલ્ય છે, તો તમે વેન્ડર સાઇટ પર પ્રશંસાપત્ર છોડી શકો છો. પ્રશંસાપત્રો સામાન્ય રીતે તે પ્રશંસાપત્ર વ્યવસ્થિત બનાવવામાં આવે છે તે સાબિત કરવા માટે તેમની અંદર તમારી સાઇટની લિંક હશે. તે તમને કોઈપણ ટકા ખર્ચ્યા વિના તમારી સાઇટ પર સરળ બેકલિંક્સ મેળવવા માટે સહાય કરશે. જો તેઓ તમારા પ્રશંસાપત્ર પર એક નફોલ્લો લિંકને મૂકે છે, તો તમે તેને dofollow લાઇવ લિંક પર બદલવા માગી શકો છો.\nતમે વેબ પર અસંખ્ય આરએસએસ ડિરેક્ટરીઓ શોધી શકો છો કે જે વપરાશકર્તાઓને વિવિધ વિષયો પર જુદી જુદી બ્લોગ્સ, ચર્ચાઓ, અથવા વેબ સ્રોતોને શોધે છે.આ સંબંધિત ડિરેક્ટરીઓમાંથી કોઈ એક મફત dofollow બૅકલિંક મેળવવા માટે કોઈ પણ વેબસાઇટ માટે એક સંપૂર્ણ તક છે. તમને જરૂર છે તે બધું આ ડિરેક્ટરીઓ પર તમારી આરએસએસ ફીડ સુપરત કરવાનું છે. તમે ક્યાં તો મેન્યુઅલી, અથવા આપોઆપ કરી શકો છો. જો આપ આપમેળે તે કરવા માંગો છો, તો તમે ફાસ્ટ આરએસએસ સબમીટર તરીકે ઓળખાતા પ્રોગ્રામનો ઉપયોગ કરી શકો છો. આ પ્રોગ્રામ તમને તમારા ડોમેનને 100 થી વધુ આરએસએસ ડિરેક્ટરીઓ આપોઆપ સબમિટ કરવામાં મદદ કરશે, ઘણા સમય અને પ્રયાસોને બચાવશે.


Booking for new Maruti Brezza started with down payment of Rs 11 thousand|નવી મારુતિ બ્રેઝાનું બુકિંગ શરૂ, 11 હજાર રૂપિયામાં બુક કરાવી શકાશે\nBooking for new Maruti Brezza started with down payment of Rs 11 thousand\nબુકિંગ / નવી મારુતિ બ્રેઝાનું બુકિંગ શરૂ, 11 હજાર રૂપિયામાં બુક કરાવી શકાશે\nFeb 12, 2020, 03:16 PM IST\nઓટો ડેસ્કઃ મારુતિ સુઝુકીએ6ફેબ્રુઆરીના રોજ ઓટો એક્સપોમાં વિટારા બ્રેઝાનું ફેસલિફ્ટ મોડેલ રજૂ કર્યું હતું. કંપનીએ આ કાર 18 ફેબ્રુઆરીના રોજ લોન્ચ કરવાની છે. જો કે, કંપનીએ અત્યારથી જ આ ફેસલિફ્ટનું બુકિંગ શરૂ કરી દીધું છે. કંપનીની ડીલરશિપ પરથી 11 હજાર રૂપિયાનું ડાઉન પેમેન્ટ કરી બુક કરાવી શકાય છે.\nમારુતિ બ્રેઝાના ફેસલિફ્ટ મોડેલમાં સૌથી મોટો ફેરફાર તેનાં એન્જિનમાં થયો છે. નવી બ્રેઝા BS-6 કમ્પ્લાયન્ટ 1.5 લિટર પેટ્રોલ એન્જિનમાં આવશે, જ્યારે અત્યાર સુધી આ 1.3 લિટર ડીઝલ એન્જિનમાં આવતી હતી. ફેસલિફ્ટ મોડેલમાં ડીઝલ એન્જિન નહીં મળે કારણ કે, મારુતિ પહેલાં જ જાહેરાત કરી ચૂકી છે કે તે ડીઝલ એન્જિનવાળી કાર્સ બંધ કરી દેશે.\nબ્રેઝા ફેસલિફ્ટનું એન્જિન મારુતિ સિયાઝમાંથી લેવામાં આવ્યું છે. આ 1.5 લિટર K15B પેટ્રોલ એન્જિન 103 bhp પાવર અને 138 Nm ટોર્ક જનરેટ કરે છે. આ સાથે5સ્પીડ મેન્યુઅલ અને ઓટોમેટિક ગિયરબોક્સના ઓપ્શન્સ આવેલાં છે. ઓટોમેટિક ગિયરબોક્સવાળા વેરિઅન્ટમાં મારુતિની સ્માર્ટ હાઇબ્રિડ ટેક્નોલોજી પણ મળશે. મેન્યુઅલ ગિયરબોક્સ સાથે તેની એવરેજ 17.03 કિમી, જ્યારે સ્માર્ટ હાઇબ્રિડ સાથે અપકમિંગ ઓટોમેટિક ટ્રાન્સમિશન વેરિઅન્ટની એવરેજ લિટર દીઠ 18.76 કિમી છે.\nમારુતિ બ્રેઝાના ફેસલિફ્ટ મોડેલમાં તમને નવી ટ્વીન સ્લેટ ગ્રિલ, નવી ડિઝાઇનનો LED પ્રોજેક્ટર હેડલેમ્પ, L શેપ DRL, 16 ઇંચના ડ્યુઅલ ટોન એલોય વ્હીલ્સ, નવા ફોગ લેમ્પ અને બુલ બાર સ્ટાઇલ સ્કિડ પ્લેટ મળશે. રિઅરમાં LED ટેલલેમ્પ આપવામાં આવ્યા છે. પરંતુ તેની ડિઝાઇનમાં કોઈ ફેરફાર નથી થયો.\nનવી બ્રેઝાની કેબિનમાં નવી7ઇંચની સ્માર્ટપ્લે સ્ટુડિયો ઇન્ફોટેનમેન્ટ સિસ્ટમ આપવામાં આવી છે. આ ઇન્ફોટેનમેન્ટ સિસ્ટમ હવે લાઇવ ટ્રાફિક અપડેટ, વોઇસ રેકોગ્નિશન, વ્હીકલ અલર્ટ અને ક્યુરેટેડ ઓનલાઇન કન્ટેન્ટ સાથે આવે છે. આ સિવાય, ઇન્ફોટેનમેન્ટ સિસ્ટમ પહેલેથી જ એન્ડ્રોઇડ ઓટો અને એપલ કારપ્લે સપોર્ટ કરે છે.\nમારુતિ બ્રેઝા ફેસલિફ્ટની કિંમત7લાખ રૂપિયા આસપાસ રહેવાની અપેક્ષા છે, જ્યારે અત્યાર સુધી આવનારી ડીઝલ એન્જિન બ્રેઝાની કિંમત 7.63 લાખ રૂપિયા હતી. માર્કેટમાં નવી બ્રેઝાની ટક્કર ટાટા નેક્સન, હ્યુન્ડાઇ વેન્યૂ, મહિન્દ્રા XUV300 અને ફોર્ડ ઇકોસ્પોર્ટ સાથે થશે.\nBookingMaruti Brezzadown payment


યાકૂબ મેમણથી જોડાયેલી આ 11 વાતોના કારણે સલમાન ખાને કર્યું ટ્વિટ | 11 Reasons behind salman khan 14 tweets on yakub memon - Gujarati Oneindia\n31 min ago UNમાં ભારતનો પાકિસ્તાનને જવાબ, કહ્યું- અનુકુળ સંજોગો બનાવવાની જવાબદારી પડોશી દેશની\n| Published: Monday, July 27, 2015, 15:22 [IST]\nબોલીવૂડ હિરો સલમાન ખાને વર્ષ 1993માં થયેલા મુંબઇ બોમ્બ વિસ્ફોટના આરોપી યાકૂબ મેમણની ફાંસી પર ટ્વિટ કરીને કહ્યું કે ફાંસી યાકૂબને નહીં ટાઇગર મેમણને આપવી જોઇએ. બસ સલમાન ખાને આ ટ્વિટ કર્યું અને મોટો હોબાળો થઇ ગયો.\nટ્વિટમાં સલમાન ખાને કહ્યું હતું કે ટાઇગરને ફાંસી આપો. ટાઇગરના કારણે કરીને તેના ભાઇને ફાંસી આપવામાં આવી રહી છે. ટાઇગર ક્યાં છે? ટાઇગરને પકડો, ટાઇગરને ફાંસી આપો. ટાઇગર એક ડરપોક છે. તેના ભાઇને નહીં. ક્યાં છુપાઇને બેઠો છે ટાઇગર. તે ટાઇગર નથી એક બિલાડી છે એક બિલાડીને નથી પકડી શકતા.\nઆવા જ કંઇક 14 ટ્વિટ સલમાન ખાને કર્યા. એટલું જ નહીં આ બાદ જાણીતા વકીલ રામ જેઠમલાણી, ભાજપના નેતા શિત્રુધ્ન સિંહા પણ યાકૂબ મેમણના બચાવમાં ઉતર્યા.\nનોંધનીય છે કે આ બોમ્બ વિસ્ફોટમાં લગભગ 257 લોકોની મોત થઇ હતી. અને 712 લોકો ઇજાગ્રસ્ત થયા હતા. મેમણને આ મામલે ફાંસી આપવી કે કેમ તે મામલે સુપ્રિમ કોર્ટ મંગળવારે નિર્ણય લેશે. ત્યારે સલમાનનું આમ ટ્વિટ કરવા પાછળ પણ કેટલાક કારણો હતો. ત્યારે આ વાતના એક અલગ પહેલું ને જાણો આ ફોટોસ્લાઇડરમાં...\nટાઇગર મેમણ આ ધટનાનો મુખ્ય આરોપી છે. અને તેણે પોતાના ભાઇ યાકૂબ મેમણનો યુઝ કર્યો.\nબોમ્બે ધમાકાનો પહેલાથી જ ટાઇગર ફરાર હતો. કહેવામાં આવી રહ્યું છે કે તે હાલ પાકિસ્તાનના કરાંચીમાં છે.\nબોમ્બ બ્લાસ્ટના બે દિવસ પહેલા યાકૂબ અને તેનો પરિવાર UAE જાતો રહ્યો હતો અને તે બાદ પાકિસ્તાન.\nથોડા સમય પછી યાકુબનો પરિવાર અસ્થિર થઇ ગયો અને તેણે ભારત આવવાનો નિર્ણય લીધો.\nટાઇગર મેમણ અંડરવર્લ્ડ ડોન દોસા ભાઇનો ડ્રાઇવર હતો અને તે મુંબઇના બાઇકુલામાં રહેતો હતો.\nટાઇગર જ્યારે અપરાધની દુનિયાનો રાજા હતો ત્યારે યાકૂબ મેમણ મુંબઇનો એક સફળ ચાર્ટર એકાઉન્ટન્ટ હતો.\nટાઇગર અને યાકૂબ એક જ બિલ્ડીંગમાં રહેતા હતા.\nટાઇગર ડી-કંપનીથી જોડાયેલો હતો. યાકૂબ અને તેના મિત્રોએ મેહતા એન્ડ મેમણ એસોસિયેશન નામની કંપની ખોલી\n1993માં મેમણના પરિવાર તેના પરિવારની સાથે UAE અને પાકિસ્તાનની વચ્ચે આવતો જતો રહ્યો.\nભારત આવવા માટે યાકૂબે નેપાળ બોર્ડરનો ઉપયોગ કર્યો. પણ તે ત્યાં પકડાઇ ગયો.\nભારત જવાની ઠીક પહેલા ટાઇગરે યાકૂબને કહ્યું હતું કે ત્યાં તારી સાથે ન્યાય થશે.\nયાકૂબ મેમણનો પરિવાર કહે છે કે મેમણ ધમાકા બાદ 18 મહિના પછી સરેન્ડર કરવા ઇચ્છતો હતો. પણ ટાઇગરે ના પાડી દીધી. યાકૂબની દિકરીનું કહેવું છે કે ટાઇગરે તેના પિતાને ફસાવ્યો છે. વધુમાં યાકૂબની પુત્રીએ જણાવ્યું હતું કે તેણે સુપ્રિમ કોર્ટના જજને પત્ર લખીને કહ્યું પણ હતું કે ભારતમાં તેના પ્રાણને ખતરો છે અને તે સરેન્ડર કરવા ઇચ્છે છે.\nસલમાન ખાનની ટ્વિટની એ વાત તો જરૂરથી સાચી છે કે ટાઇગરને ફાંસી આપવી જોઇએ. કારણ કે ટાઇગરે બ્લાસ્ટના બે દિવસ પહેલા મુંબઇને તેના સમગ્ર પરિવાર સાથે છોડીને જતો રહ્યો હતો.\nsalman khan yakub memon mumbai blast news terrorism યાકુબ મેમણ મુંબઇ બ્લાસ્ટ સલમાન ખાન\nBollywood actor Sakman Khan's comments on Yakub Memon have created controversy. People have started commenting against Salman Khan. Read 11 reasons behind Salman's 14 tweets.\nStory first published: Monday, July 27, 2015, 15:22 [IST]


સુરતનો દર્દનાક કિસ્સો: કામરેજમાં મધ્ય રાત્રીએ બે સગા ભાઈઓની લાકડાના ફટકા મારી કરપીણ હત્યા\nસુરત: શહેરમાં ફરી એકવાર રક્તરંજિત બન્યું છે. અને તે પણ ઉત્તરાયણના દિવસે. સુરતના કામરેજ વિસ્તારના અમૃતનગરમાં ઉત્તરાયણની મોડી રાત્રે ખૂની ખેલ ખેલાયો હતો. જેમાં પૈસાની લેતી-દેતીમાં બે સગાં ભાઈઓની સનસનીખેજ હત્યા કરી દેવામાં આવી હતી. હત્યાની ઘટનાની જાણ થતાં જ પોલીસ કાફલો ઘટના સ્થળે દોડી આવ્યો હતો. પોલીસે આ મામલે એક યુવકને ઝડપી પાડી વધુ કાર્યવાહી હાથ ધરી છે.\nઘટનાની વિગતમાં વાત કરીએ તો, સુરતના કામરેજના અમૃતનગરમાં મૂળ ઈલ્હાબાદના બંટી અને નિરૂ નામનાં બે સગા ભાઈઓ રહેતા હતા. અને આ બંને ભાઈઓ કામરેજમાં જ લુમ્સના કારખાનામાં કામ કરતા હતા. દરમિયાન મોડી રાત્રે નજીકના રૂમમાં રહેતાં અને ગામના જ ઈસમોએ પૈસાની લેતીદેતી મામલે તેઓ સાથે ઝઘડો કર્યો હતો. અને બાદમાં ભેગાં મળીને તેઓ લાકડાનાં ફટકાં મારી બંને ભાઈઓને મોતને ઘાટ ઉતારી દીધા હતા.


ઐતીક | સૂરસાધના\nTag Archives: ઐતીક\n5 ટિપ્પણીઓ Posted by સુરેશ on જાન્યુઆરી 5, 2008\nહમણાં આ વીશય ગદ્યસુર પર ઠીક ઠીક ચર્ચાયો. આ વીશય ઉપર માનવજાતના દરેક પ્રદેશમાં હજારો વર્શોથી અસંખ્ય પુસ્તકો લખાયા છે; અનેક ભકતો, સંતો, કવીઓ, વીચારકો, દાર્શનીકોએ આ વીશયમાં અનેક દ્રશ્ટીબીંદુઓ રજુ કર્યા છે, ચર્ચ્યા છે. આ બાબતમાં આ નાનકડી પીઠીકા ઉપર કાંઈક લખવું તે અનધીકાર ચેશ્ટા છે.\nપણ મારા વીચારોની રજુઆત કરવી, એ મને મારો ધર્મ લાગ્યો માટે અહીં થોડીક મુદ્દાની વાતો પર મારા વીચારો સંક્ષીપ્ત રીતે રજુ કરવા છે. વાંચનારના એ સાથે સહમત કે અસહમત હોવાના અધીકારનો હું પુર્ણ રીતે આદર કરું છું. મુકત મને કોઈની પણ સાથે તે ચર્ચવા મારી પુર્ણ તૈયારી છે. મારી વીચાર પદ્ધતીમાં એનાથી નવો પ્રકાશ પડશે; તે માટે આ વીચારોની સાથે અસહમત થનારનો આગોતરો આભાર માની લઉં છું.\nમાણસના મનના વીકાસ સાથે જ્યારે તેની વ્રુત્તીઓએ પ્રાણીજગતની વ્રુત્તીઓથી સહેજ ઉર્ધ્વગતી કરી હશે ત્યારથી જ કદાચ તેને આ પાયાના પ્રશ્નો થવા માંડ્યા હશે.\nજીવન અંત પામે પછી ‘હું’ નું શું થાય છે?\nઆ વીશ્વની બધી ચીજો અને ખાસ તો સજીવ સ્રુશ્ટી કોણે બનાવી છે?\nઆ પ્રશ્નોના અસ્તીત્વ વીશે કોઈ બેમત નથી. વીજ્ઞાન તેમ જ અધ્યાત્મ બન્ને માટે. વીજ્ઞાન પાસે આ પ્રશ્નોનો કોઈ ઉકેલ હજુ નથી. અદ્યાત્મના ક્ષેત્રમાં આખા વીશ્વમાં અનેક વીચારકોએ આ બાબતમાં પોતાના વીચારો કે કલ્પનાઓ રજુ કર્યાં છે. સમસ્ત વીશ્વના ખુણેખાંચરે, એક બીજાથી સાવ અલગ રીતે આમ થયું છે. સંસ્ક્રુતીના આરંભકાળથી સુમેર પ્રજા, ઈજીપ્તની સંસ્ક્રુતી, સીંધુ નદીની સંસ્ક્રુતી, હીન્દુ, તાઓ, ઝેન, જાપાની, યહુદી. ગ્રીક, રોમન, ખ્રીસ્તી, મુસ્લીમ, જૈન, બુધ્ધ, જરસ્થુસ્તી … અરે માઓરી, એસ્કીમો, આદીવાસી અને હબસી પ્રજાઓએ પણ આ બાબતમાં પોતપોતાની આગવી વીચાર ધારાઓ સર્જાવી છે. આના આધારે જાતજાતના ઈશ્વરોની કલ્પનાઓ, વીશ્વાસો , મુર્તીઓ, અમુર્તીઓ માણસજાતમાં અસ્તીત્વમાં આવ્યાં છે. દરેક માણસ તેની શ્રદ્ધા પ્રમાણે આમાંની કોઈ ને કોઈ માન્યતા સાથે સંકળાયેલો છે. કોઈક આ બાબતમાં સાવ નાસ્તીક પણ છે. લેખીત સાહીત્ય, શીલ્પ, ચીત્ર, સંગીત, ન્રુત્ય આ બધી લલીત કળાઓમાં વીશ્વભરમાં આ માન્યતાઓના આધાર પર ઘણું સર્જન થયું છે અને થતું રહેશે. કદાચ આ દરેક ક્ષેત્રમાં આ માન્યતાઓના આધાર પર સૌથી વધારે રચનાઓ થયેલી છે.\nઆથી માત્ર તર્કના આધારે કોઈ એમ કદાપી કહી ન શકે કે, આમાંની કોઈ પણ માન્યતા ખોટી છે. આ વીશય તર્કથી પર છે, અને રહેશે જ; એ નીર્વીવાદ છે. એ શ્રધ્ધાનો વીશય વધુ છે. કોઈ એમ કહે કે આ માન્યતાઓ ખોટી છે અને તેમને દુર કરો, તો તેમ કદાપી થશે નહીં. કોઈ તે માનશે પણ નહીં.\nઉલટાનું વીજ્ઞાન પણ એ ધીમે ધીમે સ્વીકારવા લાગ્યું છે કે, કોઈક આધીભૌતીક તત્વ કે સીસ્ટમ છે. થોડા વખત પર ‘ રીડર્સ ડાયજેસ્ટ’ માં એક લેખ વાંચ્યો હતો, ‘ Are we wired for divinity?’ એમાં ઈ.ઈ.જી. ના આધારે એમ પ્રતીપાદન કરેલું હતું કે, જ્યારે માણસ બહુ તાણમાં હોય, ત્યારે તેના મગજનું એક કેન્દ્ર અત્યંત ઉત્તેજીત થાય છે. ધ્યાન કે પ્રાર્થના કરવાથી તેની ઉત્તેજના ઘણી ઓછી થાય છે. આમ કેમ થાય છે તેનો કોઈ જવાબ હજુ મળ્યો નથી. પણ કાંઈક કારણ તો હશે જ , તેમ માનવું સાવ તાર્કીક છે. વીજ્ઞાન એ તો હમ્મેશ સ્વીકારે છે કે, કોઈ પણ ઘટના કારણ વીના ઘટતી નથી. દરેકની પાછળ એક કે વધુ પરીબળો કામ કરતાં હોય છે.\nઆ જ રીતે અમુક એક માન્યતા જ સાચી છે; એમ માનવું પણ બહુ ભુલભરેલું છે. આવી ભુલભરેલી માન્યતાઓને કારણે વીશ્વમાં સૌથી વધારે અનર્થો, ગેરસમજુતીઓ, યુધ્ધો, વ્યથાઓ, અન્યાયો સર્જાયા છે. અને આવી જ માન્યતાઓના આધાર પર વીવીધ ધર્મો અસ્તીત્વમાં આવ્યા છે. કદાચ આને કારણે ધર્મો અને ધાર્મીક સંસ્થાઓ વગોવાયાં પણ છે.\nઆથી મારા પોતાના માટે મેં એમ વીચાર્યું છે કે, આ બધી તરખડમાં શા માટે પડવું? જીવન કેટલું ટુંકું અને અમુલ્ય છે? તેની એક પણ ક્ષણ આવા વીવાદ માટે શા માટે ખર્ચું? મારા જીવનનો એક નાનકડો ટુકડો – આજનો દીવસ, આ ક્ષણ જો સભર રીતે જીવું, કોઈને મદદરુપ બની જીવું; આનંદનો, સમજદારીનો, ભાઈચારાનો વ્યાપ થાય તેમ જીવું તો ય ઘણું છે. આત્મા અને પરમાત્મા તેમનું સંભાળી લેશે. મારે તેમની કોઈ ચીંતા કરવાની જરુર નથી. અને એ કહેવાતો પરમાત્મા એટલો તો મોટો છે કે તે મારી બાથમાં ક્યાંથી આવે? એ સર્વશક્તીમાનને લાયક હું હોઈશ કે બનીશ , તો તે સમજદાર જણ જરુર કાંઈક સારું જ કરશે. હું કોઈ માન્યતામાં વીશ્વાસ રાખું, પણ તેના પાયાના સીધ્ધાંતોનું પાલન ન કરું, એ તો અપ્રામાણીકતા છે. માટે પ્રામાણીક રીતે આવી કોઈ પણ વીચારધારાથી દુર રહેવાનું મને વધુ યોગ્ય લાગે છે.\nઅને મોટા પરીપ્રેક્ષ્યમાં, સામાજીક ક્ષેત્રે વીચાર અને વર્તન વચ્ચે આભ જમીનનું અંતર જોઈ મન કકળી ઉઠે છે. લોકો સાવ સામાન્ય તર્કને પણ બાજુએ મુકી કેવળ અંધશ્રધ્ધામાં સબડે છે અને હાથે કરીને દુખી થાય છે ત્યારે અંગત રીતે મને બહુ જ દુખ થાય છે. પ્રત્યેક જાતી, ધર્મ અને પ્રદેશમાં, જે લોકો અને સંસ્થાઓ સમાજને આ બાબતમાં દોરવાનો, માર્ગદર્શન આપવાનો દાવો કરે છે; તે જ વ્યક્તીઓ અને સંસ્થાઓને જ્યારે લોકોની શ્રધ્ધાનો આ બાબતોમાં પોતાના સ્વાર્થી લાભ માટે દુરુપયોગ કરતાં જોઉં છું; ત્યારે તેની સામે ચુપ બેસી રહેવું તે મને મારી નૈતીક નબળાઈ, અપ્રામાણીકતા લાગે છે. આની સામે મારો આક્રોશ વ્યક્ત ન કરું અને મારું સંભાળીને બેસી રહું તે મને મારી કેવળ કાયરતા લાગે છે. એ કાયરતામાંથી ઉભા થઈ મારી તતુડી વગાડવાના મારા અધીકારનો ઉપયોગ કરવાનો આ એક પ્રયાસ છે.\nઉપર જણાવેલા પાયાના બે ત્રણ મુદ્દાઓ પર મારા વીચારો … આવતા અંકોમાં ….\nગદ્ય/ અછાંદસ, સુરેશ જાની\tઐતીક


સુરતના પાંડેસરા વિસ્‍તારમાં બહેનપણીઓ સાથે ફરવા જવાની પરિવારે ના પાડતા 14 વર્ષની સગીરાનો ગળેફાંસો ખાઇને આપઘાત\nતહેવાર ટાણે પરિવારજનો ઉપર આભ તૂટી પડયુ\nસુરત: શહેરના પાંડેસરા વિસ્તારમાં આવેલા કૈલાશનગરમાં એક 14 વર્ષીય વિદ્યાર્થીનીએ ગળેફાંસો ખાઇ લેતા ચકચાર મચી ગઇ છે. પરિવાર માટે ઉતરાયણ કપરી બની હતી. બહેનપણીઓ સાથે ફરવા જવાની પરિવારે મનાઇ કરતા તરૂણીએ અંતિમ પગલું ભર્યું હતું. પરિવાર બપોરનું ભોજન લીધા બાદ ઘર બહાર બેસવા માટે ગયા હતા. દીકરીએ 10 મિનિટ જેટલા સમયમાં જ આપઘાત કરી લીધો હતો.\nઆ અંગે મૃતય તરૂણીના પિતા રૂપેશ કુશવાહાએ કહ્યું કે, દિકરી ધોરણ 10માં અભ્યાસ કરતી હતી. આજે પોતાની બહેનપણીઓ સાથે ફરવા જવાની જીદ્દ કરીને બેઠી હતી. જો કે તહેવાર હોવાથી ઘરે રહેવા અને બીજી તરફ કોરોનાના કેસો પણ વધારે હોવાથી અમે જવાનો ઇન્કાર કર્યો હતો. જેના કારણે તે થોડા સમય માટે સુનમુન થઇ ગઇ હતી. ત્યાર બાદ સાથે જમીને અમે બહાર બેસવા માટે ગયા હતા.\nજો કે તેણે આવવાનો ઇન્કાર કર્યો હતો. અમે રિસાઇ ગઇ છે તેમ માનીને ઘરની બહાર બેઠા હતા. જો કે 10 મિનિટમાં ઘરમાં બુમાબુમ થતા અમે ઘરમાં દોડી ગયા હતા. તો મારી વ્હાલી દીકરીનો મૃતદેહ પંખા સાથે લટકી રહ્યો હતો. તત્કાલ અમે તેને નીચે ઉતારીને સારવાર માટે લઇ ગયા હતા. જોકે ડોક્ટરે તેને મૃત જાહેર કરી હતી. અમારા પર તો તહેવાર ટાણે જ આભ ફાટી પડ્યું છે.


સંગઠને જે ફોટા બતાવ્યા એમાં અજમેરના ખ્વાજા પરિસરમાં સાથિયાના નિશાનવાળી કોઈ જાળી નથી | The photos shown to the organization show that there is no such net in the Khwaja campus of Ajmer - Divya Bhaskar\nThe Photos Shown To The Organization Show That There Is No Such Net In The Khwaja Campus Of Ajmer\nદરગાહમાં સ્વસ્તિકના નિશાનવાળી જાળી જ નથી:સંગઠને જે ફોટા બતાવ્યા એમાં અજમેરના ખ્વાજા પરિસરમાં સાથિયાના નિશાનવાળી કોઈ જાળી નથી\nસંગઠને દાવો કર્યો- દરગાહ હિંદુ મંદિર છે\nદાવો કરવામાં આવ્યો છે કે દરગાહની ઘણી જગ્યાઓ પર હિન્દુ ધાર્મિક પ્રતીકો પણ છે\nદરગાહ કમિટીએ જણાવ્યું, કરોડો લોકોની આસ્થા સાથે રમત રમવામાં આવી રહી છે\nવારાણસીમાં જ્ઞાનવાપી મસ્જિદ બાદ હવે રાજસ્થાનમાં દરગાહ શરીફને હિન્દુ મંદિર હોવાનો દાવો કરવામાં આવ્યો છે. આ મામલે અજમેરમાં સુરક્ષા વધારી દેવામાં આવી છે. એક સંગઠને સ્વસ્તિક ચિહન સાથેના ફોટા શેર કર્યા છે અને જણાવ્યું હતું કે આ જાળી દરગાહ શરીફમાં આવેલી છે. આ નિશાનીના આધારે કહેવામાં આવ્યું હતું કે એ એક હિન્દુ મંદિર છે.\nભાસ્કરે દરગાહ શરીફ જઈને પૂછપરછ કરી હતી. અહીં ટીમને સૂફી સંત હઝરત ખ્વાજા મોઇનુદ્દીન હસન ચિશ્તીની દરગાહમાં કોઈપણ ભાગમાં આવી કોઈ જાળી મળી ન હતી, જેના પર સ્વસ્તિકનું નિશાન બનાવવામાં આવ્યું હોય તેમજ એવા કોઈ પથ્થરો મળ્યા નથી, જેમાં મહારાણા પ્રતાપ સેના સંગઠન દ્વારા જાહેર કરવામાં આવેલી તસવીરમાં નજરે પડે છે. થોડા સમય પહેલાં રાજસ્થાન સરકારે એક પ્રોજેક્ટ હેઠળ દરગાહ નિઝામ ગેટ, અકબરી મસ્જિદ અને ક્વીન મેરી હોઝનો હેરિટેજ લુક પરત કરવામાં આવ્યો હતો. આ ઇમારતોમાં ગમે ત્યાં કોઈપણ પથ્થરમાં આવા કોઈ ચિહ્નો મળ્યાં નથી. ભાસ્કરની ટીમ ગુરુવારે રાત્રે દરગાહ પર પહોંચી હતી અને સમગ્ર પરિસરની તપાસ કરી હતી. એમાં જે વાસ્તવિકતા બહાર આવી હતી એ આ હતી.\nસંગઠન તરફથી આ તસવીર દર્શાવીને દાવો કરવામાં આવ્યો હતો કે ત્યાં સ્વસ્તિકનું પ્રતીક છે.\nનિઝામ ગેટ: આ દરગાહનો મુખ્ય દરવાજો છે. એના પર આરસની જાળી લાગેલી છે. એમાંથી કોઈ પર પણ સ્વસ્તિક ચિહ્ન નથી.\nઅકબરી મસ્જિદઃ આ મસ્જિદ સમ્રાટ અકબર દ્વારા બનાવવામાં આવી હતી. દીવાલો પર ઈરાની શૈલીની કોતરણી છે. ત્યાં કોઈ સ્વસ્તિકનું પ્રતીક નથી.\nગુંબદ શરીફ એટલે કે આસ્તાના શરીફઃ આસ્તાના શરીફની ચારેબાજુ આરસની સુંદર જાળીઓ લાગેલી છે. આ જાળીઓ પણ એ પથ્થરોની નથી, જે મહારાણા પ્રતાપ સેના દ્વારા વાઇરલ ફોટામાં જોવા મળે છે તેમજ અહીં આવા મોટા પથ્થરો પણ નથી.\nબુલંદ દરવાજોઃ મજબૂત અને મોટા પથ્થરોથી બુલંદ દરવાજો બનેલો છે. આ પથ્થરો પર ક્યાંય જાળી નથી તેમજ આ પથ્થરો પર કોઈક ધાર્મિક પ્રતીક પણ દેખાતાં નથી.\nગુરુવારે, એક સંગઠન મહારાણા પ્રતાપ સેનાએ ભારતની રાષ્ટ્રીય એકતાની સૌથી મોટી નિશાની, મહાન સૂફી સંત હઝરત ખ્વાજા મોઇનુદ્દીન હસન ચિશ્તીની દરગાહને હિન્દુ મંદિર ગણાવીને સનસનાટી મચાવી દીધી છે. આ સંગઠનના રાષ્ટ્રીય અધ્યક્ષ રાજવર્ધન સિંહ પરમારે રાજસ્થાનના મુખ્યમંત્રીને પણ મેમોરેન્ડમ મોકલીને દરગાહનો સરવે કરાવવા જણાવ્યું છે, નહીં તો તેઓ પોતે હજારોની સંખ્યામાં સમર્થકો સાથે અજમેર પહોંચી જશે.\nપત્રમાં દાવો કરવામાં આવ્યો છે કે દરગાહની અંદર બારીઓ અને ઘણી જગ્યાઓ પર હિન્દુ ધાર્મિક પ્રતીકો પણ છે, જેમાં સ્વસ્તિકનું નિશાન મુખ્ય છે. આ દાવો થોડી જ વારમાં વાઇરલ થઈ ગયો હતો. બીજી તરફ, દરગાહ સાથે સંકળાયેલા પ્રતિનિધિઓએ એસપીને ફરિયાદ કરી છે. ધમકી બાદ જિલ્લા પોલીસ અને વહીવટીતંત્ર એલર્ટ થઈ ગયું છે.\nએડીએમ સિટી ભાવના ગર્ગ, એડિશનલ એસપી વૈભવ, સીઓ રામઅવતાર અને અન્ય પોલીસ અધિકારીઓએ દરગાહ સંકુલની મુલાકાત લીધી હતી. દરગાહની સુરક્ષા માટે વધારાની પોલીસ ફોર્સ તહેનાત કરવામાં આવી છે. સાઆઈડી ઝોન અને અન્ય સુરક્ષા એજન્સીઓ પણ એલર્ટ પર છે.\nઆસ્તાના શરીફની ચારેબાજુ આરસની સુંદર જાળીઓ લાગેલી છે.\nઅફવા ફેલાવનાર સામે કાર્યવાહી થવી જોઈએ\nઅખિલ ભારતીય કૌમી એકતા સમિતિના પ્રદેશ પ્રમુખ ડૉ.એ.એસ.ખાન ભારતી અને જિલ્લા પ્રમુખ બદરુદ્દીન કુરેશીએ સી.એમ. અશોક ગેહલોતને કલેક્ટર દ્વારા આવેદનપત્ર મોકલીને ધાર્મિક સ્થળો વિશે અફવા ફેલાવનારા લોકો સામે કાર્યવાહી કરવાની માગણી કરી હતી.\nદરગાહ દીવાને નિંદા કરી\nદરગાહ દીવાન સૈયદ જૈનુઅલ આબેદિન અલી ખાને પણ નિંદા કરી છે. દીવાને એક નિવેદન બહાર પાડ્યું કે ખ્વાજા સાહેબની દરગાહ, જેમાં તમામ ધર્મના લોકો આવે છે. અહીંથી શાંતિ અને પ્રેમનો સંદેશ પહોંચે છે. અંજુમન યાદગારના સદર સુભાન ચિશ્તીએ પણ તેની નિંદા કરી છે.\nઆ દરગાહનો મુખ્ય દરવાજો છે. એના પર આરસની જાળી છે. એના પર કોઈ જ સ્વસ્તિકનું ચિહ્ન નથી.\nબદનામ કરવાનું કાવતરું\nદરગાહ કમિટી સદર અમીન પઠાણે જણાવ્યું હતું કે દરગાહ શરીફ ગંગા જમુની તહઝીબ અને ભારતના તમામ ધર્મો અને સંપ્રદાય માટે પવિત્ર અને આસ્થાનું સ્થાન છે. આ રીતે દરગાહને બદનામ કરવાનું મોટું ષડયંત્ર છે, જેનો હેતુ માત્ર જુઠ્ઠાણાં અને ભ્રમ ફેલાવવાનો છે.\nકરોડો લોકોની આસ્થા સાથે રમત રમવામાં આવી રહી છે\nઅંજુમન સદર દરગાહના ખાદીમોના મુખ્ય સંગઠન અંજુમન સૈયદ જાદગાનના સદર હાજી સૈયદ મોઈન હુસૈન ચિશ્તીએ એને પાયાવિહોણું અને કોઈ જ આધાર વિનાનું ગણાવ્યું અને કહ્યું કે આવી હરકતથી કરોડો લોકોની આસ્થાને ઠેસ પહોંચી છે. સાડાઆઠસો વર્ષથી ગરીબ નવાઝનો દરબાર છે. અહીં દરેક યુગમાં એના શાસકો આવીને માથું ટેકવતા હતા.\nઆ દરબારથી એટલે કે ગરીબ નવાઝના જીવન સાથે ખુદ્દામ જોડાયેલો છે અને એનું કામ કરી રહ્યો છે. ખ્વાજા સાહેબના દરબારમાં 70% જેટલા હિંદુ ધર્મના લોકો આવે છે. તેઓ માનતા માને છે. જ્યારે માનતા પૂર્ણ થાય ત્યારે શુકરાના ચઢાવવા આવે છે. સેક્રેટરી સૈયદ વાહિદ હુસૈન અંગારાશાહે કહ્યું હતું કે કેટલાક લોકો દેશભરમાં સક્રિય છે, જેઓ શાંતિ નથી ઈચ્છતા.


આપણાં કુટુંબોમાં માત્ર લક્ષ્મી જ કેમ આવે છે? સરસ્વતી કે શક્તિ કેમ અવતરતા નથી? - Fearlessvoice\nHome Uncategorized આપણાં કુટુંબોમાં માત્ર લક્ષ્મી જ કેમ આવે છે? સરસ્વતી કે શક્તિ કેમ...\nઆપણાં કુટુંબોમાં માત્ર લક્ષ્મી જ કેમ આવે છે? સરસ્વતી કે શક્તિ કેમ અવતરતા નથી?\nખરેખર દિકરી હોવું ખુબ ગૌરવની વાત છે. દિકરી જેટલી સુંદર વસ્તુ દુનિયામાં બીજી કંઈ છે જ નહીં. એક સત્ય એ છે કે એક ભણેલી- ગણેલી દિકરીથી વધારે તમે કોઈ પરીવારને કંઈ આપી શકો જ નહીં. પણ બીજું સત્ય એ પણ છે કે દિકરી જન્મતાની સાથે ઘરમાં લક્ષ્મી તો આવે છે પણ તેની સાથે મા-બાપને સ્ટ્રેસ પણ આવી જાય છે.આ સ્ટ્રેસ વિશે વાત કરીએ તો મને એવું લાગે છે કે દિકરીનો ઉછેર જન્મતાની સાથે જ ખોટો થઈ રહ્યો છે, કેમ કે જન્મતાની સાથે તેના મનમાં એક વાત ભરાવી દેવામાં આવે છે કે પારકે ઘરે જશે, પારકે ઘરે જશે. દિકરી તો દાનમાં આપવાની વસ્તું છે, તેનું કન્યાદાન થશે અને આપેલું દાન ક્યારેય પાછું લેવાતું નથી.\nઆવી હલકી માનસિકતા સાથે પરિવારમાં દિકરીનો ઉછેર કરવામાં આવે છે. અરે…..!!!!! દિકરીને પારકા ઘરની જગ્યાએ એ વસ્તુ શિખવવી જોઈએ કે તે તારું પોતાનું ઘર છે અને આ પણ તારું પોતાનું ઘર છે. તારે ખુશ થવું જોઈએ કે તારી પાસે બે ઘર છે. દિકરીને આપો એટલું ઓછું છે.દિકરીના જન્મ સાથે લક્ષ્મી તો આવે છે પણ પછી મનમાં એ જ વિચાર આવે છે લક્ષ્મી હવે જતી રહેવાની, આને દહેજ આપવું પડશે, લગ્ન કરાવવા પડશે, ખર્ચો કરવો પડશે. ખરેખર માણસોની માનસિકતા અને વાસ્તવિકતા બંને ખુબ અલગ છે.\nહમણા થોડા સમય પહેલા મારા એક નજીકના મિત્રએ જ મને વાત કરી કે મારા પપ્પાની સામે મારી પત્ની જીન્સ નથી પહેરતી, જો પપ્પા હોલમાં હોય તો તેમને કહેવામાં આવે કે તમે અંદર જતા રહો અને મારી પત્ની રુમમાં જતી રહે પછી જ પપ્પા હોલમાં આવે. તમે તમારી દિકરીના લગ્ન કરાવીને તમારી જીંદગીનું સૌથી મોટું કામ તો પતાવી દો છો પણ શું તમે જાણો છો કે તે ઘરમાં તમારી દિકરી કયા ભાવમાં તોલાઈ રહી છે. ઘર સારું છે, લોકો સારા છે, જમાઈ કમાય છે, ઘરમાં એસી અને ગાડી છે અને બધું પૈસે ટકે સુખી છે આટલું જોઈને મા-બાપ પરણાવી દે છે. પણ ક્યારેય એ વિચાર્યું છે કે છોકરો કેવો છે. તેનો સ્વભાવ કેવો છે, તમારી દિકરી સાથે તે ચાલશે કે નહીં. તમે જોયું હશે દિકરીના લગ્ન કરવાના હોય ત્યારે મા-બાપને બોલતા શરમ પણ નથી આવતી કે ‘મારી દિકરીને જોવા આવે છે’. અરે… જોવા આવે છે તો 100 રુપિયા ટીકીટ રાખી દો. તમારી દિકરી તમારી સંપતિ છે, કોઈ પ્રોડક્ટ નથી કે શણગારીને અને સમજાવીને લોકો સમક્ષ રજુ કરશો.\nલગ્ન પછી પણ 25 વર્ષ એકબીજાથી અલગ ઘરમાં ઉછરેલા વ્યક્તિઓ વચ્ચે ઝગડા થાય તે સ્વભાવિક વાત છે. પણ જો લાગણીઓ ખુટી જાય તો રહેવું અશક્ય છે. ઘણા મા-બાપને મેં કહેતા સાંભળ્યા છે અમારે વેવાઈને ત્યાં પૈસે ટકે સુખી છે એટલે મારી દિકરીને હવે જોબ કરવાની જરૂર નથી. સાસરીયા વાળા કહે કે અમે વહુને જોબ પર મોકલશું તો ગામ શું કહેશે? આવા દરેક મા-બાપ અને દરેક સાસુ-સસરાને મારે કહેવું છે કે તમારી દિકરી કે તમારી પુત્રવધુને તેની પોતાની અંગત જરૂરિયાત પણ છે.\nતેના સેનેટરી પેડથી માંડીને અઁડરવેર લેવા માટે પણ તેને તેના પતિ પાસે પૈસા માંગવા પડે છે તે તેને ગમતું નથી. તે પોતાના માટે કમાય છે. દરેક મા-બાપને એક વિનંતી છે કે દિકરીના લગ્નમાં કે પ્રિ વેડીંગમાં ખર્ચ કરો, ગામને જમાડો અને જલસા બતાવો તેના કરતા થોડા ઘણા પૈસા દિકરીના ફિક્સ ડિપોઝીટમાં મુકશો તો તમારી દિકરીને કોઈ પાસે વસ્તુ લેવા માટે કોઈની સામે હાથ લાંબો નહીં કરવો પડે. ખરેખર દિકરીઓ ખુબ વધારે સમજે છે. આજના દિકરી દિવસે મારી તમામ દિકરીઓને એક જ વિનંતી છે કે ચાલશે, ભાવશે અને ફાવશેમાં બધી વખતે હા પાડવા કરતા ઘણી વખત દિલ કહે તેમ કરવું જોઈએ. કેમ કે ખુશ રહેવું એ દરેક દિકરીઓનો અધિકાર છે.\n– Ruchi lunagariya\nPrevious articleઆ જાણીતી એક્ટ્રેસનું થયું નિધન, ગિનીઝ બુક ઓફ રેકોર્ડ્સમાં નોંધાયેલું છે નામ, જાણો વિગત\nNext articleસાઉદી અરબમાં મહિલાઓ લગ્ન માટે રાખે છે વિચિત્ર શરત, કારણ છે શરમજનક\nPM મોદીએ અચાનક નર્સ ને ફોન કરીને પૂછ્યું તમે કોરોના ના દર્દીઓ નો ડર કઈ રીતે દૂર કરો છો…\nશું તમે તમારા વાળ ઝડપથી વધારવા માંગોશો !!? તો ચાની ભૂકી સાથે મિક્સ કરી લો આ વસ્તુ…\nકોરોના વાયરસ કરતા પણ વધારે ભયજનક એક વસ્તુ આવી રહી છે પૃથ્વી તરફ…\nઅહીં કલેકટરે એવું કહ્યું કે એક કિલો કચરો લાવો અને સામે 1 કિલો ચોખા...\nFearless Voice Team - 20/11/2019\nFearless Voice Team - 27/06/2019\nભારત-પાક. મેચ આજે / માન્ચેસ્ટરમાં 20 વર્ષ બાદ બંને ટીમ સામસામે, વરસાદ વિઘ્ન લાવી શકે...\nFearless Voice Team - 16/06/2019\nઆજે નરેન્દ્રમોદી આ બાબતે સંયુક્ત રાષ્ટ્ર મહાસભા મા કરશે સંબોધન!!\nFearless Voice Team - 27/09/2019


પાર્થ સમથાન કસૌટી બંધ થવાનું હોવાથી દુઃખી છે\nશોને ખૂબ મિસ કરીશ : પાર્થ સમથાનઃ શોમાં અનુરાગ બાસુનો રોલ પાર્થ સમથાને પ્લે કર્યો છે અભિનેતાને પોતાની બે વર્ષની સફળ સફર યાદ આવી\nમુંબઈ,તા.૨૭ : કસૌટી જિંદગી કી ૨ ૩ ઓક્ટોબરે ઓફ-એર થઈ જવાની છે. એકતા કપૂરની આ સીરિયલ ટેલિવિઝનના ટોપ ફેવરિટ શોમાંથી એક હતી. એરિકા ફર્નાન્ડિસ (પ્રેરણા શર્મા) અને પાર્થ સમથાન (અનુરાગ બાસુ) સ્ટારર સીરિયલ ૨૫ સપ્ટેમ્બર ૨૦૧૮માં લોન્ચ થઈ હતી. હવે જ્યારે આ સીરિયલ બંધ થવાની છે ત્યારે પાર્થ સમથાને સીરિયલ અને પોતાની જર્ની વિશે વાત કરી હતી. સ્પોટબોય સાથે વાતચીત કરતાં પાર્થ સમથાને કહ્યું કે, 'કસૌટી જિંદગી કી સીરિયલમાં કામ કરીને એક્ટર અને વ્યક્તિ તરીકે મારો વિકાસ થયો છે. હું એકતા કપૂર, ચેનલ, મારા કો-સ્ટાર્સ અને તે અદ્દભુત વ્યક્તિઓનો આભાર માનવા માગુ છું જેમણે મને સારુ જીવન આપ્યું અને કામ કરતાં શીખવ્યું. સૌથી મહત્વનું, બે વર્ષ પહેલા મને આ તક આપવા માટે આભાર. આ લોકો સિવાય, આજે હું જે વ્યક્તિ છું તે ન હોત. આવી સુંદર જર્નીનો ભાગ બનવું તે દરેક વ્યક્તિના નસીબમાં હોતું નથી. અનુરાગ બાસુના પ્રેમમાં પડવા બદલ અને શોના અંત સુધી તેને સપોર્ટ કરવા બદલ ફેન્સનો પણ ખૂબ-ખૂબ આભાર. હું ઘણુ બધુ મિસ કરવાનો છું. ઉલ્લેખનીય છે કે, અગાઉ પાર્થ સમથાન શો છોડી દેવાનો હતો. તે પોતાના અન્ય પ્રોજેક્ટ્સ પર ફોકસ કરવા માગતો હતો. જો કે, બાદમાં એકતા કપૂરે તેની ફી વધારવા સહિતની માગણીઓ સ્વીકારતા તેણે શો છોડવાનો નિર્ણય પડતો મૂક્યો હતો. જેના થોડા દિવસ બાદ મેકર્સે સીરિયલ બંધ કરવાની જાહેરાત કરી હતી. કેટલાક રિપોર્ટ્સ પ્રમાણે, મેકર્સ સીરિયલની સતત ઘટી રહેલી ટીઆરપીથી ખુશ નહોતા, આ સિવાય અન્ય ટાઈમ સ્લોટ પણ ફાળવવામાં આવ્યો હતો. કસૌટી જિંદગી કી ૨ની પહેલી સીઝને ૧૦ વર્ષ સુધી ટીવી પર રાજ કર્યું હતું. જેમાં શ્વેતા તિવારી, રોનિત રોય અને ઉર્વશી ધોળકિયાએ લીડ રોલ પ્લે કર્યો હતો. જ્યારે બીજી સીઝનની જાહેરાત કરવામાં આવી ત્યારે ફેન્સ ખુશ થઈ ગયા હતા. સીરિયલનો પ્રોમો શાહરુખ ખાને લોન્ચ કર્યો હતો. આટલું જ નહીં એરિકા અને પાર્થનું સ્ટેચ્યૂ દેશના ૧૦ શહેરોમાં લોન્ચ કરવામાં આવ્યા હતા.\nસુરત ડ્રગ પ્રકરણમાં ભાવનગરના દૂધાળાના રહીશ પ્રજ્ઞેશ ઠુંમરનું નામ સપાટી પર આવ્યું : મુખ્ય સુત્રધાર હોવાનું અનુમાન access_time 3:03 pm IST


Jamnagar: સ્કૂલમાં ખાટલા અને બાટલા સાથેનું 100 બેડનું આઈસોલેશન સેન્ટર કાર્યરત Jamnagar: A 100-bed isolation center with beds and bottles is functioning in the school | TV9 Gujarati\nગુજરાતી સમાચાર » ગુજરાત » જામનગર » Jamnagar: સ્કૂલમાં ખાટલા અને બાટલા સાથેનું 100 બેડનું આઈસોલેશન સેન્ટર કાર્યરત\nJamnagar: સ્કૂલમાં ખાટલા અને બાટલા સાથેનું 100 બેડનું આઈસોલેશન સેન્ટર કાર્યરત\nહાલ સૌરાષ્ટ્(Saurashtra)ની મોટાભાગની હોસ્પિટલ(hospital) ફુલ થઈ ગઈ છે. ત્યારે દર્દી(patient)ને ઓક્સિજન(oxygen) સાથેની સારવાર(treatment) મળી રહે તેવા હેતુથી જામનગર(jamnagar)માં આઈસોલેશન(Isolation) સેન્ટર(Center) કાર્યરત કરવામાં આવ્યુ છે.\nPublished On - 19:00 PM, 27 Apr 2021\nહાલ સૌરાષ્ટ્(Saurashtra)ની મોટાભાગની હોસ્પિટલ(hospital) ફુલ થઈ ગઈ છે. ત્યારે દર્દી(patient)ને ઓક્સિજન(oxygen) સાથેની સારવાર(treatment) મળી રહે તેવા હેતુથી જામનગર(jamnagar)માં આઈસોલેશન(Isolation) સેન્ટર(Center) કાર્યરત કરવામાં આવ્યુ છે. 100 બેડની સુવિધા સાથે આઈસોલેશન સેન્ટરમાં દર્દીઓને તબીબી સવલત મળી રહે તેવી વ્યવસ્થા ઉભી કરવામાં આવી.\nકોરોના બેકાબુ બનતા સૌરાષ્ટ્રભરની હોસ્પિટલમાં દર્દીઓની સંખ્યા વધી છે. જામનગરની હોસ્પિટલ ફુલ હોવાથી 100 બેડનું આઈસોલેશન સેન્ટર કાર્યરત કરવામાં આવ્યુ છે. શહેરમાં ખોજાનાકા પાસે આવેલી મહાનગર પાલિકાની શાળા નંબર 26માં આઈસોલેશન સેન્ટર કાર્યરત કરવામાં આવ્યુ. જામનગર મહાનગર પાલિકાના પૂર્વ વિપક્ષના નેતા અલ્તાફ ખફી દ્વારા લોકોને તબીબી સારવાર, ઓક્સિજન, ખાટલો, દવા સહીતની સવલતો મળે તે માટે આ સેન્ટર કાર્યરત કરવામાં આવ્યુ છે.\nઆ આઈસોલેશન સેન્ટરમાં બેડ, ઓક્સિજનના બાટલા, દવા, ફળ, ઉકાળા, ભોજન સહીતની સુવિધા ઉપલબ્ધ કરાશે. આ માટે 20 લોકોનો નસીંગ સ્ટાફ રાઉન્ડ ધ કલોક તૈનાત કરવામાં આવ્યા છે. સાથે3નિષ્ણાત તબીબો અહીં સેવા આપશે. તેમજ 100 જેટલા સ્વયંસેવકો જરૂરી સેવા આપે છે. આઈસોલેશન સેન્ટર માટે નગર પાલિકાએ સ્કૂલની જગ્યા આપી.\nહાલ સુધી જે સ્કૂલમાં બાળકોને ભણવા દાખલ કરતા ત્યાં દર્દીઓને દાખલ કરવામાં આવે છે. સ્કૂલની બિલ્ડીંગમાં સેવાકીય પ્રવૃતિનો પ્રાંરભ કરવામાં આવ્યો છે. આજ પ્રકાર અન્ય દાતા, પ્રતિનિધી, રાજકીય આગેવાનો આવા સેન્ટરો કાર્યરત કરે હોસ્પિટલની બહાર એમ્બ્યુલસની કતાર ઘટી શકે અને દર્દીઓને સમયસર ખાટલા અને બાટલા સાથેની સારવાર મળી શકે.\nઆ પણ વાંચો: કોરોના મહામારીમાં ગૃહ ઉદ્યોગ સર્વશ્રેષ્ઠ ઉપાય, આ રીતે મેળવી શકો છો બેંકમાંથી લોન


ગુજરાત ના આ ધામ મા કાળી માટી ના ૬૫૦ થી પણ વધુ ઘી ના માટલા સાચવવા મા આવે છે, જાણો કારણ...\nNovember 21, 2020 November 17, 2020 - Religious\nશિવ મંદિર વિશે તો ઘણા લોકોએ સાંભળ્યું હશે. પરંતુ આજે અમે તમને એવા શિવમંદિર વિશે વાત કરવાના છીએ ત્યાં વર્ષોથી ઘી ના માટલા સાચવી રાખવામાં આવ્યા છે. બાકીના માટલામાં કોઈપણ પ્રકારની જીવાત કે કોઈપણ પ્રકારની વાસ આવતી નથી આ વાત છે ખેડા જિલ્લાના રઢું ગામ. અહીંયા એક મહાદેવનું મંદિર આવેલું છે. તે મંદિરમાં આશરે ૬૦૦ વર્ષથી પણ વધારે ઘી ના ડબ્બા ભરેલા છે. ૭૫૦ થી પણ વધારે ના માટલા ભરેલા છે. અહીંયા મંદિરના સામાન્ય રૂમમાં થી રાખવામાં આવ્યું છે.\nજ્યાં તેના જથથો દરરોજ વધતો જાય છે.અંદાજે ૧૨થી ૧૪ હજાર કિલો જેટલું ઘી આ મંદિરમાં રાખવામાં આવ્યું છે. જેની કોઈ વાસ આવતી નથી કે કોઈ બેક્ટેરિયા નથી. તે મંદિરની બહાર લઈ જઈ શકાતું નથી. તેમજ તેનો કોઈ બીજો ઉપયોગ કરી શકાતો નથી. એક માન્યતા પ્રમાણે જે લોકો આવું કરે છે તેમને ખૂબ જ મોટું નુકસાન થાય છે. તેથી કામનાથ મહાદેવના મંદિરમાં બે મોટી અખંડ જ્યોત પ્રગટાવવામાં આવી છે. સાતસો વર્ષો પહેલાં સતત પ્રજ્વલિત થઇ રહી છે.\nઆ ઉપરાંત શ્રાવણ મહિના દરમ્યાન મંદિરના આંગણમાં એક ઘીનો યજ્ઞ કરવામાં આવે છે. જેમાં ઘી હોમવામાં આવે છે. પરંતુ દરરોજ અહીંયા ઘી વધારે થાય છે. એનો આવતો જથ્થો અહીં અટકાવી શકાતો નથી. આટલા મોટા પ્રમાણમાં આવે છે તેની પાછળ માન્યતાઓ હોય છે. રઢું ગામ તથા એની આસપાસના ગામડાઓમાં કોઈપણ ઘરે ગાય અથવા ભેંસ વાછરડાને કે પાડાને જન્મ આપે. ત્યારે તેનું પ્રથમ ઘી આ મંદિરને અર્પણ કરવામાં આવે છે.\nઆ મંદિરમાં આશરે ૩૫ જેટલી નાની મોટી ગોરીઓ ઘી ભરાઈ જાય છે. બધા પોત પોતાની શ્રદ્ધા શક્તિ મુજબ મહાદેવને ઘી ચડાવે છે. અહીંયા ૧થી લઇ ૨૫ કિલોના ઘીના ડબા સુધીને ચડામણી કરવામાં આવે છે. શ્રાવણ મહિનામાં અહીં ભક્તોનું વધારે પ્રમાણમાં જોવા મળે છે. પાંચ નદીઓનો સંગમ સ્થાન છે. કામનાથ મહાદેવ પંદરમી સદીમાં બન્યો હોવાની માન્યતા છે. આશરે ૬૦૦ વર્ષ પહેલા મહાદેવજી ના પરમ ભક્ત “જેસંગ ભાઈ હીરાભાઈ પટેલ” અહીં એક જ્યોત લઈને આવ્યા હતા.\nતે પોતાના દિવસની શરૂઆત મહાદેવના દર્શન કર્યા બાદ જ કરતાં. મહાદેવના દર્શન કર્યા પછી જ તે જમતા હતા. એક રાત્રીએ જ તેને એક સપનું આવ્યું હતું. તેમાં ભગવાને તેમને જણાવ્યું હતું કે પૂનાજ ગામેથી મહાદેવને દીવો પ્રગટાવીને રણુ ગામે લઇ આવ. આથી બીજી સવારે જેસંગભાઈ ઊઠીને ગામલોકોને વાત કરે છે. તેથી બધા લોકો આઠ કિલોમીટર દૂર આવેલા પુના ગામે થી રણુ ગામે આવે છે. ત્યાં દીવો પ્રગટાવી છે. તે સમયે ભારે વરસાદ પવન હોય છે.\nછતાં પણ દીવાની જ્યોત ઓલ્વાતી નથી. તે સમયે આ દિવા સ્થાપના કરી. એક નાની ડેરી બનાવવામાં આવી હતી. ત્યારથી ગામલોકો આજુબાજુના તમામ ભક્તો દર્શન કરવા આવે છે. ભક્તો માનનાર મંદિર ખૂબ જ મોટું મહત્વ હોય છે. અહીં દર વર્ષે ઘી માં વધારો થાય છે. એ સાચવવા માટેની જગ્યા ઓછી પડે છે. તેના કારણે શ્રાવણ માસ થી દર દર વર્ષે મહિને એક મહિના દરમિયાન અહીંયા એક યજ્ઞ કરવામાં આવે છે. જેમાં ઘી હોમવામાં આવે છે.\nતે સવારે છ વાગ્યાથી સાંજના સાત વાગ્યા સુધી ચાલે છે. તેમાં સતત ઘી હોમવામાં આવે છે. દિવસ પર મોટી સંખ્યામાં ભક્તો અહીં દર્શનાર્થે આવે છે. તેમજ બારસના દિવસે કામના દાદા નો મોટો ઉત્સવ મેળો યોજાય છે. જેમાં આજુબાજુના ગામ લોકો જોડાય છે. ખૂબ જ ભાવપૂર્વક ઉજવણી કરે છે. મંદિરમાં એક ટ્રસ્ટ પણ નીમવામાં આવ્યાં છે. તેનાથી વહીવટ સારી રીતે ચલાવી. આ ટ્રસ્ટની આગેવાની હેઠળ ઘણા વર્ષોથી આજુબાજુના ગામડાઓમાં અન્નક્ષેત્ર ચલાવવામાં આવે છે.\nતેથી અહીં આવેલા તમામ ભક્તોને જમવાની વ્યવસ્થા થઈ શકે પરંતુ આજે પણ આશ્ચર્યની વાત છે. કે આશરે ૭૦૦ વર્ષ જૂના ઘીમાં પણ સ્વાદ, સુગંધમાં કોઈ ફરક પડયો નથી.\nઆ સાત વસ્તુઓ ને માનવામા આવે છે અપશુકન, તેના લીધે ઘણી વખત બગડે છે કામ ! જાણો સમ્પૂર્ણ માહિતી


In Varachha it seems to bealong line from six o'clock in the morning to raise the revenue patterns | વરાછામાં આવકના દાખલા કઢાવવા સવારે છ વાગ્યાથી લાંબી લાઈનો લાગે છે - Divya Bhaskar\nIn Varachha It Seems To Be A Long Line From Six O'clock In The Morning To Raise The Revenue Patterns\nવરાછામાં આવકના દાખલા કઢાવવા સવારે છ વાગ્યાથી લાંબી લાઈનો લાગે છે\nઆવકના દાખલ માટે વહેલી સવારથી લોકોની લાંબી લાઈનો લાગી જાય છે.\nરત્નકલાકારો ધંધો છોડી આખો દિવસ ઉભા રહે છે\nસેન્ટર પર અપૂરતાં કાઉન્ટરોને લીધે હાલાકી વધી\nસુરત: આગામી નવું શૈક્ષણિક સત્ર એપ્રિલ મહિનાથી ચાલુ કરવાનો નિર્ણય લેવાયો છે ત્યારે રાઇટ ટુ એજ્યુકેશન (આરટીઇ) હેઠળ પ્રવેશ લેવા માગતા ગરીબ વિદ્યાર્થીઓના પરિવારજનોએ છેલ્લી ઘડી સુધી આવકના દાખલાં માટે વરાછાના મીની બજાર સ્થિત કચેરીએ લાઇનો લગાવી હતી. હાલ આવકના દાખલા મેળવવા મોટી સંખ્યામાં અરજીઓ મળતાં મીની બજારની કચેરીએ ભારે ભીડ જામી રહી છે. પરિણામે માતા-પિતાને વહેલી સવારથી લાઇનોમાં ટોકન લેવાની નોબત પડી છે. વરાછામાં આ એકમાત્ર સેન્ટર હોવાથી ભારે હાલાકી પડી રહી છે. આવકના દાખલા બનાવવાના અન્ય સેન્ટરો શરૂ કરવા પણ માગ ઊઠી હતી.\nદલાલોની દિવાળી 1200 રૂપિયા સુધીના ઉઘરાણાં\nદર વર્ષે આરટીઇ હેઠળ પ્રવેશ આપવાની પ્રક્રિયાનો આરંભ એપ્રિલ માસથી જ થઇ જાય છે. આ પ્રક્રિયા સપ્ટેમ્બર માસમાં પુરી કરી લેવાય છે ત્યારે ગણતરીના દિવસો બાકી હોવાથી જરૂરિયાતમંદ વાલીઓએ આ યોજનાનો લાભ લેવા આવકના દાખલા બનાવવાની કવાયત શરૂ કરી છે. આ પ્રક્રિયા માટે એક સાથે અને મોટા પ્રમાણમાં અરજીઓ પહોંચી હોવાથી વિવિધ કચેરીઓ ઉપર આવકના દાખલાં મેળવવા મોટી સંખ્યામાં ભીડ જામી રહી છે. આ ભીડનો લાભ લેવા વિવિધ કચેરીએ એજન્ટો પણ સક્રિય થયાં છે. જેના લીધે છેવટે પ્રજાને આવકના દાખલા માટે 1000થી 1200 રૂપિયાનો ખર્ચ થઇ રહ્યો છે.\nમીની બજારમાં કાઉન્ટર વધારવા માગ\nરાઇટ ટુ એજ્યુકેશન હેઠળ પ્રવેશ લેવા માગતા વિદ્યાર્થીઓના ફોર્મ ભરવાની પ્રક્રિયા હજુ શરૂ થઇ નથી. સંભવત: આ મહિનાના અંત સુધી ઓનલાઇન પ્રક્રિયા શરૂ થશે ત્યારે ગણતરીનો સમય બાકી છે ત્યારે રહી ગયેલાં ગરીબ વાલીઓ હજુ પણ શિક્ષણનો અધિકાર મેળવવા માટેના જરૂરી દસ્તાવેજો મેળવવા માટે રીતસરનો સાહસ કરતાં જોવા મળ્યાં હતાં. વરાછાના મીની બજાર ખાતે આવકના દાખલા માટે તલાટીની સહી માટે લાઇનો લાગે છે તે પછી ફોર્મ સબમિટ કરવા માટેના ટોકન માટે અને છેવટે ફોટા પડાવવા માટે અરજદારોને આમ-તેમ ભટકવું પડી રહ્યું છે. ગીચ વિસ્તારમાં એક માત્ર સેન્ટર અને અપૂરતાં કાઉન્ટરોના લીધે ભારે હાલાકી ભોગવવી પડી રહી છે.\nમળસ્કેથી વાલીઓની લાઇનો લાગે છે\nડિજીટલ ઇન્ડિયાના દાવા વચ્ચે હજુ પણ આવકના દાખલા બનાવવાની પ્રક્રિયા કાગળો અને કતારોમાં જ અટવાઈ રહી છે. માર્ચ મહિ નાનો બીજો સપ્તાહ ચાલી રહ્યો છે એટલે ગમે ત્યારે રાઇટ ટુ એજ્યુકેશન હેઠળ પ્રવેશ મેળવવાની પ્રક્રિયા શરૂ થાય તેમ છે ત્યારે રહી ગયેલા વાલીઓ સરકારી યોજનાનો લાભ લેવા સિવિક સેન્ટર ઉપર મળસ્કે6વાગ્યાથી લાઇનો લગાવી રહ્યાં છે. વરાછા રોડ વિસ્તાર ગીચ રહેણાક વાળો હોવાથી રત્નકલાકાર પરિવારો ભારે સંઘર્ષ કરી રહ્યાં છે. તેવામાં આ તકનો પણ લાભ ખાટવા ટાઉટો મનફાવે તેમ ખિસ્સા ખંખેરી રહ્યાં છે. નોકરી પર રજા રાખી વાલીઓ લાઇનોમાં દિવસ વેડફી રહ્યાં છે.\nનવા સેન્ટરો શરૂ થવા જોઇએ\nલોકોને ઝોન સ્તરે વહેંચી દેવામાં આવ્યાં છે પણ વરાછા અને કતારગામ ખુબ લાંબી હદવાળો વિસ્તાર હોવાથી પબ્લિકનો ધસારો જોઇ અલાયદી વ્યવસ્થા કરવી જોઇએ. આ અંગે અવાર-નવાર રજૂઆતો કરવામાં આવે છે. આરટીઈનો લાભ લેવા પહેલાંના પ્રમાણપત્રો માટે એજન્ટો મનફાવે તેમ રૂપિયા ખંખેરી રહ્યાં છે. કોઇ જરૂરિયાતમંદ રહી ન જાય તેની તંત્રએ વ્યવસ્થા કરવી જોઇએ. – ભાવેશ વરિયા, સામાજિક કાર્યકર


#Surat - વેસુ વિસ્તારના રહીશોની છેલ્લા4વર્ષથી પીવાની ખારા પાણીની સમસ્યા દૂર ના થતા ચુંટણી બહિષ્કારની ચીમકી - Watch Gujarat News : LIVE LATEST TODAY Online\n#Surat – વેસુ વિસ્તારના રહીશોની છેલ્લા4વર્ષથી પીવાની ખારા પાણીની સમસ્યા દૂર ના થતા ચુંટણી બહિષ્કારની ચીમકી\nવેસુ વિસ્તારની મુખ્યમંત્રી આવાસ યોજનાના રહીશોએ મનપામાં અનેક ફરિયાદો કરવા છતાં કોઈ નિવેડો આવ્યો નથી.\nરહીશોએ બિલ્ડીંગના ગેટ પર રાજકીય નેતાઓને પ્રવેશ પર પ્રતિબંધ ફરમાવતા બેનરો લગાવ્યા\nWatchGujarat સુરતના વેસુ વિસ્તારમાં મુખ્યમંત્રી આવાસ યોજના હેઠળ સુમન શૈલ બિલ્ડીંગ આવેલા છે. અહી મીઠા પાણીની સમસ્યાને લઈને રહીશો તોબા પોકારી ઉઠ્યા છે. છેલ્લા ૪ વર્ષથી મનપામાં અનેક ફરિયાદો કરવા છતાં કોઈ નિવેડો આવ્યો નથી. જેથી રહીશોએ બિલ્ડીંગના ગેટ પર રાજકીય નેતાઓને પ્રવેશ પર પ્રતિબંધ ફરમાવતા બેનરો લગાવી દીધા છે. અને ચુંટણી બહિષ્કારની ચીમકી આપી દીધી છે.\nસુરતના વેસુ વિસ્તારમાં મુખ્યમંત્રી આવાસ યોજનામાં સુમન શૈલ એ, બી, સી.ડી. એમ ચાર ટાવર મળી કુલ 843 ફ્લેટ આવેલા છે. ચાર વર્ષ પહેલા જ્યારથી આ ફ્લેટો ની ફાળવણી કરવામાં આવી ત્યારથી આ ગરીબ અને મધ્યમવર્ગના લોકોને પીવા લાયક મીઠા પાણી માટેની મુશ્કેલીનો સામનો કરવો પડી રહ્યો છે. દરેક હોદ્દેદારોએ વારંવાર ક્રમશ સ્થાનિકો કોર્પોરેટર ,ધારાસભ્ય તેમજ અઠવાઝોનના અધિકારીઓને રજૂઆત કરેલ હોવા છતાં તેઓની સમસ્યાનો કોઈ નિવેડો આવ્યો નથી. જેથી રહીશોએ બિલ્ડીંગના ગેટ પર રાજકીય નેતાઓના પ્રવેશ પર પ્રતિબંધ ફરમાવતા બેનરો લગાવી દીધા છે. આ ઉપરાંત ચુંટણી બહિષ્કારની ચીમકી પણ આપી દીધી છે.\nપાણી ખારું આવતું હોવાથી રહીશો અનેક બીમારીનો ભોગ બની રહ્યા છે.\nસ્થાનિક રહીશ સુરેખાબેન પટેલએ જણાવ્યું હતું કે, છેલ્લા ચાર વર્ષથી અહીંયા મીઠા પાણીને લઈને સમસ્યા છે. ખારા પાણીને લઈને અનેક રજૂઆતો કરી છે. પરંતુ કોઈ સાંભળતું નથી. પાણી ખારું આવતું હોવાથી રહીશો અનેક બીમારીનો ભોગ બની રહ્યા છે. આ ઉપરાંત હવે તેઓએ વેરો નહી ભરવાની પણ ચીમકી આપી દીધી છે. અને તેઓએ વધુમાં જણાવ્યું હતું કે આવનારી ચુંટણીને લઈને કોઈ પણ રાજકીય નેતાઓને બિલ્ડીંગમાં પ્રવેશવા દેશું નહી. અન્ય રહીશ નીલેશ ગુપ્તાએ જણાવ્યું હતું કે અમે અનેક રજૂઆતો કરી છે. પરંતુ અમારી સમસ્યા આજદિન સુધી સાંભળવામાં આવી નથી. હવે જ્યાં સુધી અમને પાણી નહી મળે ત્યાં સુધી અમે વોટ નહી આપીશું.\nરહીશોએ ગેટ પર બેનર લગાવી આક્રોશ વ્યક્ત કર્યો\nમીઠા પાણીની સમસ્યાને લઈને રહીશો એટલી હદે રોષે ભરાયા કે તેઓએ સોસાયટી અને બિલ્ડીંગના ગેટ પર બેનરો લગાવી દીધા છે. જેમાં લખવામાં આવ્યું છે કે, આથી જણાવવાનું કે અમારી સોસાયટીમાં છેલ્લા ૪ વર્ષથી પીવાના મીઠા પાણીની તકલીફનું નિવારણ કરવામાં આવેલ નથી. જેથી કરી અમો સુમન શૈલ એ.બી.સી.ડી. ટાવરના તમામ રહીશો આગામી ચુંટણીનો બહિષ્કાર કરીએ છીએ જેથી કોઈ પણ રાજકીય પક્ષોના પ્રતિનિધિઓએ ચુંટણીના પ્રચાર અર્થે અમારી સોસાયટીમાં આવવું નહિ.


Saahasni Safare by Yeshwant Mehta | Read Gujarati Best Novels and Download PDF | Matrubharti\nSaahasni Safare by Yeshwant Mehta | Read Gujarati Best Novels and Download PDF\nસાહસની સફરે - Novels\nબહેનીની ખાતર જીવલેણ જંગ ખેલતા વીરાની વાર્તા આ એક અદ્દભુતરસની સાહસકથા છે. જહાજવટ, ચાંચિયા, બહારવટિયા, વણઝારા, ઠાકોરો, ગુપ્ત ભોંયરાં અને ઇલમી નજૂમીઓના જમાનાની આ કથા છે. એનાં મૂળિયાં અરેબિયન નાઇટ્સની અદ્દભુત કથાઓમાં પડેલાં છે અને એની રજૂઆત પ્રસન્ન પ્રસન્ન કરી ...Read Moreતેવી હળવી શૈલીએ કરવામાં આવી છે. અને એના દૃષ્ટિવંત લેખકે સાચી લોકશાહી તથા માનવીમાત્રની સમતાના ઉચ્ચ આદર્શો સુધ્ધાં એમાં વણી લીધાં છે. વાર્તા એક ગુજરાતી શાહસોદાગરની પુત્રીના ચાંચિયાઓ દ્વારા અપહરણની અને એને છોડાવવા નીકળનાર એના ભાઈની છે. બહેનીને છોડાવવા માટે વહાલેરો વીરલો કેવાં કેવાં જીવસટોસટનાં સાહસો ખેડે છે, એની આ વાર્તા દરેક વાચક એકીબેઠકે પૂરી કરશે જ એની અમને ખાતરી છે.\nસાહસની સફરે - 1\nસાહસની સફરે યશવન્ત મહેતા (કિશોર સાહસકથા, ૧૯૬૮) બહેનીની ખાતર જીવલેણ જંગ ખેલતા વીરાની વાર્તા આ એક અદ્દભુતરસની સાહસકથા છે. જહાજવટ, ચાંચિયા, બહારવટિયા, વણઝારા, ઠાકોરો, ગુપ્ત ભોંયરાં અને ઇલમી નજૂમીઓના જમાનાની આ કથા છે. એનાં મૂળિયાં અરેબિયન નાઇટ્સની અદ્દભુત કથાઓમાં ...Read Moreછે અને એની રજૂઆત પ્રસન્ન પ્રસન્ન કરી મૂકે તેવી હળવી શૈલીએ કરવામાં આવી છે. અને એના દૃષ્ટિવંત લેખકે સાચી લોકશાહી તથા માનવીમાત્રની સમતાના ઉચ્ચ આદર્શો સુધ્ધાં એમાં વણી લીધાં છે. વાર્તા એક ગુજરાતી શાહસોદાગરની પુત્રીના ચાંચિયાઓ દ્વારા અપહરણની અને એને છોડાવવા નીકળનાર એના ભાઈની છે. બહેનીને છોડાવવા માટે વહાલેરો વીરલો કેવાં કેવાં જીવસટોસટનાં સાહસો ખેડે છે, એની આ વાર્તા દરેક\nસાહસની સફરે - 2\nસાહસની સફરે યશવન્ત મહેતા પ્રકરણ – ૨ : કાળા ઘોડાના કાળા અસવાર રૂપા ચાંચિયાઓના હાથમાં પડી છે. એની સખી સોના પણ પકડાઈ છે. ચાંચિયા એમને ગુલામ તરીકે વેચવાના છે. દૂર દખ્ખણના દેશમાં લઈ જવાના છે. એ બધી વાતો વીરસેને ...Read Moreજયસેનને કરી. શેઠ જયસેન બહાદુએ આદમી હતા. જુવાનીમાં એમણે સાતસાત સાગરની ખેડ કરી હતી. હજુ એમની ખુમારી ઓર જ હતી. એ ઊભા થઈ ગયા અને બોલ્યા, ‘બેટા વીરસેન ! અમે રૂપાને છોડાવવા જઈશું.’ પણ વીરસેન કહે, ‘તમારાથી ન જવાય, પિતાજી ! તમારી મોટી ઉંમર થઈ. તમારે હવે શાંતિ અને આરામનું જીવન ગાળવું જોઈએ. રૂપાને છોડાવવા તો અમે જ જઈશું.’ શેઠ\nસાહસની સફરે - 3\nસાહસની સફરે યશવન્ત મહેતા પ્રકરણ – ૩ : કાલુ સરદાર ન બનવાનું બની ગયું છે. કાળા ઘોડાના કાળા અસવારો છે. લાલ આંખોવાળા છે. ગુસ્સાથી ભરેલા છે. એમણે વીરસેનને કોઈ બીજો માણસ ધારી લીધો છે અને એને મોતની સજા કરી ...Read Moreવીરસેનના સંતાપનો પાર નથી. એ તો શેઠ જયસેનનો દીકરો છે. બહેની રૂપાને ચાંચિયા ઉપાડી ગયા છે. સાથે સખી સોના છે. પણ્યબંદરના ગુલામબજારમાં ચાંચિયાઓ ગુલામ તરીકે એ બંનેને વેચવાના છે. પોતે એમને છોડાવવા નીકળ્યો છે. સમયની કિંમત એક-એક ઘડીની લાખ-લાખ રૂપિયા જેટલી છે. કાળા અસવાર મળ્યા ત્યારે માનેલું કે થોડો વખત બગડશે. આપણા પૈસા લૂંટાશે. બીજો વાંધો નહિ આવે. આપણે આગળ\nસાહસની સફરે - 4\nસાહસની સફરે યશવન્ત મહેતા પ્રકરણ – ૪ : મોતના મહેલમાં ઠાકોર શ્યામસિંહ. નાનકડું એનું રાજ. મોટો એનો મહેલ. પ્રજાને લૂંટે. લૂંટીને ધણ ભેગું કરે. એમાંથી મોટાં મહેલ બંધાવે. સાહ્યબી કરે. ગુલામો ખરીદે. એશઆરામથી રહે. જેવું નામ એવા ગુણ. રંગે ...Read Moreઊંચો. તગડો. હબસી જેવો લાગે. એને ઘેર મહેમાન પધાર્યા. લાટદેશના રાજા ગુમાનસિંહ પધાર્યા. ભાવથી આવકાર આપ્યો. જેવો પોતે નીચ છે, એવો જ ગુમાનસિંહ છે. દુનિયામાં સદા સરખેસરખા વચ્ચે દોસ્તી બંધાય. સારા માણસની દોસ્તી સારા સાથે બંધાય. બૂરાની બૂરા સાથે. પણ આ ગુમાનસિંહ કાંઇ સાચો ગુમાનસિંહ નથી. આ તો વીરસેન છે. એનો ચહેરોમહોરો ગુમાનસિંહ જેવો છે. ઉંમર ગુમાનસિંહ જેટલી જ છે.\nસાહસની સફરે - 5\nસાહસની સફરે યશવન્ત મહેતા પ્રકરણ – ૫ : ઝકમન કબુડીબાબા બહેની રૂપા અને સખી સોનાને છોડાવવાની એક નાવી યુક્તિ વીરસેને ઘડી કાઢી. જઈને ઊભો રહ્યો એક હકીમને ઘેર. હકીમસાહેબે પૂછ્યું, ‘કોણ છો ? કેમ આવ્યા છો ?’ વીરસેન કહે, ...Read Moreમુસાફર છીએ અને આપની પાસે એક દવા બનાવડાવવા આવ્યા છીએ.’ હકીમ કહે, ‘બોલો, શા દરદની દવા જોઈએ છે ? હા, અમે અરબસ્તાન દેશના બડા હકીમ છીએ. બધાં દરદની દવા અમે જાણીએ છીએ. તમને શાનું દરદ છે ?’ વીરસેન કહે, ‘અમને કશું દરદ નથી. વળી અમે દરદની દવા લેવા આવ્યા નથી. અમારે બીજી જ જાતની વસ્તુ જોઈએ છે. જો આપ એ\nસાહસની સફરે - 6\nસાહસની સફરે યશવન્ત મહેતા પ્રકરણ – ૬ : સાગર સામે કાંકરનું જુદ્ધ ! વીરસેન નવાઈના દરિયામાં ડૂબકાં ખાતો હતો અને ધરતી પર પડેલી ગુલામ છોકરી સામે જોતો હતો. પોતે તો ‘રૂપા’ને છોડાવી હતી. બહેનીને છોડાવી હતી. એને બદલે આ ...Read Moreબાળા કેવી રીતે છૂટી ગઈ ? વળી, હવે શું કરવું ? એને આ અજાણી બિચારી છોકરી પર દયા આવી ગઈ. બેભાન બનેલા માણસને ફરી ભાનમાં આણે એવી દવા પોતાની પાસે હતી જ. પરંતુ એ તો બહેની રૂપા માટે હતી. આમ છતાં આવી એક નિર્દોષ છોકરીને આમ મરવા દેવાનુંય એને ન ગમ્યું નહિ. એને પોતાના ગજવામાંથી પેલી ઊંઘતાને જગાડવાની દવાની શીશી\nસાહસની સફરે - 7\nસાહસની સફરે યશવન્ત મહેતા પ્રકરણ – ૭ : બળિયા સામે બાથ વીરસેનની પાછળ ધીરેધીરે આવનાર માણસ એકદમ અટકી ગયો. થંભી ગયો. એના હાથ ઊંચા થઈ ગયા. વીરસેનની કટારથી દૂર ખસી ગયા. એ શાંતિથી બોલ્યો, ‘એ છરો મારી સામે કાં ...Read Moreછો, વીરસેનભાઈ ?’ આવનાર માણસને જોતાં જ વીરસેન શરમાઈ ગયો. છરો નીચો નમાવી દીધો. માથું નીચું નમી ગયું. સામે તો કાલુ સરદાર ઊભા છે. મરકમરક હસે છે. વીરસેનથી કશું બોલાયું નહિ. કાલુ સરદાર કહે, ‘એમાં શરમાવાની જરૂર નથી, વીરસેનભાઈ ! આ પરદેશ છે. ચાંચિયાઓનું અને ગુલામોના વેપારીઓનું થાણું છે. તમે ચાંચિયાઓ સામે લડવા આવ્યા છો. મોતના મોંમાં તમે માથું મૂક્યું\nસાહસની સફરે - 8 - છેલ્લો ભાગ\nસાહસની સફરે યશવન્ત મહેતા પ્રકરણ – ૮ : સફરનો વિસામો બધાં તૈયાર થયાં. એક એક કરીને પેલી નીકમાં ઊતર્યાં. નીકળ્યાં તળાવને કાંઠે. બધાંએ તળાવમાં ભૂસકા માર્યા. સૌને તરતાં આવડે છે. રૂપા અને સોના પણ તરવામાં હોશિયાર છે. તરીને સામે ...Read Moreનીકળી ગયાં. પેલા સ્મશાન પાસે ગયાં. પછી પેલી ઝાડી તરફ ચાલ્યાં, જ્યાં ઘોડા બાંધ્યા છે. શ્મશાન જોતાં વીરસેન હસી પડ્યો. રૂપા કહે, ‘ભાઈ, કેમ હસ્યા ?’ વીરસેને વાત કરી. પોતે કેવી રીતે ઇરાનના હકીમનો સ્વાંગ સજ્યો અને કેવી રીતે શ્યામસિંહને ઉલ્લુ બનાવ્યો એની વાત કરી. એનું હકીમ તરીકેનું લાંબુંલચ નામ ઝકમન કબૂડીબાબા સાંભળીને સૌ હસી પડ્યાં. શ્યામસિંહ કદી પણ એ


Video: ગીર સોમનાથમાં કોરોનાનો વિસ્ફોટ, વાયબ્રન્ટ એજ્યુકેશન સમિટમાં હાજરી આપનાર સંસ્કૃત યુનિ.ના 8 પ્રોફેસર સંક્રમિત આવતા ખળભળાટ - जन मन INDIA\nગીર સોમનાથ: ગીર સોમનાથ સહિત સમગ્ર સૌરાષ્ટ્રમાંમાં કોરોનાં મહામારીએ માજા મુકી છે. દરરોજ આવતાં કેસમાં ચિંતાજનક રીતે ઉતરોતર વધારો થયો છે.\nરવિવારે જૂનાગઢ જિલ્લામાં કોરોનાં વિસ્ફોટ થયો હોય તેમ એકીસાથે 45 પોઝિટીવ કેસ નોંધાયા હતા. જ્યારે વાયબ્રન્ટ એજ્યુકેશન સમિટના કારણે ગીર-સોમનાથમાં કોરોનાનો વિસ્ફોટ થયો છે.\nસમિટમાં ગયેલા સંસ્કૃત યુનિવર્સિટીના 8 પ્રોફેસર કોરોના સંક્રમિત થયા હોવાનું જાણવા મળ્યું છે. એક સાથે 15 જેટલા લોકો કોરોના વાયરસથી સંક્રમિત થતા સોમનાથ (Corona In Somnath)માં ચિંતાનું વાતાવરણ જોવા મળી રહ્યું છે. સંક્રમિત આવેલા તમામ લોકો હાલ ઘરે સારવાર લઇ રહ્યા છે. અમદાવાદ સાઇન્સ સિટી ખાતે યોજાયેલ વાયબ્રન્ટ ગુજરાત એજ્યુકેશનલ સમિટ-2022 અંતર્ગત ઇન્ટરનેશનલ કોન્ફરન્સ ઓફ એજ્યુકેશનલ ઈન્સ્ટિટ્યુશનમાં ભાગ લઈને પરત ફરેલા સંસ્કૃત યુનિવર્સિટીના 8 પ્રોફેસર કોરોના સંક્રમિત થયા છે.\nજ્યારે2વહીવટી સ્ટાફ અને4વિદ્યાર્થીઓ કોરોના સંક્રમિત થયાનું જાણવા મળ્યું છે. વધતા કોરોના કેસો વચ્ચે યોજાયેલ વાયબ્રન્ટ ગુજરાત એજ્યુકેશન સમિટ કોરોનાના હોટ સ્પોટ બની છે. જિલ્લામાં કોરોના મહામારી આંતક મચાવ્યો છે. દરરોજ કેસની સંખ્યા વધી રહી છે.\nવડોદરામાં કોલેજના વિદ્યાર્થીઓનો હોબાળો, કોરોના સંક્રમણ વચ્ચે પણ ઓફલાઈન શિક્ષણ ચાલુ રખાતા નોંધાવ્યો વિરોધ, જુઓ Video


જાણો રક્ષાબંધનમાં ભદ્રા કાળમાં કેમ નથી બાંધવામાં આવતી રાખડી | Why sisters should not tie rakhi during bhadra nakshatra - Gujarati Oneindia\n13 min ago ભાજપે આ બે કેન્દ્રિય મંત્રીઓને રાજ્યસભાના ઉમેદવાર બનાવ્યા!\n44 min ago પીએમ મોદીએ કર્યો કટાક્ષ - 1 દિવસમાં 2.5 કરોડ વેક્સીનેશનથી એક રાજકીય પાર્ટીને તાવ ચડી ગયો, જુઓ Video\n| Published: Friday, August 28, 2015, 16:15 [IST]\nબેંગ્લોર: આ વર્ષે પણ રક્ષાબંધનના દિવસે પાછલા બે વર્ષની જેમ ભદ્રા કાળ છે, જેના કારણે બહેનો ભાઈઓને બપોર બાદ રાખડી બાંધી શકશે.\nમાલવાના પંડિત સોમેશ્વર જોશીના કહ્યાં અનુસાર વર્ષો બાદ આ વર્ષે રક્ષાબંધન પર અતિશુભ સ્થિર યોગ બની રહ્યાં છે. જેમાં સ્થિર સિંહ લગ્નમાં સૂર્ય, ગુરૂની યુતિ તેમજ સ્થિર શનિવાર રક્ષાબંધન પર સ્થિર રક્ષાના યોગ બનાવી રહ્યાં છે.\nરક્ષાબંધન પર ત્રીજી વખત ભદ્રા કાળ\nસ્થિર શુભયોગમાં કોઈપણ વસ્તુનું મુર્હુત કરવામાં આવશે તો તે સ્થિર રૂપે લાભકારી રહેશે. પરંતુ ગુરૂ 12 ઑગસ્ટથી 10 સપ્ટેબર સુધી અસ્ત હોવાના કારણે સતત ત્રીજા વર્ષે આ વખતે પણ રક્ષાબંધન પર ભદ્રા કાળ રહેશે. જે વહેલી સવારે 3:26થી બપોરે 1:40 સુધી રહેશે.\nભદ્રામાં રાખડી કેમ નથી બાંધવામાં આવતી?\nશું તમે ક્યારેય વિચાર્યું છે કે ભદ્રા કાળમાં રાખડી શા માટે નથી બાંધવામાં આવતી. નહિં તો ચાલો અમે તમને જણાવીએ. એવું કહેવામાં આવે છે કે સુર્ણપંખાએ રાવણને ભદ્રા નક્ષત્રમાં રાખડી બાંધી હતી. જેના કારણે રાવણનો વિનાશ થયો. એટલે કે રાવણનું અહિત થયું. આ કારણે ભદ્રા કાળમાં રાખડી નથી બાંધવામાં આવતી.\nઆ કાળમાં શિવજી તાંડવ કરે છે\nજો કે કેટલાક પુરાણોમાં ઉલ્લેખ કરવામાં આવ્યો છે કે ભદ્રા કાળમાં શિવજી તાંડવ કરે છે. શિવજી ઘણાં ગુસ્સામાં હોય છે. જો આવામાં કોઈ શુભ કામ કરવામાં આવે તો શિવજીના ગુસ્સાનો સામનો કરવો પડે છે અને સારૂં કામ પણ બગડી જાય છે. આ કારણથી ભદ્રા કાળમાં કોઈ પણ શુભ કાર્ય નથી કરવામાં આવતું.\nsister rakhi festival brother raksha bandhan બહેન ભાઇ રક્ષાબંધન તહેવાર રાખડી\nStory first published: Friday, August 28, 2015, 16:15 [IST]


News & Views :: ચશ્મા પહેરવાથી થતા નાક પરના નિશાન દૂર કરો સિમ્પલ નુસખાઓથી\nચશ્મા પહેરવાથી થતા નાક પરના નિશાન દૂર કરો સિમ્પલ નુસખાઓથી\nચશ્મા પહેરતા લોકોની એક કોમન મુશ્કેલી હોય છે કે ચશ્મા પહેરવાથઈ તેમના નાકની આજુબાજુ બંને સાઈડ નિશાન પડી જાય છે. ઘણી વખત જ્યારે ચશ્માને બદલે લેન્સ પહેરતી વખતે આ નિશાન ફેસ પર ઘણા ખરાબ લાગતા હોય છે. તો ચાલો આજે આ નિશાનને દૂર કરવા અજમાવી જોઈએ આ નુસખા.\nસંતરાઃ સંતરાની છાલને તડકામાં સૂકવીને તેનો પાવડર બનાવી લો. આ પાવડરમાં અડધી ચમચી દૂધ ભેળવીને નાક પર લગાડી દો. 15 મિનિટ બાદ તેને હૂંફાળા પાણીથી ધોઈ લો. આમ કરવાથી થોડા દિવસોમાં ચશ્માના નિશાન દેખાતા બંધ થઈ જશે.\nલીબુંઃ એક ચમચી લીંબુના રસમાં પાણી નાખી રૂની મદદથી ચશ્માના પડેલા નિશાન પર લગાવો. આ રસને 15 મિનિટ સુધી લગાવી રાખ્યા બાદ પાણીથી ચહેરો ધોઈ નાખો. રોજ આ લગાવાથી તમારા નિશાન ઓછા થતા દેખાશે.]\nકાકડીઃ કાકડી ચહેકા પરના ધાગ-ધબ્બાને દૂર કરવાનો રામબાણ ઈલાજ છે. નાક પર ચશ્માના નિશાનને દૂર કરવા માટે પણ કાકડીનો ઉપયોગ કરવામાં આવે છે. તે માટે તમારે રોજ કાકડીના ટુકડાને નાક પર પડેલા નિશાન પર ઘસવું જોઈએ. થોડા દિવસોમાં જ તમારા નિશાન ગાયબ થઈ જશે.


ફિલ્મ રિવ્યુ : તનુ વેડ્સ મનુ રિટર્ન્સ\nYou are here :HOME >> Entertainment >> Film Preview >> ફિલ્મ રિવ્યુ : તનુ વેડ્સ મનુ રિટર્ન્સ\n21 May 2015\tNaresh\tEntertainment\t- Film Preview\n૨૦૧૧માં આવેલી લો-બજેટની ફિલ્મ ‘તનુ વેડ્સ મનુ’ બૉક્સ-ઑફિસ પર સુપરહિટ સાબિત થયા પછી ફિલ્મના ડિરેક્ટર-પ્રોડ્યુસર આનંદ એલ. રાયે ફિલ્મની સીક્વલ ‘તનુ વેડ્સ મનુ રિટર્ન્સ’ બનાવી છે.\nપહેલી ફિલ્મ મૅરેજ પહેલાંના રિલેશન અને એ રિલેશનમાં ઉમેરાતા કન્ફ્યુઝન પર હતી તો ‘તનુ વેડ્સ મનુ રિટર્ન્સ’ મૅરેજ પછીના પ્રૉબ્લેમ અને એ પ્રૉબ્લેમને કારણે શરૂ થતી આત્મખોજ પર આધારિત છે. ફિલ્મમાં આર. માધવન અને કંગના રનોટ છે. કંગના ફિલ્મમાં ડબલ રોલ કરે છે. ફિલ્મ ત્યાંથી જ શરૂ થાય છે જ્યાં પહેલી ફિલ્મ પૂરી થઈ હતી.\nતનુ (કંગના રનોટ) અને મનુ (આર. માધવન)નાં મૅરેજ થઈ ગયાં છે અને મૅરેજ-લાઇફને ચાર વરસ પૂરાં થઈ ગયાં છે. આ ચાર વરસ દરમ્યાન મનુ અને તનુ વચ્ચે ઝઘડા પણ પારાવાર થવા માંડ્યા છે. લંડનમાં રહેતું આ કપલ એક તબક્કે ઝઘડા પછી નક્કી કરે છે કે બન્ને છૂટાં પડશે. તનુ ફરીથી પોતાના ઘરે આવી જાય છે. થોડા સમય પછી મનુએ પણ ઇન્ડિયા આવવાનું બને છે અને એ દરમ્યાન મનુ અનાયાસ કુસુમ (કંગના રનોટ)ને મળે છે. કુસુમ ઍથ્લીટ છે અને તે નવી ઇન્ટરનૅશનલ ગેમ માટે તૈયારીઓ કરી રહી છે. કુસુમ અને મનુની પહેલી ઓળખાણ ધીમે-ધીમે આગળ વધે છે અને બન્ને એકબીજા પ્રત્યે આકષાર્ય છે. એક તરફ તૂટી રહેલી મૅરેજ-લાઇફ છે તો બીજી તરફ નવી લાઇફની દિશામાં આગળ વધવાની શરૂઆત છે.\n‘તનુ વેડ્સ મનુ’ એના મ્યુઝિકને કારણે પણ હિટ થઈ હતી, જ્યારે ‘તનુ વેડ્સ મનુ રિટર્ન્સ’નું મ્યુઝિક એટલું અસરકારક નથી બન્યું.\nકમ્પલ્સરી કરવા પડ્યા ઉપવાસ\nફિલ્મમાં કંગના રનોટ ડબલ રોલમાં છે. તનુ અને કુસુમમાંથી કુસુમના રોલમાં લુક ચેન્જ કરવાના ઇન્ટેન્શનથી કંગનાના દાંતમાં ચેન્જ કરવામાં આવ્યો છે. એ ચેન્જ માટે કંગનાએ ઓરિજિનલ દાંત પર ખોટા દાંતનું ખોખું પહેરીને પોતાનો લુક બદલ્યો છે. આ ખોટા દાંત સાથે શૂટિંગ કરવાનું કામ અઘરું હતું. એ દાંત ટેમ્પરરી ફિટ કરવામાં આવતા હતા, પણ એ ફિટિંગમાં દોઢથી બે કલાક લાગતા હતા, જેને કારણે એ દાંત દિવસ દરમ્યાન એક જ વાર ફિટ કરવામાં આવતા અને પછી એ જ દાંત સાથે કંગનાએ શૂટિંગ કરવું પડતું. કંગના જ્યારે પણ આ દાંત પહેરતી ત્યારે તેને ખાવાની મનાઈ કરવામાં આવી હતી, જેને કારણે જે દિવસે દાંત પહેરીને શૂટિંગ કરવાનું હોય એ દિવસે કંગનાએ ફરજિયાત ઉપવાસ કરવો પડતો હતો.


કોંગ્રેસના વરિષ્ઠ નેતા વિજ્યાશાંતિ ટૂંક સમયમાં જ ભાજપમાં જાેડાય તેવી અટકળો – City Watch News\nBy CITY WATCH NEWS November 25, 2020 63\nકોંગ્રેસના વરિષ્ઠ નેતા અને ફિલ્મ એક્ટ્રેસ વિજયાશાંતિ ટૂંકમાં જ ભાજપમાં જાેડાઈ શકે છે. તેમના નજીકના સૂત્રોએ આ જાણકારી આપી છે. પૂર્વ સાંસદે વિતેલા કેટલાક મહિનાથી રાજ્યમાં કોંગ્રેસની ગતિવિધોઓ અને કાર્યક્રમોથી અંતર રાખ્યું છે. જાે વિજયાશાંતિ ભાજપમાં જાેડાય તો તે દક્ષિણ ભારતમાં ભાજપમાં જાેડાનારી બીજી જાણીતી એક્ટ્રેસ હશે. આ પહેલા તમિલનાડુમાં એક્ટ્રેસ ખુશબુ કોંગ્રેસ છોડીને ભાજપમાં જાેડાઈ ગઈ હતી.\nવિજયાશાંતિનું ભાજપમાં જાેડાવવું એક રીતે ઘર વાપસી તરીકે જાેવાશે અને તેનાથી ભાજપને ફાયદો થશે. કારણ કે વિજયાશાંતિએ પોતાની રાજનીતિક કારકિર્દીની શરૂઆત ભાજપથી કરી હતી અને બાદમાં ટીઆરએસમાં જાેડાઈ હતી. ત્યાર બાદ તે તેલંગાણા રાજ્યની રચના પહેલા ૨૦૧૪માં કોંગ્રેસમાં આવી ગઈ હતી.\nસૂત્રો દ્વારા મળેલી જાણકારી અનુસાર કોંગ્રેસ દ્વારા કરવામાં આવતા વ્યવહારથી તે ખુશ નથી. તે ટૂંકમાં જ દિલ્હી જઈને અમિત શાહ જેવા વરિષ્ઠ નેતાઓની હાજરીમાં ભાજપમાં જાેડાઈ શકે છે. એચએમસી ચૂંટમી પ્રચાર દરમિયાન પત્રકારો સાથે વાતચીત કરતાં ભાજપના રાષ્ટ્રીય ઉપાધ્યક્ષ ડીકે અરૂણાએ કહ્યું કે, વિજયાશાંતિ ટૂંકમાં જ ભાજપમાં જાેડાશે અને અન્ય નેતાઓ પણ ભાજપમાં જાેડાવવા માટે લાઈનમાં છે.\nખેડૂતોનુ આંદોલન અનિશ્ચિતકાળ સુધી ચાલશે, સમયસીમા નક્કી કરી નથીઃ રાકેશ ટિકૈત


જીયોફોન ખરીદવો છે..? આ રહી સરળ રીત | VTV news\nHome > Technology\t> જીયોફોન ખરીદવો છે..? આ રહી સરળ રીત\nજીયોફોન ખરીદવો છે..? આ રહી સરળ રીત\nBy : admin 04:06 PM, 14 August 2017 | Updated : 04:06 PM, 14 August 2017\nમોબાઇલ ટેકનોલોજીની દુનીયામાં ભારે ધુમ મચાવનાર જીયોફોનનુ બુકીંગ નજીકના ભવિષ્યમા શરૂ થનાર છે. રીલાયન્સના વડા મુકેશ અંબાણીએ જીઓ મોબાઇલ અંગે જ્યારથી વાત કરી છે ત્યારથી સમગ્ર ભારતના જીઓ ચાહકો આતુરતાથી રાહ જોઇને બેઠા છે પરંતુ જીઓ ચાહકોની આ ઇચ્છા હવે નજીકના ભવિષ્યમા પુરી થવા જઇ રહી છે.\nભારતના માર્કેટમા બહુ જ નજીકના ભવિષ્યમા આ મોબાઇલ લોન્ચ થશે. કેટલીક પધ્ધતીથી આ મોબાઇલ ખરીદી શકાશે તેવુ રીલાયન્સ જીઓ દ્વારા જણાવવામા આવ્યુ હતુ. જીઓની ઓફીસીયલ વેબસાઇટ પરથી કે પછી જીયો એપ પરથી આ મોબાઇલ ફોન મળવાપાત્ર છે. આ તમામ બાબતો બાદ તાજેતરમા જીઓ ફોન ખરીદવા એક નવી સુવિધા આપવામા આવી રહી છે. આ મોબાઇલ હવે એક મેસેજ કરવાથી પણ થઇ જશે.\nરીલાયન્સ જીઓના એક અધિકારીએ આ અંગે માહીતી આપતા જણાવ્યુ હતુ કે જે વ્યક્તિને આ મોબાઇલ લેવો હોય તેણે JP ＜પીનકોડ＞＜સ્ટોર કોડ＞ લખીને 7021170211 પર મોકલવાથી મોબાઇલનું બુકિંગ થઇ જશે.\nગ્ાહક જેવો પોતાનો અોર્ડર બુક કરશે તેવો બુકીંગ સક્કસેશ થયાની માહીતી કંપની દ્વારા આપવામા આવશે. જે ગ્ાહકોને એરીયાકોડની ખબર ના હોય તેવા ગ્ાહકો JIO.COM પર જઇ ને એરીયાકોડ મેળવી શકશે. ઉલ્લખનીય છે કે જીઓ મોબાઇલનુ બુકીંગ 24 ઓગષ્ટથી શરૂ થશે અને સપ્ટેમ્બર માસથી શરૂ થશે તેવુ સુત્રો પાસેથી જાણવા મળ્યુ હતુ.


ડાયાબિટીસના દર્દીઓએ આ5ચીજોનું સેવન કરવું, શુગર લેવલ રહેશે નિયંત્રિત - जन मन INDIA\nડાયાબિટીસ એટલે કે મધુમેહ એક ખુબ જ સામાન્ય પરંતુ ગંભીર બીમારી છે. દુનિયાભરમાં ડાયાબિટીસના રોગીઓની સંખ્યા ઝડપથી વધી રહી છે. આ બીમારીમાં શરીરમાં બ્લડ શુગર લેવલ અસામાન્ય રીતે વધી જાય છે. જેનાથી શરીરના વિવિધ અંગો પર તેની અસર પડે છે. નિષ્ણાંતો કહે છે કે જ્યારે ડાયાબિટીસ કાબુ બહાર થઇ જાય છે તો તેના કારણે હૃદય રોગ, કિડનીની સમસ્યાઓ અને આંખોની રોશની ચાલી જવાની સંભાવના વધી જાય છે. તેથી ડાયાબિટીસના દર્દીઓએ પોતાનું બ્લડ શુગર લેવલ નિયંત્રણમાં રાખવું ખુબ જરૂરી હોય છે. તેના માટે કઈ કઈ વસ્તુઓને ડાયેટમાં સામેલ કરવી જોઈએ તે જાણીએ.\nનટ્સમાં ભરપુર માત્રામાં વિટામિન, મિનરલ્સ, કેલ્શિયમ અને અનસેચ્યુરેટેડ ફેટી એસિડ હોય છે. જો તમે ડાયાબિટીસના દર્દી છો તો તમારે બદામ, અખરોટ, પિસ્તા, મગફળી, કાજુ વગેરે જેવા નટ્સનું સેવન જરૂર કરવું જોઈએ. આ બ્લડ શુગર લેવલને નિયંત્રિત કરવામાં મદદ કરે છે.\nબીન્સ પ્રોટીનથી ભરપૂર હોય છે. તેમાં પૂરતા પ્રમાણમાં આયર્ન, કેલ્શિયમ, પોટેશિયમ, વિટામિન એ, ફોલેટ અને મેગ્નેશિયમ હોય છે. ડાયાબિટીસના દર્દીઓ માટે આ એક શ્રેષ્ઠ વિકલ્પ છે. બીન્સના સેવનથી બ્લડ શુગર લેવલ નિયંત્રિત રહે છે.\nઈંડા, માછલી, ચિકન, દાળઅને પનીર હાઈ પ્રોટીન ફૂડ ગણાય છે, જે ડાયાબિટીસના દર્દીઓ માટે ફાયદાકારક હોય છે. આ બ્લડ શુગર લેવલને નિયંત્રણમાં રાખે છે. ડાયાબિટીસના દર્દી રાજમા, કાબુલી ચણા, મગ વગેરેનું પણ સેવન કરી શકે છે.\nકારેલાને એક સુપરફૂડ માનવામાં આવે છે. આમ તો સામાન્ય રીતે વધારે પડતા લોકો તેને ખાવાનું પસંદ નથી કરતા પરંતુ ડાયાબિટીસના દર્દીઓ માટે આ કોઈ અમૃતથી ઓછું નથી. જો તમે ડાયાબિટીસના દર્દી છો તો તમારે કારેલાનું જ્યુસ જરૂર પીવું જોઈએ. આ બ્લડ શુગર લેવલને નિયંત્રણમાં રાખે છે.\nઆંબળાને ગુણોની ખાણ કહેવામાં આવે છે. આ સ્વાસ્થ્ય માટે ખુબ લાભદાયી હોય છે. ડાયાબિટીસના દર્દીઓ માટે તો આંબળા કોઈ સંજીવનીથી ઓછા નથી, કારણ કે આંબળાના સેવનથી બ્લડ શુગર લેવલ નિયંત્રણમાં રહે છે.\nરાજકોટ સિવિલ હોસ્પિટલનો મેઈન ગેટ બંધ કરાયો, પાછલા દરવાજે એમ્બ્યુલન્સની લાગી લાઈનો


વિષ્ણુ પુરાણ : ખરાબ બોલનારી અને મોડે સુધી ઊંઘવાવાળી સહિત આ4સ્ત્રીઓ સાથે લગ્ન… - Amreli Live\nવિષ્ણુ પુરાણ : ખરાબ બોલનારી અને મોડે સુધી ઊંઘવાવાળી સહિત આ4સ્ત્રીઓ સાથે લગ્ન…\nવિષ્ણુ પુરાણ અનુસાર આ4પ્રકારની સ્ત્રીઓ સાથે ન કરવા જોઈએ લગ્ન, જાણો કારણ. મનુષ્ય જીવનના સોળ સંસ્કારોમાંથી એક મહત્વપૂર્ણ સંસ્કાર છે લગ્ન સંસ્કાર. સુખી લગ્નજીવન માટે જરૂરી હોય છે સારા જીવનસાથીની. એટલા માટે લગ્ન માટે એવી છોકરી પસંદ કરવી જોઈએ, જે પોતાના પતિ અને કુટુંબ બંનેને પ્રેમ પૂર્વક સંભાળી શકે. વિષ્ણુ પુરાણમાં સ્ત્રીઓના સંબંધમાં ઘણી વાતો જણાવવામાં આવી છે. આ પુરાણમાં4એવી સ્ત્રીઓ દર્શાવવામાં આવી છે, જેની સાથે લગ્ન ન કરવા જોઈએ, જાણો એ4સ્ત્રીઓ કોણ છે?\n(1) ખરાબ બોલવાવાળી : જે સ્ત્રી મધુર વાણી બોલે છે, તેનાથી માં સરસ્વતી હંમેશા પ્રસન્ન રહે છે. ખરાબ અને કડવા વેણ બોલવાવાળી સ્ત્રીનો સ્વભાવ પણ તેની ભાષાની જેમ જ ખરાબ હોય છે. એવી સ્ત્રીને કારણે ઘરમાં અશાંતિનું વાતાવરણ ઉભું થશે. એટલા માટે એવી સ્ત્રી સાથે લગ્ન ન કરવા જોઈએ.\n(2) મોડે સુધી ઊંઘવાવાળી : મોડે સુધી ઊંઘવું આળસની નિશાની હોય છે. આળસુ સ્ત્રી ઘરને સાફ નથી રાખી શકતી. ઘરમાં લક્ષ્મીની કૃપા જાળવી રાખવા માટે સાફ સફાઈ રાખવી ઘણી જરૂરી હોય છે. ઘરમાં ગંદકી હોવાથી ગરીબી વધે છે. સાથે જ મોડે સુધી સુવું ઘણી બીમારીઓનું પણ કારણ બની શકે છે. એટલા માટે એવી સ્ત્રીઓ સાથે લગ્ન ન કરવા જોઈએ, જે મોડે સુધી સુતી હોય કે આળસુ હોય.\n(3) તમારા માતા અથવા પિતા પક્ષ તરફથી કોઈ સંબંધ હોય : કોઈ પણ વ્યક્તિએ એવી સ્ત્રી સાથે ક્યારે પણ લગ્ન ન કરવા જોઈએ, જેનો તમારા પિતા કે માતા તરફથી કોઈની સાથે સંબંધ હોય. શાસ્ત્રોમાં પરસ્પર સંબંધી કે એક જ ગોત્રમાં લગ્ન કરવા પ્રતિબંધિત માનવામાં આવ્યા છે. તેનાથી જેનેટીક બીમારીઓ (આનુવંશિક રોગો) થવાની પણ સંભાવના રહે છે. જે સ્ત્રીનો તમારી માતા પક્ષ સાથે પાંચમી પેઢી સુધી અને પિતા પક્ષ તરફથી સાતમી પેઢી સુધી સંબંધ જોડાયો હોય, તેની સાથે લગ્ન ન કરવા જોઈએ.\n(4) દુષ્ટ પુરુષ સાથે સંબંધ રાખવાવાળી : સ્ત્રીએ દુષ્ટ પુરુષ સાથે સંબંધ વધારવા ન જોઈએ. એમ કરવાથી તે ક્યારે પણ કોઈ મુશ્કેલીમાં ફસાઈ શકે છે. દુષ્ટ પુરુષ તે સ્ત્રીનો ઉપયોગ તેના અંગત હિત માટે કરી શકે છે. તેની સંગતમાં રહેવાથી સ્ત્રીનો સ્વભાવ પણ એવો બની શકે છે. એમ થવાથી તેના ચરિત્રમાં પણ દોષ આવી શકે છે. એટલા માટે એવી સ્ત્રી સાથે લગ્ન ન કરવા જોઈએ, જે દુષ્ટ પુરુષ સાથે સબંધ ધરાવે છે.\nમજેદાર જોક્સ : છોકરી વાળા : અમને એવો છોકરો જોઈએ જે ખાતો-પીતો ન હોય અને ખોટું કામ ન કરે, પંડિત : એવો છોકરો તો…\nજાણો પરિણીત મહિલાને કયા ઘરેણાં પહેરવાથી મળે છે કયો ફાયદો.\nજીઓ નંબર પોર્ટ કરાવવું થયું હવે વધારે સરળ, ગ્રાહક વધારવા માટે આપી રહ્યા છે આ મોટો ફાયદો.\nશેરોમાં રોકાણ કરવા માંગો છો? જાણો કઈ રીતે ભરવું યોગ્ય પગલું.\n2021 માં ખર્ચાઓ પર નિયંત્રણ રાખવાની સાથે આ વાતોનું ધ્યાન રાખવું પડશે, વાંચો મકર રાશિનું વાર્ષિક રાશિફળ.\nટ્રેનના કોચને નંબર કેવી રીતે આપવામાં આવે છે? ટ્રેનમાં ડબ્બામાં પ્રવેશ કરવાના દરવાજાની બંને બાજુ શું અને શા માટે લખેલું હોય છે?


યુવાને બનાવ્યો તરતો ટાપુ, જાણશો તો રહી જશો દંગ - GSTV\nયુવાને બનાવ્યો તરતો ટાપુ, જાણશો તો રહી જશો દંગ\nઘણીવાર એવું કહેવામાં આવે છે કે કોઈપણ વસ્તું નકામી નથી. જો નકામી વસ્તુનો પણ યોગ્ય રીતે ઉપયોગ કરવામાં આવેતો તો તે એક સુંદર વસ્તુ બને છે. ત્યારે આજ રીતે પ્લાસ્ટિકનો કચરો એ આજે દુનિયાની સૌથી મોટી સમસ્યા છે. વધતા જતા પ્લાસ્ટિકનાં કચરો ફક્ત જમીન પર નહીં પરંતુ દરિયાઇ જીવન માટે પણ મોટો ખતરો બની ગયો છે.\nનિષ્ણાતોના જણાવ્યા પ્રમાણે અત્યાર સુધીમાં જેટલું પ્લાસ્ટિક બનાવામાં આવ્યુ છે. તેમાંથી માત્ર9ટકા જેટલુંજ પ્લાસ્ટિકને અત્યાર સુધી રિસાયકલ કરવામાં આવ્યું છે. ત્યારે બાકી બચેલું જમીન પર અથવા મહાસાગરમાં ફેંકવામાં આવે છે. ત્યારે તેનાં ખતરાને નિવારવા માટે વિશ્વભરના બૌદ્ધિકજીવી અને વૈજ્ઞાનિકો માત્ર અવાજ ઉઠાવી રહ્યા નથી. પરંતુ તેઓ તેનાં ઉપાય પણ શોધી રહ્યા છે. પરંતુ ઉપાયને દૂર કરવામાં લાગ્યા છે. જ્યારે એક વ્યક્તિએ આ સમસ્યાને એકદમ અનોખી રીતે તેનો ઉપાય શોધવાનો પ્રયાસ કર્યો છે.\nઆ છે રિચર્ટ સોવા જે એક કલાકાર છે, અને પોતાની રચનાત્મકનો ઉપયોગ તેમણે એક ખૂબસૂરત વસ્તુનું નિર્માણ કરવામાં ઉપયોગ કર્યો છે. જ્યારે રિચાર્ડ માને છે કે પ્લાસ્ટીકની બોટલનો ઉપયોગ બિલ્ડિંગ મટિરીયલ તરીકે થવો જોઈએ કારણ કે તેમનું ડિકમ્પોઝીંગ હોવામાં સેંકડો વર્ષો લાગે છે, જેના કારણે તેઓ લાંબા સમય સુધી માળખામાં ઊભા રહી શકે છે.\nતેમણે લગભગ એક લાખ પ્લાસ્ટિકની બોટલનો ઉપયોગ કરીને સુંદર ફ્લોટિંગ આઇલેન્ડ બનાવ્યું છે, જે આજકાલ સોશિયલ મીડિયા પર ખૂબ પ્રસિદ્ધ છે. અને લોકો તેને બહોળી સંખ્યામાં શેર કરી રહ્યા છે. જ્યારે આ ટાપુ જોઈને કોઈ પણ એવું કહી શકતું નથી કે તે કૃત્રિમ છે અને તે પ્લાસ્ટિકમાંથી બનાવેલું છે. રિચર્ટ સોવાનું આ ફ્લોટિંગ ટાપુ (તરતું આઈલેન્ડ) મેક્સિકન ટાપુના મુજેરેસની નજીક આવેલું છે.\nAjabGajabbreaking news gujaratiGujarat samachargujarati newsgujarati news liveLatest News in Gujaratilive gujarati newsNewsnews in gujarationline news gujarati liveWorld\nરાજ્યમાં તાપમાનને લઈને હવામાન વિભાગે કરી આ મહત્વની આગાહી


સાપ પકડવા માટે પણ પરીક્ષા આપવાની? | Exam for Snakes - Sambhaav News\nઅમદાવાદમાં ઉનાળામાં સાપ નીકળવાનું પ્રમાણ વધી જાય છે. અમદાવાદમાં અનેક યુવાનો સ્વેચ્છાએ સાપ પકડીને સુરક્ષિત સ્થળે છોડવાનું કામ કરે છે. જો કે અમદાવાદ વનવિભાગને સ્વયંસેવકોની કામગીરી પસંદ ન હોય તેમ સમયાંતરે તેમના માટે વિચિત્ર નિયમ લાવ્યા કરે છે. ત્રણ માસ અગાઉ વનવિભાગે આવો જ એક નિયમ લાગુ કરીને સાપ પકડતા સ્વયંસેવકો માટે સાપ પકડવા અંગે પરીક્ષા આપવી ફરજિયાત બનાવાઈ છે.\nવનવિભાગના અધિકારીઓનો તર્ક એવો છે કે પરીક્ષા લેવાથી સ્વયંસેવક સાપ પકડવા માટે લાયક છે કે નહીં તે નક્કી કરી શકાશે. નવાઈની વાત એ છે કે વનવિભાગે આ માટે કોઈ ટ્રેનિંગ કેમ્પ યોજ્યો નથી અને સીધી પરીક્ષા લેવાની જાહેરાત કરી દીધી. કેટલાક કિસ્સામાં તો વનવિભાગના સ્ટાફ કરતાં સ્થાનિક સ્વયંસેવક સાપને સારી રીતે ઓળખી બતાવે છે અને ઘણાં સમયથી સાપ પકડવાનું કામ કરે છે.\nજો કે વનવિભાગ તેમના અનુભવના જ્ઞાન કરતાં પુસ્તકિયા જ્ઞાનને વધુ પ્રાધાન્ય આપે છે. પરિણામે અનેક સ્વયંસેવકો આ સ્વૈચ્છિક કામગીરીથી અળગા થઈ રહ્યા છે. જેનો ભોગ લોકોને બનવું પડે છે, કારણ કે સાપ નીકળે ત્યારે વનવિભાગને જાણ કરવા છતાં તેઓ સમયસર પહોંચતા નથી અને નિયમભંગના ડરના કારણે સ્વયંસેવકો પણ સાપ પકડવા આવતા નથી. ઉનાળો હવે શરૂ થઈ ચૂક્યો છે ત્યારે હાલ તો વનવિભાગ અને સ્વયંસેવકોની લડાઈમાં નિર્દોષ લોકોને જ વેઠવાનો વારો આવશે તે નક્કી છે.\nમુખ્યમંત્રીની મુલાકાત સમયે જ એક યુવતીનું મોત : સ્વાઇનફ્લુ વકર્યો\n5 મિનિટમાં બનાવો બ્રેડ ચીઝ ટોસ્ટ


માનહાનિના કેસના નીકાલ માટે કેજરીવાલે અપનાવ્યો માફીનો માર્ગ - Sandesh\nમાનહાનિના કેસના નીકાલ માટે કેજરીવાલે અપનાવ્યો માફીનો માર્ગ\nMarch 15, 2018 | 9:09 pm IST\nઆમ આદમી પાર્ટી(AAP)ના નેતાઓ પર 20 થી માનહાનિ કેસો નોંધાયેલા છે. જેમાં તેમના મુખ્યા એવા અરવિંદ કેજરીવાલ પણ પાછળ નથી. હાલમાં AAP પોતાના આ તમામ મામલે નીકાલ લાવવા માંગે છે. ખાસ વાત એ છેકે કેજરીવાલ પોતાના પર ચાલી રહેલા તમામ મામલાને પૂર્ણાહુતિ આપવા માંગે છે. જેના માટે તેઓ જાતે જ આ સંબંધિત નેતાઓ સાથે વાતચીત કરવા જશે. અરૂણ જેટલી, નિતિન ગડકરી સહિત ઘણાં નેતાઓએ કેજરીવાલ પર માનહાનિનો દાવો માંડ્યો છે.\nઆ અંગે એવું કહેવામાં આવી રહ્યું છે કે, સીએમ કેજરીવાલે આ મામલે રોજના ઘણો સમય કોર્ટમાં પસાર કરવો પડે છે, જેનાથી તેમના કામકાજ પર પણ અસર થઈ રહી છે. જેથી તેમણે તેના પર એકસાથે જ પૂર્ણવિરામ્ લગાવવાનો પ્રયત્ન કર્યો છે.\nઆ મામલે શરૂઆત મુખ્યમંત્રી કેજરીવાલ દ્વારા પંજાબના ભૂતપૂર્વ કેબિનેટ મંત્રી બિક્રમ સિંહ મજિઠિયાની માફી માંગવાથી કરી છે. આ અંગે પાર્ટી પ્રવક્તા સૌરભ ભારદ્વાજના અનુસાર પાર્ટી આ પ્રકારના તમામ મામલે નેતાઓની માફી માંગશે. કેજરીવાલે મજીઠિયા પર ડ્રગ્સના વેપારમાં સંકળાયેલા હોવાનો આરોપ છે.\nકેજરીવાલે અકાલી દળના નેતા મજીઠિયાની ‘માફીનામા’માં લખ્યું છે, હવે હું જાણી ગયો છું કે તમામ આરોપ પાયાહીન છે, તેથી તમારા પર લગાવેલા તમામ આરોપ અને નિવેદનો પાછા લઈ રહ્યો છું અને તેના માટે હું તમારી માફી પણ માંગું છું.\nછેલ્લા7મહિનામાં કેજરીવાલ દ્વારા બીજી વખત માફી માંગવામાં આવી છે. તેમજ આમ આદમી પાર્ટી તેમના નેતાઓ પર ચાલી રહેલા કેસને આ રીતે નીકાલ લાવવા માંગે છે. આ અગાઉ ઓગસ્ટમાં કેજરીવાલે હરિયાણના ભાજપ નેતા અવતાર સિંહ ભડાનાની પણ માનહાનિ મામલે માંફી માંગી તેના પર પૂર્ણવિરામ મુક્યું હતું.


Petrol Diesel Price Today How to check Petrol Diesel price of your city no hike on continuous 10th day– News18 Gujarati\nગત એક મહિનામાં જોઈએ તો સરકારી ઓઇલ કંપનીઓએ ડીઝલની કિંમતમાં ઘણો ઘટાડો કર્યો છે. ઓક્ટોબર મહિનામાં કિંમતમાં થોડો થોડો ઘટાડો શરૂ રહ્યો હતો. પરિણામે મહિનાના અંતે ડીઝલની કિંમતમાં 3.10 રૂપિયા પ્રતિ લીટર ઘટાડો થયો હતો.\nLast Updated:October 12, 2020, 08:07 am\nનવી દિલ્હી: દુનિયાભરમાં ક્રૂડ ઓઇલના ભાવમાં છેલ્લા દિવસોમાં સુધારો શરૂ થયો છે. જોકે, ઘરેલૂ બજાર પર તેની અસર જોવા મળતી નથી. આ કારણે આજે પણ પેટ્રોલ અને ડીઝલ (Petrol-Diesel Price)ના ભાવમાં કોઈ ફેરફાર થયો નથી. નૉવેરિયન ઑઇલ એન્ડ ગેસ એસોસિએશન (Norwegian oil & gas association) અને મજૂર યુનિયન વચ્ચે સમાધાનની આશા વચ્ચે ક્રૂડ ઓઇલનો ભાવ સુધરી ગયો હતો. પરંતુ કોવિડ 19નો પ્રકોપ ઓછો ન થતાં ભાવ ફરીથી તૂટી ગયો છે. જોકે, ઘરેલૂ બજાર પર તેની કોઈ અસર જોવા મળથી નથી. સરકારી ઓઇલ કંપનીઓ (Government oil companies)એ આજે સતત 10માં દિવસે પેટ્રોલ અને ડીઝલના ભાવમાં કોઈ ફેરફાર નથી કર્યો. સોમવારે દિલ્હીમાં પેટ્રોલની કિંમત (Petrol Price) 81.06 રૂપિયા અને ડીઝલ (Diesel Price)ની કિંમત 70.46 રૂપિયા પ્રતિ લીટર પર સ્થિર છે.\nઓગસ્ટના બીજા પખવાડિયાથી જ પેટ્રોલની કિંમતમાં વધારો શરૂ થયો હતો, જે ગત સપ્ટેમ્બર મહિના સુધી શરૂ રહ્યો હતો. જો દિલ્હીની વાત કરવામાં આવે તો અહીં 13 વખત ભાવ વધારા બાદ પેટ્રોલની કિંમત 1.65 રૂપિયા વધી હતી. જોકે, 10 સપ્ટેમ્બર પછી તેમાં થોડો થોડો ઘટાડો શરૂ થયો હતો અને ગત મહિને તેમાં 1.19 રૂપિયાનો ઘટાડો થયો હતો.\nઆ પણ વાંચો: ધોનીની પાંચ વર્ષની દીકરી પર દુષ્કર્મની ધમકી આપનાર આરોપી કચ્છથી ઝડપાયો\nએક મહિનામાં ડીઝલ 3.10 રૂપિયા સસ્તું થયું\nતમારા શહેરનો ભાવ\nપેટ્રોલ/ પ્રતિ લીટર\nડીઝલ/ પ્રતિ લીટર\n(સ્ત્રોત: IOC SMS)\nપેટ્રોલ અને ડીઝલની કિંમત દરરોજ સવારે છ વાગ્યે અપડેટ થાય છે. પેટ્રોલ-ડીઝલનો દરરોજનો ભાવ (How to check diesel petrol price daily) તમે SMSથી પણ મેળવી શકો છો. ઇન્ડિયન ઓઇલ ગ્રાહકો RSP સ્પેસ પંપનો કોડ લખીને 9224992249 નંબર પર અને બીએસએનએલ ગ્રાહકો RSP લખીને 9223112222 નંબર પર મોકલીને ભાવ મેળવી શકે છે. HPCL ગ્રાહકો HPPrice લખીને 9222201122 નંબર પર એસએમએસ મોકલીને ભાવની જાણકારી મેળવી શકે છે.\nFirst published:October 12, 2020, 07:48 am


સર્વાર્થસાર (59) | ભજનામૃત + અમૃતવાણી\nPosted on 09/01/2009 by Atul Jani (Agantuk)\nઅધ્યાય છ થી અગિયાર : એકાગ્રતામાંથી સમગ્રતા\nપ્રકરણ ૫૯ – સર્વાર્થસાર\n1. ગંગાનો પ્રવાહ બધે પાવન ને પવિત્ર છે. પણ તેમાંયે હરિદ્વાર, કાશી, પ્રયાગ, એવાં સ્થળો વધારે પવિત્ર છે. તેમણે આખાયે સંસારને પાવન કરેલો છે. ભગવદગીતાની સ્થિતિ એવી જ છે. આરંભથી અંત સુધી ભગવદગીતા આખી પવિત્ર છે. પણ વચલા કેટલાક અધ્યાયો તીર્થરૂપ બન્યા છે. જે અધ્યાયની બાબતમાં આજે કહેવાનું છે તે ખૂબ પાવન તીર્થ બનેલો છે. ખુદ ભગવાને આ અધ્યાયને અમૃતધાર કહ્યો છે : ये तु धर्म्यामृतमिदं यथोकं पर्युपासते — ‘ આ ધર્મામૃતને સેવે શ્રદ્ધાથી જેમ મેં કહ્યું.’ આ નાનકડો વીસ જ શ્લોકનો અધ્યાય છે, પણ ખરેખર અમૃતની ધાર છે. અમૃત જેવો મીઠો છે, સંજીવન છે. આ અધ્યાયમાં ભગવાનને મોઢે ભક્તિરસના મહિમાનું તત્વ ગવાયેલું છે.\n2. ખરૂં જોતાં છઠ્ઠા અધ્યાયથી માંડીને ભક્તિરસના તત્વનો પ્રારંભ થયો છે. પાંચમા અધ્યાયની સમાપ્તિ સુધી જીવનનું શાસ્ત્ર જોયું. સ્વધર્માચરણનું કર્મ, તેને મદદ કરનારૂં એવું માનસિક સાધનારૂપ વિકર્મ, આ બેની સાધના વડે કર્મને પૂરેપૂરૂં ભસ્મ કરનારી છેવટની અકર્મની ભૂમિકા, આ બધી વાતોનો પહેલા પાંચ અધ્યાય સુધી વિચાર થયો. અહીં જીવનનું શાસ્ત્ર પૂરૂં થયું. પછીથી એક રીતે જોઈએ તો છઠ્ઠા અધ્યાયથી માંડીને અગિયારમા અધ્યાયના છેવટ સુધી ભક્તિતત્વનો જ વિચાર થયો છે. શરૂઆત એકાગ્રતાની વાતથી થઈ. ચિત્તની એકાગ્રતા કેમ થાય, તેનાં સાધનો કયાં, ચિત્તની એકાગ્રતાની આવશ્યક્તા શા માટે છે, એ બધું છઠ્ઠા અધ્યાયમાં કહ્યું છે. અગિયારમા અધ્યાયમાં સમગ્રતાની વાત કહી. એકાગ્રતાથી માંડીને સમગ્રતા સુધીની આવડી મોટી મજલ આપણે કેમ પૂરી કરી તે જોઈ જવું જોઈએ. ચિત્તની એકાગ્રતાથી શરૂઆત થઈ. એ એકાગ્રતા થયા પછી માણસ ગમે તે વિષય પર ચર્ચા કરી શકે. મારા મનગમતા વિષયની વાત કરૂં તો ચિત્તની એકાગ્રતાનો ઉપયોગ ગણિતના અભ્યાસને સારૂ થઈ શકે. એમાં રૂડું ફળ મળ્યા વગર નહીં રહે. પણ ચિત્તની એકાગ્રતાનું એ સર્વોત્તમ સાધ્ય નથી. ગણિતના અભ્યાસથી ચિત્તની એકાગ્રતાની પૂરી કસોટી થતી નથી. ગણિતમાં અથવા એવા બીજા એકાદ જ્ઞાનના પ્રાંતમાં ચિત્તની એકાગ્રતાથી સફળતા મળશે, પણ એ તેની ખરી પરીક્ષા નથી. તેથી સાતમા અધ્યાયમાં કહ્યું કે એકાગ્ર થયેલી નજર ઈશ્વરના ચરણ પર રાખવી જોઈએ. આઠમા અધ્યાયમાં કહ્યું કે ઈશ્વરને ચરણે એકધારી એકાગ્રતા રહે તેટલા ખાતર અને વાણી, કાન, આંખ કાયમ ત્યાં રહે તેટલા ખાતર, મરણ સુધી પ્રયત્ન ચાલુ રાખવા. આપણી બધી ઈન્દ્રિયોને એનો પાકો મહાવરો બેસવો જોઈએ.\nपडिलें वळण ईन्द्रियां सकळां । भाव तो निराळा नाहीं दुजा ।।\nબધી ઈન્દ્રિયોને પાકું વળણ પડી ગયું અને તે વિના બીજે ભાવ રહ્યો નથી એવું થવું જોઈએ. બધી ઈન્દ્રિયોને ભગવાનનું ઘેલું લાગવું જોઈએ. પાસે કોઈ વિલાપ કરતું હોય અગર ભજન કરતું હોય, કોઈ વાસનાની જાળ ગૂંથતું હોય અગર વિરક્ત એવા સજ્જનોનો, સંતોનો સમાગમ હોય, સૂર્ય હોય કે અંધારૂં હોય, ગમે તે હોય પણ મરણ વખતે ચિત્તની સામે પરમેશ્વર આવીને ખડો રહે એ રીતે આખી જિંદગી બધી ઈન્દ્રિયોને વળણ પાડવું એવી સાતત્યની શીખ આઠમા અધ્યાયમાં આપી છે. છઠ્ઠા અધ્યાયમાં એકાગ્રતા, સાતમામાં ઈશ્વરાભિમુખ એકાગ્રતા એટલે કે પ્રપત્તિ, આઠમામાં સાતત્યયોગ અને નવમામાં સમર્પણતા શીખવી છે. દસમા અધ્યાયમાં ક્રમિકતા બતાવી છે. એક પછી એક પગથિયું ચઢીને ઈશ્વરનું રૂપ ચિત્તમાં કેમ ઊંડું ઉતારવું, કીડીથી માંડીને બ્રહ્મદેવ સુધી સર્વત્ર ભરેલો પરમાત્મા ધીમે ધીમે કેવી રીતે પચાવવો તેની વાત કરી છે. અગિયારમા અધ્યાયમાં સમગ્રતા કહી છે. વિસ્વરૂપદર્શનને જ હું સમગ્રતાયોગ કહું છું. વિશ્વરૂપદર્શન એટલે એકાદ નજીવી ધૂળની રજકણમાં પણ આખું વિશ્વ ભરેલું છે એ વાતનો અનુભવ કરવો તે. એ જ વિરાટ દર્શન છે આવી છઠ્ઠા અધ્યાયથી માંડીને અગિયારમા અધ્યાય સુધી ભક્તિરસની જુદી જુદી રીતે કરેલી છણાવટ છે.


કેનેડીના મર્ડરથી કોરોના વાઈરસઃ સદીઓથી થતી અજાયબ આગાહીઓ - Sandesh\nકેનેડીના મર્ડરથી કોરોના વાઈરસઃ સદીઓથી થતી અજાયબ આગાહીઓ\nMarch 27, 2020 | 9:15 pm IST\nકોરાના વાઇરસથી સમગ્ર વિશ્વ ફફડી ઊઠયું છે. ડિસેમ્બર-૨૦૧૯માં ચીનના વુહાનમાં બહાર આવેલી ર્ઝ્રંફૈંડ્ઢ-૧૯ નામની આ મહામારીએ ૭૯૯૪ લોકોનો ભોગ લઈ લીધો છે. ૧૪૦ દેશોમાં તેના દર્દીઓનો આંક બે લાખ થવા જાય છે. બધું જ લોકડાઉન થઈ રહ્યું છે. વિશ્વનું શું થવાનું છે! ગોળાકાર પૃથ્વીની ઉપર જાણે એક બિહામણો ઓછાયો પડયો છે ત્યારે સૃષ્ટિના સર્જનની જેમ હવે સૃષ્ટિના અંત વિશે પણ ભાતભાતની દંતકથા વહેતી થઈ રહી છે. જોકે, આવી આગાહીઓ ભૂતકાળમાં બહુ સાચી પડી નથી પરંતુ કેટલાક દિગ્ગજ આગાહીકારોની વાતો વિચારતા જરૂર કરી દે છે.\nફ્રાન્સના યહૂદી પરિવારમાં ૧૫૦૩માં જન્મેલા માઈકલ ડી નોસ્ટ્રાડેમસે ‘ધ પ્રોફેસીઝ’માં લખેલી ભવિષ્યવાણીઓના ગૂઢાર્થને લોકોએ ફ્રાન્સની ક્રાંતિ, કેનેડીની હત્યા, અમેરિકા પર ૯/૧૧ના હુમલા સાથે જોડી દીધા છે. ત્રીજા વિશ્વયુદ્ધ અને ગ્લોબલ વોર્મિંગનો તેણે ઉલ્લેખ કરેલો. સાથે તે લખે છે કે પૃથ્વી ઉપર મહામારી મોટો ખતરો સાબિત થશે. પ્લેગ, ઈબોલા, બર્ડ ફ્લૂ, સ્વાઈન ફ્લૂ અને કોરોનાને પણ તેના કથન સાથે જોડવામાં આવે છે. નોસ્ટ્રાડેમસના સમયકાળની અવધિ મુજબ ૧૮૮૯થી ૨૨૪૬ના ગાળાને રજતયુગ કહેવાય છે. જેમાં ચન્દ્ર બીજી મહાન ચક્ર અવધિમાં પસાર થાય છે. ૨૦૨૫ સુધીમાં તેણે વિશ્વયુદ્ધ થાય તેના સંકેત આપ્યા છે. એવો પણ ઉલ્લેખ છે કે આ સમયમાં એક વિશ્વનેતા ઉદય પામી શાંતિ લાવશે.\nસદીના મહાન વૈજ્ઞાનિક સ્ટીફન હોકીંગના મતે સૃષ્ટિનું આયુષ્ય હજુ ૧ હજાર વર્ષ છે. ઓક્સફર્ડમાં એક સ્પીચમાં તેમણે કહેલું, ગ્લોબલ વોર્મિંગ, મહામારી, પરમાણુ હુમલા જેવી વિપદાથી દર વખતે બચવું સંભવ નથી. માણસે અસ્તિત્વ ટકાવવા બીજા પ્લેનેટને શોધવો પડશે.\nસર આઈઝેક ન્યૂટન ભૌતિકશાસ્ત્રમાં સીમાચિહ્ન છે. વિજ્ઞાનની સાથે તેમને ધર્મશાસ્ત્ર તરફ પણ ઊંડો લગાવ હતો. બાઈબલના અધ્યયન પછી તેમણે લખેલું કે રોમન એમ્પાયરના ગઠનથી ૧૨૬૦ વર્ષ પછી એટલે કે ૨૦૬૦માં સૃષ્ટિના અંતની શરૂઆત થશે. ૧૭૦૪ના આ લેખમાં વિજ્ઞાન કરતાં ધર્મનો આધાર વધુ છે. ચિત્રકાર લિયોનાર્દો દા વિન્ચીએ પેઈન્ટિંગની સાથે ભવિષ્યવાણીઓ પણ કરી છે. તેમના મતે ૪૦૦૬માં વિશ્વમાં વિનાશક પૂર આવશે અને આખી દુનિયા પાણીપાણી થઈ જશે. તેમણે ૨૧ માર્ચથી ૧ નવેમ્બર સુધીની નિશ્ચિત તારીખો પણ આપી છે.\nમેક્સિકોની માયા સભ્યતાનું ૧૬મી સદીમાં પતન થઈ ગયેલું. ૩૦૦ ઈ.થી ૯૦૦ ઈ. દરમિયાન મેક્સિકો, હોન્ડુરાસ, ગ્વાટેમાલા, સાલ્વાડોરમાં આ સભ્યતા ઉન્નત શિખરે હતી. તેના કેલેન્ડર મુજબ સૃષ્ટિનું આયુષ્ય ૫૧૨૬ વર્ષ ગણી ૨૧ ડિસેમ્બર, ૨૦૧૨ને અંતિમ દિવસ જાહેર કરી કેલેન્ડરને પણ ત્યાં જ સમાપ્ત કરી દેવાયેલું પરંતુ આ દિવસે કે આજ સુધી કોઈ મહાપ્રલય આવ્યો નથી.\nબલ્ગેરિયાના બાબા વંગાને બાલ્કન નોસ્ટ્રાડેમસ ગણાય છે. અમેરિકા ઉપર ૯/૧૧ના હુમલા, સુનામી અને ત્રાસવાદી સંગઠનો વિશેની તેની ભવિષ્યવાણી સાચી પડી છે. તેમના મતે હવે પછીનાં ૧૦૦ વર્ષોમાં માણસ કૃત્રિમ સૂર્ય બનાવી લેશે. ૨૦૦ વર્ષમાં આપણે એલિયન સભ્યતા સુધી પહોંચી જઈશું. વર્ષ ૩૦૦૫માં મંગળ ગ્રહ ઉપર માનવયુદ્ધ થશે ને ૫૦૭૯માં દુનિયા ખત્મ થઈ જશે.\nEND TIME PROPHECIES નામની સંસ્થાએ ૨૯ જુલાઈ, ૨૦૧૬ને પૃથ્વીનો અંતિમ દિવસ ગણાવી કહેલું કે પૃથ્વીના ચુંબકીય ધ્રુવમાં વિક્ષેપ સર્જાશે અને એક વિશાળ ઉલ્કાપિંડ ધરતી સાથે ટકરાશે પણ આવું કશું બન્યું ન હતું.\nવિશ્વના અંત વિશે અનેક ફિલ્મો પણ બની છે. ધ ડે ધ અર્થ કોટ ફાયર, વ્હેન વર્લ્ડસ કોલાઈડ, ધ ક્વાએટ અર્થ ધ સેક્રિફાઈસ, વ્હેન ધ વીન્ડ બ્લોવ્ઝ, લાસ્ટ નાઈટ જેવી ફિલ્મોએ ધૂમ મચાવી છે. દુનિયાને તો કાંઈ થયું નથી પરંતુ ફિલ્મો બનાવનારા ન્યાલ થઈ ગયા છે.\nન જાણ્યું જાનકીનાથે સવારે શું થવાનું છે ? અને પાંચમની છઠ્ઠ થતી નથી એવી કહેવતો આપણે બોલીએ છીએ પરંતુ ભવિષ્યવાણી હંમેશાં આપણને વિચારતા કરી દે છે.\nતૂફાનોં સે આંખ મિલાઓ\nસૈલાબોં પર વાર કરો\nમલ્લાહોં કા ચક્કર છોડો\nતૈર કે દરિયા પાર કરો\nઆંખ મેં પાની રખો\nહાઠોં પે ચિનગારી રખો\nજિંદા રહના હૈ તો..\nતરકીબેં બહુત સારી રખો\nfb/jayesh thakrar wide angle


Mid Day Market 1 April 2021 - Invest Allign\nMid Day Market 1 April 2021\nગેપ-અપ ઓપનીંગ બાદ બજારમાં ધીમો ઘસારો\nવૈશ્વિક બજારો પાછળ ભારતીય બજાર ગેપ-અપ ઓપનીંગ બાદ ધીમો ઘસારો દર્શાવી રહ્યું છે. નિફ્ટી 14800 પરના ઓપનીંગ બાદ હાલમાં 60 પોઈન્ટ્સ સુધારા સાથે 14750 પર ટ્રેડ થઈ રહ્યો છે. તે પોઝીટીવ ઝોનમાં છે. ઈન્ડેક્સ હાલમાં ફરી કોન્સોલિડેશનમાંથી પસાર થઈ રહ્યો છે. સાથે બજાર ચર્નિંગ પણ દર્શાવી રહેલું જણાય છે. માર્કેટ હજુ કેટલોક સમય દિશાહિન ટ્રેડ દર્શાવી શકે છે.\nમાર્કેટમાં લાર્જ-કેપ્સ વિરામમાં જોવા મળી રહ્યાં છે ત્યારે મીડ અને સ્મોલ-કેપ્સમાં ગુરુવારે સારી ખરીદી જોવા મળી રહી છે. બીએસઈ ખાતે 2494 ટ્રેડેડ કાઉન્ટર્સમાંથી 1850 કાઉન્ટર્સ પોઝીટીવ ટ્રેડ દર્શાવી રહ્યાં છે. જ્યારે માત્ર 540 કાઉન્ટર્સ નેગેટિવ ટ્રેડ થઈ રહ્યાં છે. એનએસઈ મીડ-કેપ ઈન્ડેક્સ 0.7 ટકા જ્યારે સ્મોલ-કેપ ઈન્ડેક્સ 1.63 ટકાના સુધારા સાથે ટ્રેડ થઈ રહ્યાં છે. આમ સ્મોલ-કેપ્સમાં તીવ્ર ખરીદી જોવા મળી રહી છે.\nનિફ્ટી સ્મોલ-કેપ્સના આઉટપર્ફોર્મર્સ\nનિફ્ટી સ્મોલ-કેપ કાઉન્ટર્સમાં હિમાદ્રિ કેમિકલ્સ6ટકા સાથે સૌથી વધુ સુધારો સૂચવે છે. એ સિવાય જીએસએફસી(6 ટકા), ઈન્ડિયાબુલ્સ રિઅલ(6 ટકા), વેલસ્પન કોર્પ(4 ટકા), સનટેક રિઅલ્ટી(4 ટકા), સાયન્ટ(4 ટકા), જીએનએફસી(3.5 ટકા), જીએમએમ ફોડરસ(3.43 ટકા) અને મિશ્ર ઘાતુ નિગમ(3.3 ટકા)નો સમાવેશ થાય છે.\nઈન્ડિયા વિક્સમાં ઘટાડો\nવોલેટિલિટી ઈન્ડેક્સ ઈન્ડિયા વિક્સ 2.52 ટકા નરમાઈ સાથે 20.13 પર ટ્રેડ થઈ રહ્યો છે. જો તે 20ની નીચે જશે તો બજારમાં સ્થિરતા પરત ફરી શકે છે.\nમેટલમાં અવિરત તેજી\nનિફ્ટી મેટલ ઈન્ડેક્સ છેલ્લા એક સપ્તાહથી સતત તેજી દર્શાવી રહ્યો છે. બેન્ચમાર્કે ગુરુવારે 4077ની તેની નવી ટોચ દર્શાવી હતી. તે 2.4 ટકા સુધારા સાથે સૌથી વધુ સુધારો દર્શાવી રહ્યો છે. મેટલ ઈન્ડેક્સમાં જેએસડબલ્યુ સ્ટીલ 4.6 ટકા, વેલસ્પન કોર્પ 3.8 ટકા, સેઈલ 3.6 ટકા, જીંદાલ સ્ટીલ 3.6 ટકા અને નાલ્કો 3.05 ટકાનો સુધારો દર્શાવી રહ્યાં છે. ટાટા સ્ટીલ3ટકા મજબૂતી સાથે રૂ. 834ની 10 વર્ષની ટોચ પર ટ્રેડ થઈ રહ્યો છે.\nબેંકિંગ, ફાઈ. સર્વિસિસ, રિઅલ્ટી અને એફએમસીજીમાં નરમાઈ\nમાર્કેટમાં મજબૂત ઓપનીંગ બાદ બેંકિંગ, ફાઈનાન્સિયલ સર્વિસિસ, રિઅલ્ટી અને એફએમસીજી કંપનીઓમાં થોડી વેચવાલી પાછળ સેક્ટરલ સૂચકાંકો નરમાઈ દર્શાવી રહ્યાં છે. સતત બીજા દિવસે એચડીએફસી બેંક નરમાઈ દર્શાવી રહ્યો છે. તે 1.2 ટકા ઘટાડા સાથએ રૂ. 1476ના તાજેતરના તળિયા પર ટ્રેડ થઈ રહ્યો છે. આ ઉપરાંત એસબીઆઈ અને આઈસીઆઈસીઆઈ બેંક પણ નરમાઈ દર્શાવી રહ્યાં છે.


પેટ ફલૂ ડોટેરા માટે આવશ્યક તેલ જથ્થાબંધ ભાવે ખરીદી કરો સુગંધ\nપેટ ફલૂ ડોટેરા માટે આવશ્યક તેલ શ્રેષ્ઠ કિંમતે ખરીદી કરો\nપેટના ફલૂ ડોટેરા માટે આવશ્યક તેલ તમારા સ્વાસ્થ્યમાં સુધારો કરે છે. તમારી ઇન્દ્રિયોને ઉત્તેજીત કરો અને એરોમાથેરાપી વિસારકોના લાભોનો અનુભવ કરો. વિવિધ કાર્યો અને ચાલવાના સમય સાથે. અમારા અલ્ટ્રાસોનિક સ્પ્રેઅર વિવિધ પ્રકારની શૈલીમાં આવે છે જે કોઈપણ સરંજામ માટે આદર્શ છે. તમારા માટે શ્રેષ્ઠ આવશ્યક તેલ વિસારક શોધવા માટે અમારા સંગ્રહને બ્રાઉઝ કરો.\nપેટના ફલૂ ડોટેરા માટે આવશ્યક તેલ


Gujarat government airlifted Ramdesivir injection from Guwahati to Surat ag– News18 Gujarati\nરાજય સરકારે આસામના ગૌહાટીથી એરલિફ્ટ કરી રેમડેસિવીર ઈન્જેક્શન સુરત પહોંચાડ્યા\nઆ ઈન્જેકશન લેવા માટે દર્દીઓના સંગાસંબંધીઓએ ભારે હાલાકી ભોગવવી પડી રહી છે\nLast Updated:April 10, 2021, 16:55 pm\nસુરત : કોરોના પોઝિટિવ દર્દી માટે સંજીવની બુટ્ટી સમાન રેમડેસિવીર ઈન્જેકશનની અછત વચ્ચે રાજય સરકાર દ્વારા સુરત માટે ખાસ કિસ્સામાં આસામના ગૌહાટીથી એરલિફ્ટ કરી કિરણ હોસ્પિટલને સાંજ સુધીમાં ઈન્જેકશન પહોચાડવામાં આવશે. જયારે જિલ્લા કલેકટરને 2500 ઈન્જેકશનની ફાળવણી કરી દેવામાં આવી છે. જોકે હાલ કિરણ હોસ્પિટલ બહાર લોકોએ3કિલોમીટર લાંબી લાઈનો લગાવી છે. પરંતુ આ લાઈનો ઈન્જેકશન માટેની નહી પરંતુ ઈન્જેકશન લેવા માટેના ટોકનની લાઈન છે.\nસુરતમાં કોરોનાએ કોળોકેર વર્તાયો છે. રોજના સેકડો દર્દીઓ દાખલ થઈ રહ્યા છે. જેમાંથી ઘણા દર્દીઓની હાલત ગંભીર બની રહી છે. કોરોના પોઝિટિવ દર્દી માટે રેમડેસિવીર ઈન્જેકશન સંજીવની બુટ્ટી સમાન છે અને આ ઈન્જેકશન લેવા માટે દર્દીઓના સંગાસંબંધીઓએ ભારે હાલાકી ભોગવી પડી રહી છે. ગતરોજ જિલ્લા કલેકટરે ખાનગી હોસ્પિટલોને ઈન્જેકશન આપવાનો ઈન્કાર કરી દીધો છે. તો બીજી તરફ ભાજપ દ્વારા આ ઈન્જેકશન ફ્રી માં આપવાની જાહેરાત કરી છે તે વચ્ચે રાજય સરકાર દ્વારા સુરત માટે 12500 ઈન્જેકશન ફાળવ્યા છે.\nઆ પણ વાંચો - અમદાવાદ : એક્સપર્ટ ઓપિનિયન, કારણ વગર રેમડેસિવીર ઈન્જેક્શન લેવાથી કિડની-લીવર પર થઈ શકે છે અસર\nરાજય સરકાર દ્વારા સુરતને ખાસ કિસ્સામાં આસામના ગૌહાટીથી એરલિફ્ટ કરીને કિરણ હોસ્પિટલને સાંજ સુધીમાં 10 હજાર ઈન્જેકશન પહોંચાડવામાં આવશે. જયારે જિલ્લા કલેકટરને 2500 ઈન્જેકશન પહોચાડી દીધા છે. આમ સરકાર દ્વારા એક જ દિવસમાં સુરતમાં 12500 રેમડેસિવીર ઈન્જેકશન ફાળવ્યા છે. જોકે આ બધા વચ્ચે કિરણ હોસ્પિટલમાં ઈન્જેકશનનો જથ્થો આવવાની જાણ થતા જ લોકોએ લાંબી લાઈનો લગાવી છે. લગભગ3કિલોમીટર જેટલી લાઈન લાગી છે.\nપોતાના સ્વજનો બચાવવા માટે આ લાઈનોમાં તો ઉભા રહી ગયા પણ તેમને ખબર નથી કે આ લાઈન રેમડેસિવીર ઈન્જેકશન માટે નહીં પરંતુ આ લાઈન ઈન્જેકશન મેળવવા માટેના ટોકનની છે. જો કે લોકો તાપમાં પોતાના સ્વજનનો જીવ બચાવવા માટે મજબૂરીમાં લાઈનોમાં ઉભા રહ્યા છે. ત્યારે સરકારની આ નીતિને લઈને લોકોમાં રોષ જોવા મળ્યો હતો.\nFirst published:April 10, 2021, 16:55 pm\nGujarat GovernmentGuwahatiRamdesivirRamdesivir injectionગુજરાતસરકારસુરત